Orientul 

Mijlociu 
Turcia, un adevărat rezervor de apă al Orientului 
Apropiat, a propus construirea unei "conducte 
a păcii" care să furnizeze lichidul preţios tuturor 
țărilor din zonă. Având controlul izvoarelor Ti- 
grului şi Eufratului ea poate impune strategia 
apei, cine e stăpân pe robinetele apei este şi 
deţinătorul puterii asupra acestor regiuni aride. 
Putere pe care şi-a demonstrat-o în vara lui 1989 
când, umplând barajul Ataturk de pe Eufrat, a 
lăsat fără apă Siria timp de o lună. Conlucrarea 
cu americanii în procesul păcii în zonă ar atrage 
bunăvoința aliaţilor europeni şi speranţa recom- 
pensei îndelung râvnite: intrarea în CEE (care 
însă este condiţionată de soluționarea'unor si- 
tuaţii conflictuale bine-cunoscute, pe continen- 
tul nostru). Fostul prim-ministru al Israelului, 
Shimon Perez, discutase la Moscova proiectul 
unei uzine nucleare de desalinizare a apei de 
mare, la frontiera israelo-egipteană. Ideile n-ar 
lipsi, dar, din nefericire, sunt absente încrederea 
şi rațiunea. 

Grupul de lucru pentru apă, care şi-a 
desfăşurat activitatea între 27-29 aprilie 1993, la 
Geneva, este unul dintre cele cinci create în 
cadrul procesului de pace. Ca şi la precedente- 
le sesiuni, de la Viena şi Washington, delegaţia 
palestiniană a cerut să se creeze un subgrup 
pentru drepturile la apă şi o comisie de anchetă 


internaţională care să se deplaseze în teritoriile 
ocupate pentru a culege date tehnice imparţiale 
pentru a fi puse la dispoziţia subgrupului. 

Ordinea de zi a lucrărilor avea patru puncte: 
crearea unei bănci de date despre apa din 
Orientul Mijlociu, probleme de conservare a 
apei, dezvoltarea resurselor de apă şi coopera- 
rea regională pentru gospodărirea resurselor 
de apă. Eşecul sesiunii a fost total, palestinienii 
atribuind întreaga răspundere Israelului pentru 
că acesta a refuzat să discute dreptul lor la apă. 
Pe de altă parte, delegaţia israeliană a conside- 
rat că impasul este datorat insistenţei palestinie- 
nilor de a ieşi din cadrul fixat de Conferinţa de 
la Madrid, care a plasat problema apei printre 
problemele politice bilaterale, afirmând în ace- 
laşi timp că este gata să discute la Washington 
dreptul la apă. Singurele realizări vin din afara 
părţilor “direct implicate, şi anume din partea 
Japoniei, care a decis că va construi două 
uzine-pilot de desalinizare a apei marine în lor- 
dania. 

In aceste condiţii la câte runde de negocieri 
de pace ne putem aştepta în perspectivă? 


Ana Maria Tatovici 


Resursele de apă potabilă 
(m'/persoană/an) 


„Zone cu potential! 
scăzut de 


Zone în care apa 


de apa ! este din abundentă 


Palestina | Z 1651 


(Sursa: "World Water’, martie - aprilie, 1993) 


0 BOMBĂ S 
INCENDIARĂ 


Apa, asemeni 
lui lanus 


Două molecule de hidrogen 
pentru o moleculă de oxigen. 
Reţeta apei este simplă şi vi- 
tală. Nu este şi omul constituit 
din două treimi de apă ? Apa 
este sursă de viaţă şi cauza a , 
morții. Enunţul poate părea un 
clișeu, asemeni oricărui adevăr 
etern valabil, dar evocă ele- 
mentul indispensabil vieţii. Ele- 
ment care valorează imens şi 
care are şi calitatea de a fi una 
din resursele cele mai bine dis- 
tribuite în lume.Chiar şi în mij- 
locul deşertului, omul ştie 
unde să găsească apa de care 
are nevoie. Dar prea familiari- 
zaţi cu ea, o tratăm cu o negli- 
jenţă criminală transformind-o 
intr-un produs otrăvitor. Ca la- 
nus, apa are calități contrarii. 
Omul este dator să ştie s-o fo- 
losească in profitul său pro- 
tejând-o ca pe o resursă 
naturală vulnerabilă, -care se 
poate epuiza. Este absolut ne- 
cesar s-o păstrăm, s-o con- 
trolăm şi să încercăm, pe cât se 
poate, s-o îmbunătăţim cantita- 
tiv. 

Planeta noastră are 1,36 
miliarde de kilometri cubi de 
apă. O cifră ameţitoare la prima 
vedere, dar care la o analiză 
precisă dă următoarele rezulta- 
te: în cea mai mare parte aceas- 
tă masă de apă este constituită 
din apa sărată a mărilor şi 
oceanelor, deci improprie folo- 
sinţei omului. Ramân 2,5 la 
sută procente de apă dulce, 
dintre care 88 la sută este 
îngheţată in calotele polare şi 
în ghețari, iar aproape 12 la 
suță este stocată. în pânzele 
subterane. Mai sunt 0,4 la sută 
procente care reprezintă stocul 
mondial de apă potabilă în la- 
curi şi râuri, ce ne rămâne la 
dispoziţie! 

pectacolul culturii 


un 
"yino de honor” 


Casa Americii Latine din București și- 
a dovedit în ultima perioadă funcționalita- 
tea de centru cultural cu activitate bogată 
şi diversă prin organizarea unor expoziţii, 
premiere cinematografice, simpozioane 
şi lansări de carte care au însemnat veri- 
tabile evenimente în viața capitalei. Eveni- 
mente îmbinând mondenitatea cu actul 
de cultură autentic şi ospitalitatea conti- 
nentului sud-american cu aromele unui 
"vino de honor' oferit pe pământ 
românesc. De câtăva vreme, această at- 
mosferă deosebită este întreținută şi 
"pusă în scenă", cu deosebit talent şi re- 
marcabil profesionalism diplomatic de 
către directorul executiv al Casei, Mirela 
Petcu, hispanist şi realizator de emisiuni 
de televiziune, care adevereşte peviu dic- 
tonul "omul potrivit la locul potrivit". Astfel 
că şi lansarea cărţii "Lumini şi umbre din 
viața mea" de Klara Ostfeld se înscrie între 
reuşitele (devenite de- acum fireşti) ale 
programului cultural de ținută de la Casa 
Americii Latine. 


Evenimentul s-a detaşat de sfera 
obişnuitelor mondenităţi prilejuite de ase- 
menea reuniuni la care participă diplo- 
maţi, jurnalişti şi prieteni ai scriitorului, 
animați de dorinţa de a susţine, prin pre- 
zenţa lor afectivă, intrarea în lume a unei 
noi cărţi. Volumul de memorialistică al 
Klarei Ostfeld, scriitoarea născută la 
Cernăuţi, supraviețuitoare a Holocaustu- 
lui şi stabilită din 1952 în Venezuela, unde 


. îşi ia licenţa în limbi moderne la Universi- 


tatea Simon Bolivar, a prilejuit o pasio- 
nantă discuţie despre toleranţă, 
înţelegere şi respect față de semenii de 
orice naţionalitate ar fi, la care au contri- 
buit prin ample-luări de cuvânt autoarea, 
academicianul N. Cajal, prefaţatorul cărții, 
şi Eminenţa sa Şef Rabinul Moses Rozen. 

Astfel că evenimentul, încheiat prin 
de-acum tradiționalul "vino de honor", a 
constituit o veritabilă performanţă de... di- 
plomaţie culturală. 


Cornelia Maria Savu 


Doamna Mirela Petcu, directoarea 
Casei Americii Latine, şi domnul 
Gustavo Garaicoechea Einaudi, 
ambasador extraordinar şi 
plenipotenţiar al Republicii Venezuela 
la Bucureşti (stânga sus), surâzătoarele 
gazde ale unei scriitoare venezuelane 
de origine română, domna Klara 
Ostfeld (dreapta). Printre invitaţi - 
Eminenţa sa Şef Rabinul Moses Rozen. 
Domnul Ştefan Cazimir, când este 
invitat în calitate de literat, ştie să 
închidă ochii... (stânga jos) 

col al teatrului Bulandra cu piesa 
lui Dario Fo "Porunca a şaptea' 
din decalogul catolic, adică "fură 
mai puțin". 

Spectacolul are şi un refren ce conţine 
cheia către mesajul piesei, pe care nu-l 
relevă, dar îl sugerează: "Noi suntem ne- 
vropaţi, noi suntem psihopaţi, de lume 
izolaţi". Spuneţi asta de câteva ori în gând 
şi dacă nu vă veţi identifica cu aceste 
cuvinte, cel puţin o să doriţi izolarea bi- 
nefăcătoare a ospiciului - locul ce poate 
oferi confortul nebuniei a cărei armă este 
sinceritatea de nepedepsit. 

Autorul face intrigat următoarea 
mărturisire despre piesa sa: "Acum 
douăzeci şi cinci de ani Franca şi cu mine 
am pus în scenă un text ce avea drept titlu: 
Porunca a şaptea; fură ceva mai puțin!" 
Era o istorie absurdă, paradoxală: se po- 
vestea despre escrocheriile dintr-un cimi- 
tir monumental. Escrocii făceau un 
adevărat comerţ cu cadavrele, puneau 
cote pe morminte, până şi pe sicriele 
primăriei. Ba proiectau să mute în altă 
parte întregul cimitir pentru a recupera 
terenul pentru construcții. Zilele acestea 
am descoperit însă că am fost jefuiţi în 
mod josnic. De altfel puteţi citi şi în ziare: 
o adevărată armată de consilieri comunali 
şi antreprenori ne-au subtilizat frumuşel 
manuscrisul... subiectul comediei... fără 
să le treacă măcar prin cap să ne plăteas- 
că drepturile de autor ce ni se cuveneau 
prin lege: hoţi dom'le!... E clar că din 
moment ce suntem oameni cinstiţi, noi 
vom plăti drepturile de autor acestor genii 
ale fraudelor şi ale hoţilor, care au inventat 
aceste capodopere ale celor mai vesele 
administrații din lume. 

Exact aceste lucruri se petrec pe 
scenă, nouă, de altfel, foarte familiare, 


4 cest îndemn încheie noul specta- 


remarcabilă este însă capacitatea gintei 


latine de a se autoironiza, autoflagela, 
chiar, mental, desigur. 

Dario Fo este un autor contestat de 
italienii săi îmburgheziţi, care fug de el şi 
îl consideră, din perspectiva lor, un om de 
stânga, pe când el nu este decât un om 
lucid, capabil să prezinte simptomatic 
evoluţia unei boli, cu zâmbetul pe buze. 
Creator al unui teatru puternic ancorat în 
social, el s-a adresat mai întâi celor fără 
acces la culoarele puterii, corupţiei şi mi- 
tei, dar nu pentru a activa revolta ci pentru 
a-i conştientiza de jocul ce se face în 
spatele lor. Arma cea mai sigură a succe- 
sului, pentru a-i face să asimileze o si- 
tuaţie de fapt presimţită, dar mai rar 
reprezentată pe viu, a fost umorul, râsul în 
cascade, care nu ucide, dar fisurează me- 
todic edificiul plasmatic al cabotinajului 
malversaţiunii, deciziilor ipocrite. 

Ţinând cont de momentele pe care le 
trăim, teatrele noastre, părăsite, într-o 
măsură îngrijorătoare de spectatorii săi 
furaţi de spaimele supravieţuirii, au decis 
să abordeze repertorii capabile să 
răspundă nedumaeririlor de zi cu zi faţă de 
spectacolul derutant social şi politic la 
care sunt umili privitori. Cred că aceasta 
este şi motivaţia intimă a punerii în scenă 
a piesei lui Dario Fo, amestec exploziv de 
muzică şi replici scânteietoare, de râs şi 
uimire, din care încolțeşte amărăciunea 
stropită însă cu un haz izbăvitor. 

Regizorul spectacolului, Gelu Col- 
ceag, autor totodată şi al textelor cântece- 
lor, a reuşit să scoată la scenă deschisă 
un spectacol închegat şi coerent în 
desfăşurarea spaţio- temporală, dar care, 
la nivelul viziunii globale, al punerii într-un 
context mai larg de mentalități şi evaluări, 


se menţine la nivelul speculațiilor, potrivi- 
rilor şi coincidenţelor de situaţie. Autohto- 
nizarea, aducerea acasă a textului în 
scopul satisfacerii orizontului de aşteptări 
al publicului, face să nu ne mai aflăm în 
fața unei puneri în scenă ci a unei versiuni 
scenice, din care nu mai ştim cât este 
Dario Fo şi cât folclor de Lipscani. Autorii 
spectacolului doresc ca el să placă şi 
place, pentru că oferă eliberarea comodă 
de unele angoase fără identitate precisă 
dar mereu prezente. 

In ceea ce priveşte interpretarea acto- 
rilor, cunoscând noi înşine calităţile exem- 
plare ale colectivului de la Bulandra, e 
greu să afirmi că se joacă slab sau foarte 
bine, inteligenţa şi rafinamentul lor artistic 
reuşind foarte bine să acopere incompa- 
tibilitatea cu textul sau cu personajul, ire- 
levanţa unor soluţii scenice. Toate 
stângăciile se pierd în atmosfera euforică, 
bufă a spectacolului. 

Mariana Mihut, în rolul Enea, personaj 
central al piesei, rămâne mereu la supra- 
faţa replicilor sale, pe care le lipseşte de 
acel joc necesar al nuanţelor, în stare să 
creeze şi o perspectivă de profunzime 
asupra eroinei. Mimica, gestica sa 
schiţează, fără a caracteriza. Posibil ca 
acomodarea cu personajul să nu se fi 
produs şi nici să nu se producă. Din dis- 
tribuţia feminină Mirela Gorea pare a fi 
singura mai apropiată de caracterele in- 
terpretate. De fapt, întreaga distribuţie - 
masculină şi feminină --stă sub semnul 
unei uniformităţi a interpretării, care poate 
crea şi senzaţia unei coagulări a echipei, 
dar, tot la fel, există şi riscul ca ea să cadă 
într-o rutină, dincolo de care nu mai 
răzbate decât spontaneitatea strălucitoa- 
re a jocului de cuvinte şi imprevizibilul 
situaţiilor create. 

Toate acestea vor fi verificate de rezis- 
tenţa în repertoriul teatrului, a spectacolu- 
lui, care are o calitate incontestabilă: 
aceea de a veni la un moment potrivit pe 
un teren pregătit. 


Elena GUGU 

special 


FOSTUL SEF AL 


interviu acordat 
corespondentului 
„de la Moscova 

al ziarului 
"Népszabadság" 
de cãtre 

Vladimir Krucikov, 
publicat la 

9 aprilie 1993 


ladimir Kriucikov (68 de ani), 

până la data de 22 august 1991, 

a fost preşedintele KGB. A par- 

ticipat la puciul din august 

1991. In același timp a fost şi 
membru al Biroului Politic al CC al 
PCUS. Mai devreme s-a aflat în fruntea 
direcţiei generale | (informaţii externe) 
din cadrul KGB, iar înainte acesta a 
condus secretariatul preşedinţiei KGB. 
La începutul carierei sale, a lucrat în 
calitate de diplomat în Ungaria, la 
sfârşitul anilor 1950. De puţin timp a 
fost eliberat din arestul preventiv, 
împreună cu tovarășii săi. 

intrebare: Nu demult, dv ați partici- 
pat la congresul al XXIX-lea al PCUS. 
Partidul poartă în nume şi denumirea 
de Uniunea Sovietică şi au existat mai 
multe semnale oficiale: activitatea 
PCUS este considerată anticonsti- 
tuțională. Care este părerea dv, cum 
vedeţi viitorul partidului? 

Răspuns: Intr-adevăr am fost invitat la 
congresul al XXIX-lea al PCUS; am primit 
cu plăcere invitaţia. Eu am fost şi voi 
rămâne comunist din convingere. Păre- 
rea mea este că PCUS a fost un compo- 
nent foarte important al Uniunii Sovietice, 
dacă se poate spune, de fapt reprezenta 
scheletul de susţinere al întregii uniuni. 
Convingerea mea profundă este că, a- 
tunci când, uniunea va fi refăcută sau va 
câştiga, partidul comuniştilor îşi va găsi 
locul pe care-l merită în această uniune. 

l.: Să ne întoarcem puţin în trecut, 
având în vedere că Uniunea Sovietică 
aparţine deja trecutului. KGB a sesizat, 
şi cât de exact, procesul care avea loc 
atunci în ţară, forțele care tensionau 
conflictele naționale? 

R.: Încă din 1987 noi am observat că 
acest proces scapă de sub control şi că 
nu se îndreaptă în direcţia prevăzută la 


începutul perestroicăi de către Gorbaciov 
şi de conducerea sovietică. 'Atunci am 
atras atenţia asupra consecinţelor posibi- 
le, am prevăzut faptele ce au urmat. Pro- 
blema principală a constat în aceea că nu 
a existat un program profund, bine gândit 
pentru realizarea transformărilor, restruc- 
turărilor. 

Am mers înainte orbeşte, am luat de- 
cizii potrivit situaţiilor existente, dictate de 
necesitate sau de forţele politice care erau 
mai puternice, mai gălăgioase, cu mai 
multe pretenții. În 1989 a devenit evident 
faptul că ţara nu se îndreaptă către di- 
recţia în care doream şi că urmează neca- 
zuri şi dificultăţi. În 1990 acest lucru a 
devenit total evident, dar, din păcate, si- 
tuaţia actuală este vina şi responsabilita- 
tea uriaşă a lui Gorbaciov, pentru că nu a 
întreprins nimic să schimbe cursul eveni- 
mentelor. La începutul anului 1991 era 
deja nevoie să vorbim deschis despre 


eventualitatea destrămării Uniunii Sovieti- 
ce, despre prăbuşirea ei, despre 
destrămarea relaţiilor comercial-econo- . 
mice, despre lipsa de stabilitate politică, 
despre conflictele sângeroase când în 
Caucaz, când în Asia Centrală, sau în alte 
părţi. Au intrat în acţiune forţele destructi- 
ve, de destrămare, numai un orb nu ar 
vedea ce se petrece. In pofida tuturor 
acestor fapte, Gorbaciov continua să se 
prefacă de parcă nu vedea nimic. 

Aş dori să vă amintesc că în iunie 1991 
am spus toate acestea într-o şedinţă 
închisă a parlamentului. 3 

l.: Este vorba despre aşa-numita 
"înregistrare Nievzorov' care a ajuns 
publică? 

R.: Da, discursul meu a fost înregistrat 
şi a fost adus la cunoştinţa opiniei publice 
prin Televiziunea de la Leningrad. Mie 
mi-a părut rău că atunci s-a organizat o 
şedinţă închisă, cu toate că iniţial şi eu am 
fost de acord să nu se dea publicităţii 
lucrările respective. Acest lucru a repre- 
zentat o mare eroare, la vremea respec- 
tivă trebuia vorbit deja foarte deschis. 

Spre regretul meu cel mai profund, tot 
ce am afirmat acolo s-a întâmplat, ba 
chiar a fost şi "depăşit'. Din cele spuse 
atunci doar un singur lucru nu s-a adeve- 
rit, şi anume că ţările occidentale se 
gândesc la o influențare pe cale militară a 
Uniunii Sovietice. Intervenţia militară este 
realizabilă sub auspiciile ONU sau NATO. 
Până în prezent aşa ceva nu a avut loc, 
dar este greu de spus ce întorsătură vor 
putea lua evenimentele. 

Nu mai trebuie să venim cu dovezi că 
a fost posibilă destrămarea Uniunii Sovie- 
tice, că țara este la pământ, că nu putem 
conta pe ajutorul economic al Occidentu- 
lui. Dar de ce ar fi obligat Occidentul să 
ne ajute? Occidentul îşi urmăreşte proprii- 
le țeluri, propriile interese. Din acest motiv 
noi trebuie să ne sprijinim pe propriile 
forţe. Dar.adevărul este că Occidentul nici 
nu ne poate da un ajutor substanţial. 
Uniunea Sovietică era o ţară cu 300 mi- 
lioane de locuitori, Rusia are 150 de mi- 
lioane. Cine poate oferi ajutor eficient la 
asemenea proporţii? 

Conflictele naţionale? Totul este foar- 
te clar. Războaie civile în unele regiuni? 
Au loc. Chiar şi previziunea că va scădea 
numărul populaţiei a fost exactă, prin fap- 
tul că scade numărul naşterilor. 

l.: La vremea respectivă, cel mai 
mare ecou au avut - care a.-provocat 
scandal - cele afirmate despre "agenţii 
de influențare", despre persoane spe- 
cial pregătite, sprijinite şi ajutate să 
ocupe posturi în conducere potrivite 
pentru influențarea destinului ţării. 

R.: Cele mai importante au fost proce- 


sele interne, factorii interni. De noi a de- 
pins totul cei mai mult. Intr-o ţară atât de 
mare ca a noastră este legică dominaţia 
factorilor interni. Dar nici măcar o țară atât 
de mare nu poate fi total independentă 
faţă de factorii externi, aceştia au o oare- 
care influenţă. Deci a fost mare nevoie să 
fim atenţi la forțele externe. 

Din acest motiv am citat atunci o notă 
a lui Andropov făcută încă în 1977 despre 
planurile serviciilor secrete occidentale 
„privind Uniunea Sovietică. In această 
notă a amintit despre "agenţii de in- 
fluenţare'. Despre acele persoane prin in- 
termediul cărora cercurile conducătoare 
din țările occidentale pot influenţa evoluţia 
politicii interne şi externe a Uniunii Sovie- 
tice. Este vorba de o metodă veche, o 
instituţie străveche care, în forma sa de 
manifestare deschisă, în Occident se nu- 
meşte lobby. Desigur, Statele Unite ale 
Americii au ales şi ele în Uniunea Sovie- 
tică oameni care au putut influența anumi- 
te procese politice şi s-au folosit cât mai 
mult cu putinţă de ei. Acum nu aş dori să 
numesc în mod concret aceste persoane, 
dar acest lucru este făcut în locul meu de 
presa rusă. Numele lor este adeseori pre- 
zent, doar trebuie să fim atenţi la ce se 
scrie. l 

l.: După părerea dv, aceşti "agenți 
de influențare" nenominalizați sunt vi- 
novați de prăbuşirea Uniunii Sovieti- 
ce? 

R.: Sunt convins că respectivii oa- 
meni au făcut tot ce au putut în acest sens. 
Reprezintă o altă problemă în ce măsură 
sunt şi răspunzători pentru destrămarea 
Uniunii Sovietice. Convingerea mea este 
că şi-au jucat rolul în desființarea Uniunii 
Sovietice. Şi nu cred că acest rol ar fi fost 
de mică importanţă. 

l.: Prin ce aţi explicat fenomenele, 
procesele sesizate? Slăbiciunea ţării, a 
regimului? Sau slăbiciunea conducerii 
a avut o mai mare importanță? 

R.: In primul rând despre regim. Nu a 
fost un sistem perfect şi nici ideal. Ar fi 
presupus o permanentă îmbunătăţire, 

` dezvoltare. Orice stat trece prin dificultăţi, 
prin perioade grele. Se dezvoltă, apoi, 
procesele se poticnesc, iar acest feno- 
men este dăunător, greu de tratat. Au 
„existat multe deficienţe în conducere. S-a 


înregistrat o ruptură între conducere şi 
partid, între partid şi popor. Convingerea 
mea este că tot ce s-a întâmplat cu Uniu- 
nea Sovietică nu a fost o legitate obiec- 
tivă. Au existat momente inevitabile, dar 
pe primul loc aş aşeza factorii subiectivi. 
Rolul unor personalităţi ale căror con- 
cepţii au avut efect de destrămare, ale 
căror fapte au provocat consecinţele gra- 
ve. Mai sunt convins că Uniunea Sovie- 
tică va renaşte sau se va reorganiza. Prin 
destrămarea ei toată lumea a avut de pier- 
dut. Şi Rusia şi ceilalţi. Ca urmare, Uniu- 
nea Sovietică va renaşte. Desigur, noua 
alianță nu va fi la fel cu cea veche. Dar pot 
să afirm că acest proces va fi favorabil şi 
pentru alte ţări. 'Mai ales dacă noua Uniu- 
ne Sovietică va fi un factor stabilizator al 
lumii. Acum lumea are doar un singur pol, 
iar dacă va avea doi sau trei poli, situaţia 
va deveni mai calmă. 

l.: În ce măsură au putut influența 
soarta Uniunii Sovietice procesele de 
schimbare din Europa răsăriteană? 
Cum v-aţi informat despre aceste eve- 
nimente, de pildă, în cazul Ungariei? 

R.: In Ungaria nu am avut o reţea de 
agenţi. Procesele ce aveau loc în Ungaria 
erau vizibile. La sfârşitul anilor '80 am 
observat că sistemul se deformează, că 
iau ființă partide ale căror păreri nu coin- 
cid cu cea a conducerii ungare, dar nici 
chiar în interiorul conducerii Ungariei nu a 
existat un consens total în aprecierea si- 
tuaţiei. Am înţeles că în Ungaria au înce- 
put nişte schimbări. Am mai sesizat că 
aceste schimbări au loc mai lin, mai moa- 
le decât în alte ţări din zonă. Ungaria nu a 
avut nici măcar o revoluţie de catifea, ci o 
dezvoltare evolutivă. 

Procesele care au avut loc în ţările 
est-europene, numite socialiste, apoi şi la 
noi, au avut trăsături, caracteristici comu- 
ne. Aceasta a constat în aceea că oamenii 
care voiau schimbările, care le-au proiec- 
tat, le-au provocat, le-au condus nu au 
făcut o apreciere generală despre felul în 
care se va termina totul, ce consecinţe va 
avea acest proces. 

Deci nu s-a întâmplat altceva decât că 
procesele începute ca urmare a matu- 
rizării obiective a cerinței de schimbare, 
datorită unor greşeli subiective, au scăpat 
de sub control şi au luat întorsături 
neaşteptate sau chiar nedorite. Masele 
vor înţelege până la urmă acest lucru, îşi 
vor da seama ce s- a întâmplat în realitate. 
Dar ce anume se va întâmpla în Ungaria 
este problema internă a ungurilor, ei tre- 
buie să aleagă. 

I.: În 1965, dv aţi lucrat în calitate de 
ataşat de presă la Ambasada sovietică 
de la Budapesta. Cu peste trei decenii 


mai târziu deodată au fost făcute publi- 
ce aşa-numitele dosare speciale pri- 
vindu-l pe Imre Nagy..Aşa cum a reieşit 
nu demult, în 1989 dv aţi propus ca 
aceste file să fie predate conducerii 
ungare. De ce tocmai atunci au ieşit la 
iveală acele hârtii şi care a fost țelul 
acțiunii dv? 

R.: Până în 1988, practic nimeni din 
Uniunea Sovietică nu a ştiut de asemenea 
materiale despre Imre Nagy. Că există 
raporturile date de el despre o serie de 
internaţionalişti maghiari şi nemaghiari, 
români, bulgari etc.: 

l.: Cum este posibil că nu ați ştiut 
nimic despre aceste materiale? 

R.: În Uniunea Sovietică, doar după 
1956 s-a trecut la deschiderea arhivelor 
staliniste. În anii '60, această activitate a 
căpătat un avânt. Au existat multe şi diver- 
se arhive. Când a venit la rândul ei arhiva 
serviciului de informaţii, cu totul 
întâmplător s-a găsit un pachet, care cu- 
prindea hârtiile lui Imre Nagy. Timp de 14 
ani am fost şeful serviciului de informaţii 
dar nu am ştiut nimic despre aceste ma- 
teriale. Doar în octombrie 1988 am primit 
un raport cu date care erau noi pentru 
mine ca şef al KGB. Specialiştii noştri 
le-au analizat şi au constatat că sunt ori- 
ginale şi autentice. Am încercat să găsim 
oameni care au fost martori ai epocii res- 


pective, dar nu am găsit. După descope- , 


rirea materialelor ne- am gândit destul de 
mult dacă să le predăm sau nu Ungariei. 
Am decis să le predăm conducerii ungare 
pentru că adevărul oricum ar fi ieşit la 
iveală, iar ea trebuia să ştie de ele, indife- 
rent pe ce poziţie se situează. Nu este 
adevărat,cum susţin unii, că am avut un 
gând ascuns în sensul să tulburăm pro- 
cesele care au început atunci în Ungaria, 
să deteriorăm, să denaturăm părerea ca- 
re exista despre Imre Nagy. După părerea 
mea, oamenii trebuie să cunoască 
adevărul oricât este el de amar, pentru că 
doar cunoscând adevărul pot trage con- 
cluzii corecte. 

Deci documentele au fost verificate şi 
sunt autentice. Dacă partea ungară este 
preocupată de detalii, poate să se adre- 
seze unor Qrgane corespunzătoare din 
Rusia şi specialişti unguri şi ruşi să lucre- 
ze împreună, să analizeze restul docu- 
mentelor analoge aflate în Rusia şi să se 
convingă că este vorba de documente 
autentice. 


Traducere de 
Veronica ENESCU 

au jucat rolul principal în 
emanciparea slavilor şi, deci, 
în mod firesc, gândeau că vor 
domina ansamblul. 

Această voinţă centraliza- 
toare şi această aducere 
aminte constantă a sacrificiilor 
consimţite indispuneau evi- 
dent celelalte popoare care 
aspirau la autonomie, mai ales 
croații, ce formau grupul cel 
mai numeros după sârbi. Şi, în 
această situaţie, croații au ales 
calea negocierilor şi Partidul 
Ţărănesc, partid croat domi- 
nant, a obținut, după multe pe- 
ripeții, un compromis în 1989. 
Aşa a fost creată "banovina" 
croată, sensibil mai mare 
decât actuala republică a 
Croaţiei, cu mult mai multă au- 
tonomie decât în vremea lui 
Tito, dar cu un mare dezavan- 
taj: acela al unui acord sârbo- 
croat care subiînţelegea parta- 
jarea Bosniei-Herţegovina. 


Masacrele ustaşilor între 1941 şi 1945. 
Aliat cu nemţii şi italienii "statul croat independent", proclamat 

ca urmare a retragerii armatei iugoslave, 
a dus o politică de eliminare sistematică a populaţiei sârbești 
din Croaţia, a evreilor şi ţiganilor. 


Peste 600 000 de oameni au fost masacrați de ustaşi În 1927, Stepan Radici, 


La început, dejucând toate 
previziunile, sârbii au ţinut pe 
loc armata austriacă. Dar, 
începând cu a doua jumătate 
a anului 1915, au fost atacați 
din trei părţi: nemţii şi bulgarii 
s-au alăturat austriecilor. Ar- 
mata sârbă a fost obligată să 
se retragă spre Marea Adria- 
tică, străbătând o'regiune 
muntoasă şi luând cu ea un 
număr considerabil de civili 
Această retragere rămâne ca 
una dintre cele mai insemnate 
fapte de arme. Ajunsă la mal, 
ar ti fost zdrobită de urmăritorii 


săi dacă Franţa nu ar fi pregătit 
o mare operaţiune navală 
pentru a o salva de distrugere. 
Soldaţii sârbi au fost luaţi în 
Corfu şi mulţi civili s-au instalat 
în Franța în aşteptarea 
sfârşitului războiului. Francezii 
au pus la punct o debarcare 
franco-sârbească la Salonic şi 
urmarea a fost că o armată 
mixtă, comandată de genera- 
lul Franchet d'Esperey, a re- 
luat . poziţiile în Balcani 
sfârşind prin a ameninţa Vie- 
na. La 11 noiembrie 1918, 
sârbii, care fuseseră pe pun- 
ctul de a pierde, erau în tabăra 
învingătorilor. 

În acest timp, croații 
căutau şi ei independenţa, dar 
pe calea negocierilor. Au 


smuls imperiului o oarecare 
autonomie, dar în timpul 
războiului din 1914-1918 au 
fost înrolați forțat alături de im- 
periile centrale ca, de altfel, o 
bună parte dintre sârbii care 
erau cetățeni austro-ungari. 
Mulţi au dezertat şi s-au alătu- 
rat armatei sârbe şi aliaţilor. 
Serbia câştigătoare a avut 
posibilitatea de a alege una 
dintre cele două formule:"Ma- 
rea Serbie" independentă sau 
un regat multietnic grupând 
slavii din sud. Au ales cea de-a 
doua soluție fără să-i per- 
ceapă implicaţiile. Ei trebuiau 
să lase fiecărei etnii o autono- 
mie largă. Dar sârbii din Serbia 
erau obişnuiţi cu un stat unifi- 
cat puternic şi considerau că 


şeful Partidului Ţărănesc croat 
- defapt, un federalist iugoslav 
- a fost asasinat în plin parla- 
ment, la Belgrad. Croaţii au 
fost indignaţi, ceea ce a dus la 
întărirea poziţiilor celor mai ra- 
dicali membri ai Partidului de 
Dreapta, conduşi de Ante Pa- 
velici, un admirator al lui Mus- 
solini, care a ales, începând 
cu 1918, calea violenţei. El a 
început prin a forma miliții înar- 
mate, antrenate în Italia şi în 
Ungaria lui Horty, şi regrupate 
într-o organizaţie paramilitară, 
numită "Ustaşii' (Răzvrătiţii), 
caracterizată printr-un naţio- 
nalism extrem şi simpatizantă 
a fascismului italian. Combi- 
naţia dintre slavi nu prea mer- 
gea, dar, aparent, erau uniţi. 
Din cauza războiului, însă, uni- 

tatea s-a sfărâmat brutal. Al 
doilea război mondial, cu 
întregul cortegiu de orori, a 
asmuţit slavii unii împotriva 
celorlalţi. Până în acel mo- 
ment relaţiile erau dificile, dar 
în ansamblu paşnice. Con- 
fruntaţi cu puterea germană 
după înfrângerea Franţei, gu- 
vernul de la Belgrad a nego- 
ciat cu Hitler. Dar la 27 mai 
1941 a fost înlăturat brusc de 
un grup de militari susținuți de 
serviciile secrete britanice ca 
şi de populaţia sârbească, ce 
judeca această politică și o 
considera nedemnă de tra- 
diţia sârbească. Hitler a esti- 
mat că schimbarea brutală de 
la Belgrad era un afront perso- 
nal. (Trebuie amintit că Hitler 
luptase împotriva sârbilor în 
timpul primului război mon- 
dial, pe când era un simplu 
caporal austriac, şi păstrase 
din această experienţă dure- 
roasă doar sentimente de 
ură.) Fără declaraţie de război, 
aviația germană a bombardat 
şi a distrus aproape în întregi- 
me Belgradul. La Zagreb, cu 
două zile înaintea sosirii 
nemților, ustaşii au trecut fron- 
tiera italiană şi cea austriacă şi 
au pus mâna pe putere, la 10 
aprilie 1941, proclamând inde- 
pendenţa Croaţiei. Pavelici, 
cu ajutorul nemților, “a instau- 
rat un regim de teroare inspirat 
după modelul fascist. Naţio- 
nalist feroce, el considera că 
sârbii ar trebui să aibă un sta- 
tut inferior şi în numele 
acestei idei a fost primul care 
a dirijat o politică de "purificare 
etnică" în Croaţia. 
Numeroase măceluri au 
avut ca victime sârbii din 
Croaţia şi evreii. Mai mult de 
600 000 de oameni au fost 
omorâţi, bărbaţi, femei şi co- 
pii, peste care a trecut tăvălu- 
gul unei politici de exterminare 
sistematică. comparabilă ca 
monstruozitate cu abuzurile 
incredibile ale naziştilor. 
Ustaşii erau minoritari în 
Croaţia. Fostul Partid 


Louis Franchet d'Esperey, general francez în 
timpul primului război mondial. 
Comandant-şef al armatelor aliate în Orient 
în 1918, când sârbii au luptat alături de 
francezi şi englezi, i-a învins pe bulgari şi 
apoi a ajuns la Belgrad, înainte de a se 
îndrepta spre Viena 


Ante Pavelici (rege), conducătorul 

roația" împreună cu 
Mussolini. Liderul ustaşilor a pornit acțiunea 
teroristă după 1918. A organizat asasinarea 
regelui Alexandru al lugoslaviei la Marsilia, în 
1934. Şef al statului croat independent, ` 
admirator al lui Hitler şi Mussolini, s-a 
condus după doctrinele fasciste şi rasiste 


ustaşilor şi "duce de 


Ţărănesc i-a dezaprobat, lide- 
rul său refuzând colaborarea 
cu nemții, dar Ante Pavelici a 
condus prin forță. Aceasta a şi 
fost tragedia croaților: au 
obținut independenţa datorită 
unei catastrofe iar conduce- 
rea lor s-a dezonorat prin ma- 
niera de acţiune. Mai mult, 
această  Croaţie "inde- 
pendentă" a fost văduvită de 
Dalmația, dată italienilor şi în 
care ustaşii nu se bucurau de 
nici un pic de simpatie. 
Serbia, în acest timp, a fost 
ocupată şi condusă de un gu- 
vern marionetă controlat de 
nemți. Ea a avut o soartă cum- 
plită, cu atât mai mult cu cât în 
întreaga Serbie, în Slovenia, 
Dalmația şi în anumite regiuni 


ale Croaţiei, populate de sârbi 
a început imediat rezistenţa 
care afost un fenomen de ma- 
re întindere. lugoslavii sunt cei 
care au rezistat mai înflăcărat 
şi masiv dominaţiei naziste. 


Pragmatic, Churchill 
a-ales sã sprijine 
rezistența 
comunistă a lui Tito 


Au fost două mişcări de 
rezistenţă în ceea ce-i priveşte 
pe sârbi (şi în mai mică 
măsură pe sloveni), una diri- 
jată de un colonel sârb, Mihai- 
lovici, susținută la început de 
englezi, şi cealaltă condusă 
de comunistul losip Broz, de 
origine croată, care-şi mai 


spunea şi Tito. Mihailovici nu 
şi-a stăpânit bine trupele, în 
rândul cărora o parte, cetnicii, 
a comis atrocități împotriva 
Musulmanilor, ca răspuns la 
masacrele perpetuate de 
ustaşii lui Pavelici. (După pro- 
paganda oficială a ustaşilor, 
Musulmanii, neştiutori privitor 
la originea lor croată, repre- 
zentau "floarea naţiunii croa- 
te"). Aceasta a fost o mişcare 
în principal sârbească, carac- 
terizată printr-un naționalism 
îngust, care, în plus, alegea 
adeseori o tactică de tergiver- 
sare în lupta împotriva ocu- 
pantului. Rezistenţa 
comunistă, deşi puternic ideo- 
logizată, era multietnică, iugo- 
slavă, şi prefera acţiunea 
imediată îndreptată contra tru- 
pelor germane, în ciuda faptu- 
lui că provoca represalii de 
asemenea proporții încât en- 
glezii au sfârşit prin a se între- 
ba dacă e bine să acorde 
sprijin lui Mihailovici. Churchill 
a trimis un emisar la fața locu- 
lui, pe generalul Fitzroy Mac 
Lean, care a constatat eficaci- 
tatea lui Tito şi slăbiciunile 
reţelei Mihailovici. Englezii 
sunt pragmatici, aşa că urma- 
rea a fost un dialog ce a rămas 
celebru: Churchill i-a spus lui 
Fitzroy Mac Lean că-şi propu- 
ne să-l susțină mai departe pe 
Tito. Generalul a obiectat: "Dar 

e comunist, domnule prim-mi- 
nistru". La care Churchill a re- 
plicat: "Dragul meu, nu te 
nelinişti. După război nici unul 
dintre noi nu va trăi în lugosla- 
via". 
Tito a reglementat proble- 
ma coabitării popoarelor iugo- 
slave impunând compromisul 
prin forță. Puterea a fost, teo- 
retic, federală. Dar partidul co- 
munist, ținut bine în mână de 
Tito, a guvernat, de fapt, toate 
republicile. Considerabil, Ser- 
bia a rămas anticomunistă, 
dar sârbii din diaspora au 
obţinut un statut privilegiat în 
sânul regimului. Aceasta a 
fost concesia prin care a fost 
atenuată ura născută din ge- 
nocidul înfăptuit de ustaşi. 
Compromisul a durat 40 de 
ani, cu retuşări succesive. Dar 
cea mai mare parte a iugosla- 
vilor a respins progresiv un re- 
Slobodan a 
Miloşevici în 1989, ` 
la tea de-a 600 
aniversare a 
bătăliei de la | 
Kosovo. Comunist | 
reconvertit la & 
naționalism, 
Miloşevici a dus, ` 
incepând cu 

1986, o campanie 
populară de . 
sprijin al sârbilor 
din Kosovo,aflaţi 
în conflict cu 
majoritatea 
albaneză. A | 
suprimat i 
autonomia regiunii £ 
Kosovo şia $ 
declanşat războiul 
împotriva Croației 
şi apoi a Bosniei 


gim autoritar - deşi mai puțin 
represiv decât în majoritatea 
celorlalte țări din Est -, dar ine- 
ficace pe plan economic. 
Împletită cu aspirația națio- 
nală, revendicarea democra- 
tică a fost din ce în ce mai 
puternică. Şi după căderea Zi- 
dului Berlinului, chemarea de- 
mocraţiei s-a dovedit 
irezistibilă. 


Miloșevici 

și-a salvat puterea 
abandonând 
comunismul în 
favoarea unei 
politici 
naţional-socialiste 


Miloşevici este un înalt 
funcţionar comunist care a 
înţeles rapid că partidul este 
terminat ca organizație bazată 


mo DA a a a: 


pe ideologia moştenită de la 
Tito. Din 1985, el a fost de par- 
tea sârbilor din Kosovo, în ur- 
ma conflictelor dintre această 
minoritate şi majoritatea de 
origine albaneză. Poziţia pe 
care s-a plasat i-a adus rapid 
popularitatea. Populismul şi 
naționalismul lozincii "Serbia 
mare" păreau atunci un colac 
de salvare pentru comunismul 
în descompunere. Miloşevici 
a jucat tare pe această carte şi 
s-a menţinut la putere graţie 
reconvertirii. Sigur de popula- 
ritatea sa, a profitat apoi de 
greşelile comise de guverna- 
rea croată a lui Tudjman 
Croaţii voiau să se debarase- 
ze de comunism şi, în acelaşi 
timp, sã- şi cucerească inde- 
pendenţa. Dar în felul acesta 
nelinişteau minoritatea sârbă 
din Croaţia. Miloşevici s-a pro- 
clamat "apărătorul" minorităţii 
şi a intrat în războiul de agre- 
siune. A dus o politică de "pu- 
rificare etnică", la originea 
căreia a stat ideea anormală a 
câtorva intelectuali iresponsa- 
bili, membri ai aşa zisei Aca- 
demii de Ştiinţă, influenţată 
considerabil de regimul co- 
munist. Singurul precedent în 
acest sens în istoria popoare- 
lor lugoslaviei a fost politica lui 


į Ante Pavelici, dusă între 1941- 
+ 1945 în Croaţia. Sub pretextul“ 
combaterii "ustaşilor croați", 


Miloşevici a aplicat preventiv 
aceeaşi politică, în timp ce 
Croaţia n-a folosit decât 
mijloace politice pentru a-şi 
proclama independenţa. 
Alegând această cale ela rupt 


Tito şi statul său major 
în timpul războiului. 
Iosip Broz, zis Tito, şeful 
partizanilor comunişti 
(în centru), a fost 
secretarul general al 
partidului comunist 
iugoslav din anul 1937. 
A obţinut recunoaşterea 
aliaţilor în 1944, ca 
singur reprezentant 
admis al rezistenţei 
iugoslave, a luat 
puterea în 1945 şi a 
păstrat-o timp de 40 de 
ani 


cu tradiția sârbească, cores- 
punzând modernismului eu- 
ropean şi acceptării politicii 
drepturilor omului. Este unul 
din motivele pentru care istori- 
cul Ivan Djurici a calificat - prin- 
tre primii - politica lui 
Miloşevici ca fiind populistă şi 
național- socialistă şi nicide- 
cum comunistă. 

Strategia Belgradului în 
războiul civil de acum n-a avut 
nimic comun cu tradiţia isto- 
rică sârbă şi nici cu cea a lui 
Tito. Ea urmează pe faţă linia 
inaugurată de ustaşii din 
Croaţia şi aceasta, la rândul ei, 
ruptă total de istoria Croaţiei. 
Comportamentul naţionalist al, 
regimului de la Zagreb nu con- 
stituie o scuză. 

Părerea lui Ivan Djurici 
este că o schimbare a puterii 
de la Belgrad ar crea cu sigu- 
ranţă posibilitatea unei regle- 
mentări paşnice a conflictului. 
Dacă Miloşevici şi prietenii săi 
ar fi înlăturați, croații ar putea 
ajunge la un acord cu Serbia, 


iar Bosnia şi-ar regăsi viaţa 


politică normală, conformă 
tradiţiilor sale caracterizate de 
întrepătrunderile etnice. lugo- 
slavia ca stat este dispărută, 
dar spaţiul iugoslav există, 
fapt demonstrat de-a lungul 
istoriei. Regimul de la Belgrad 
este obstacolul care împie- 
dică slavii din sud să 
regăsească drumul dialogului 
paşnic. (Sfârşit) 


Traducere şi adaptare, 
Ana Maria TATOVICI 

"Noi, femeile, avem vocaţia 
specifică de a favoriza 
legăturile dintre oameni, de a 
se opune violenţei şi de a 
promova respectul pentru 
tradiții, toleranța, diversitatea 
culturală şi dialogul'- a arătat 
dna Hanna Suchocka în 


scrisoarea de invitaţie adresată 


viitoarelor fondatoare ale 
"Clubului Wawel" 


Ileana Petcu, Cerna- 


* vodă, Printre viitoarele înte- 


meietoare ale "Clubului 
Wawel" (care se vrea un club 
al celor mai pregnante perso- 
nalităţi feminine din Europa), 
figurează Margaret Thatcher, 
fostul prim-ministru al Marii 
Britanii, Rita Suessmuth, 
preşedinte al Bundestagului, 
Catherine Lalumiăre, secretar 
general al Consiliului Europei, 
şi Grethe Rostboll, ministrul 
danez al culturii. Primul mi- 
nistru al Poloniei, Hanna Su- 
chocka, a invitat la Cracovia, 
pentru 26 şi 27 iunie, 26 de 
"prime doamne" care urmează 
să fondeze acest club. Nume- 
le "Wawel" provine de la denu- 
mirea castelului unde va 
funcţiona sediul organizaţiei. 


ONUSOM Ii 


Emilian Negru, Timişoa- 
ra, Noua misiune a Naţiunilor 
Unite în Somalia se numeşte 
ONUSOM || şi a debutat la 
începutul lunii mai a.c., prin 
preluarea oficială a ştafetei de 
la operaţiunea "Redarea Spe- 
ranţei'. ONUSOM II va costa 
aproximativ 1,55 miliarde do- 
lari şi va angaja un efectiv de 
28 000 de militari şi 2 800 de 
civili. La conducerea acestei 
acţiuni se află generalul turc 
Cevik Bir, în vârstă de 54 de 
ani. é 

"Redarea Speranţei' s-a 
încheiat mult mai discret faţă 
de cum începuse, în urmă cu 
cinci luni, în ultima etapă a 
mandatului prezidenţial al lui 
George Bush. Vă reamintim 
că la desfăşurarea operaţiunii 
au participat 23 de ţări, 7 
agenții ale ONU şi 41 de orga- 
nizaţii neguvernamentale. 
Contingentul internaţional a 
atins în perioada de vârf 
31.301 militari (din care 28'000 


americani). Din 8 decembrie 
1992 şi până în prezent, în So- 
malia au fost construite dru- 
muri a căror lungime 
însumează 2 000 kilometri, au 
fost reconstruite spitale, şcoli 
şi orfelinate, au fost furnizate 


populaţiei 154 000 tone de ali- ` 


-mente şi medicamente şi s-a 
acordat mai multor mii de so- 
malezi îngrijire medicală. de 
către personal specializat. În 
timpul derulării operaţiunii 
"Redarea Speranţei' şi-au 
pierdut viața opt americani şi 
nouă militari aparţinând trupe: 
lor internaţionale. 

Amiralul Jonathan Howe, 
reprezentantul secretarului 
general al ONU în Somalia, a 
declarat că ONUSOM || va 
avea mai ales menirea de a 
ajuta pe somalezi în refacerea 
structurilor politice şi judiciare 
(din 1991, Somalia nu are gu- 
vern, iar în economia ţării 
domneşte haosul). În baza 
acordului semnat de repre- 


Clubul Wawel 


zentanţii celor 15 facţiuni rivale 
aflate în conflict pe teritoriul 
somalez, până în 1995 când 
se vor organiza alegeri, pute- 


Dialog americano-somalez la Mogadiscio 


rea executivă şi legislativă va 
fi deţinută de un Consiliu 
naţional de tranziţie, alcătuit 
din 74 de membri. 


15 ani de la asasinarea 
lui Aldo Moro 


Constantin Avrămescu, 
Alexandria. Cadavrul lui Aldo 
Moro a fost găsit într-o parcare 
din centrul Romei, la 9 mai 
1978. 

La 16 martie 1978, marele 
om politic italian fusese răpit 
de un comando al "Brigăzilor 
roşii", iar cei cinci membri ai 
gărzii sale presonale au fost 
ucişi. Ulterior, "Brigăzile roşii" 
au transmis comunicate din 
care reieşea că Moro a fost 
judecat în fața unui "tribunal 
popular”, iar la 5 mai s-a 
anunțat executarea con- 
damnării lui la moarte. 

Aldo Moro s-a născut la 23 
septembrie 1916 în provincia 
Lecce din sudul Italiei. A stu- 
diat dreptul la Universitatea 
din Bari. Intre 1939 şi 1942 a 
fost preşedintele Societăţii 
Catolice Universitare din Italia 
şi al Uniunii Democraților Ca- 
tolici. In iunie 1946, a fost ales 
în Adunarea Constituantă a 
circumscripției din Bari (fiind 
candidat al creştin- demo- 
craţilor), iar în 1948, în Ca- 
meră. Intre 1953 şi 1955 a 
deţinut funcţia de preşedinte 
al acesteia. In mai 1948, devi- 
ne subsecretar în Ministerul 
de Externe al guvernului 
Gasperi, iar în 1957 - ministrul 
învățământului. 

La alegerile din 28 aprilie 
1963, Partidul Democrat- 


Creştin suferă o înfrângere. In 
decembrie acelaşi an, Moro 
alcătuieşte o coaliţie cu socia- 
liştii lui Nenni, social- demo- 
craţii şi republicanii. In 1969 
este din nou numit ministru de 
externe în cabinetul lui Rumor 
şi devine una din figurile-cheie 
ale guvernului. In 1974, coa- 
liia de centru- stânga s-a di- 
zolvat. 

La 14 octombrie 1976, Al- 
do Moro a fost ales preşedinte 
al Partidului Democrat- 


Creştin, funcție în care s-a do- 
vedit foarte priceput la aplana- 
rea contradicțiilor din sânul 
propriului partid, precum şi a 
acelora rezultate din raporturi- 
le cu celelalte formaţiuni politi- 
ce. 


X 


Marele om politic italian Aldo 


Moro, de la a cărui moarte s-au 


împlinit, de curând, 15 ani 

“Misiune spatială 
îndeplinită a navetei 
Columbia 


Gabriel Manea, Bucu- 
reşti. În primul rând, te feli- 
cităm cu ocazia împlinirii 
vârstei de 13 ani. Regretăm că 
nu-ţi putem da, aşa cum ai 
dori, "toate informaţiile despre 
nave spaţiale, OZN-uri şi alte 
fenomene stranii”. Îţi reco- 
mandăm publicaţiile de spe- 
cialitate, precum şi ultimele 
apariţii editoriale care tratează 
această temă. Deocamdată, îţi 
punem la dispoziţie informaţii 
despre rezultatele misiunii 
spaţiale a navetei Columbia, 
navetă care a efectuat 10 zile 
de zbor. În acest timp, cei şap- 
te astronauți (cinci americani 
şi doi germani) au realizat 90 
de experienţe ştiinţifice, cu 
ajutorul unui laborator de tip 
"Spacelab" (care a costat un 
miliard de dolari) şi al altor 


aparate şi instrumente sofisti- 
cate, aflate la bord. Expe- 
rienţele au inclus o gamă largă 
de probleme din diverse ra- 
muri ale ştiinţei, tehnicii şi teh- 
nologiilor avansate, inclusiv 
producerea, în condiţii de mi- 
crogravitaţie, a unor aliaje im- 
posibil de realizat pe Pământ. 
S-a pus la punct o metodă de 
dublare a greutăţii unui cristal 
de arsenură de galiu, fenomen 
prin care specialiştii speră să 
amelioreze preformanţele se- 
miconductorilor folosiţi pentru 
laseri şi circuitele integrate ale 
ordinatoarelor. Responsabili 
NASA, precum şi specialiştii 
germani s-au declarat foarte 
satisfăcuţi de rezultatele mi- 
siunii spaţiale a navetei Co- 
lumbia. 


Cambodgia 


Marius Boldea, Băile 
Herculane. Vă mulţumim 
pentru aprecieri şi pentru con- 
secvenţa cu care ne citiţi. Vă 
informăm că am dat curs do- 
rinţei dv de a vă trimite un 
exemplar din "Ghidul călătoru- 
lui român în străinătate". Ne 
solicitaţi o serie de date istori- 
ce, geografice şi politice de- 
spre unele ţări. Spaţiul 
rezervat acestei rubrici nu ne 
permite să tratăm în totalitate 
cele 39 de state pe care le-aţi 
enumerat în scrisoare, mai 
ales că despre unele din ele 
s-a scris destul de des în pa- 
ginile revistei. Ne vom opri, pe 
parcursul mai multor numere, 
doar asupra unora din ţările 
‘menționate de dv. Pentru o in- 
formare mai completă, vă re- 
comandăm "The World 
Almanac", ediţia 1992. Vā pre- 


46 


zentăm, pentru început, câte- 
va date despre Cambodgia. 

Populația: 6,6 milioane, în 
1990, din care 10 la sută popu- 
laţie urbană 

Localizare: Peninsula In- 
dochina, în bazinul râului Me- 
kong 

Vecini: Thailanda, Laos şi 
Vietnam 

Capitala: Phnom Phenh 
(40 000 locuitori în 1990) 

Limbi vorbite: khmera şi 
franceza 

Etnii: khmeri - 90 la sută, 
chinezi - 5 la sută, vietnamezi 
- 4 la sută 

Religia: 95 la sută budiști 

Moneda naţională: riel 

Relief: coline şi munţi în 
partea de sud-est. 75 la sută 
din teritoriu este împădurit 

Singura personalitate re- 
cunoscută de toate facțiunile 
rivale este prințul Norodom 


A Ta Ep, N „E dă da: 


Sianuk (rege între 1941 şi 1955 
şi, în mai multe rânduri, şef al 
statului), care este preşedinte- 
le Consiliului Naţional Su- 
prem, organism de 
reconciliere naţională. La 
sfârşitul lunii mai a.c., vor avea 
loc alegeri generale, supervi- 
zate de ONU. Actualmente 
țara se află sub supraveghere 


internaţională (UNTAC - Auto- 


ritatea Provizorie a Naţiunilor 
Unite pentru Cambodgia). Mi- 
siunea  căştilor albastre 
desfăşurate în zonă este de 
dezarmare şi dezangajare a 
formațiunilor rivale (în special 
trupele guvernamentale şi pu- 
ternica gherilă a khmerilor 
roşii, care controlează o mare 
parte din teritoriul ţării). 


Expozitie inedită 


Nicolae Păduroiu, Alba 
lulia. Pentru a arăta oamenilor 
adevărul despre cele petrecu- 
te la Moscova s-a deschis la 
sfârşitul lunii aprilie o expoziţie 
cu tema "Cernobil: documen- 
tele grăiesc, amintesc, averti- 
zează'. Cu această ocazie au 
fost prezentate publicului, 
pentru prima dată, o serie de 
materiale secrete legate de 
centrala atomică de la Cer- 
nobil, printre care şi o scrisoa- 
re, datată 21 februarie 1979, 
din care rezultă că autorităţile 
sovietice au fost avertizate de 
pericolul pe care-l reprezintă 
centrala. Scrisoarea este 
adresată Comitetului Central 
al PCUS de către lurii Andro- 
pov, pe atunci preşedinte al 
KGB. Acesta semnala câteva 
din abaterile comise în re- 
spectarea proiectelor şi teh- 
nologiilor de construcţie care, 


spunea el, "ar putea antrena 
producerea de catastofe şi ac- 
cidente nefericite". Cu toate 
acestea, la un an de la primi- 
rea scrisorii, constructorii cen- 
tralei au fost decoraţi din 
ordinul lui Arkadi Volski (şeful 
industriei mecanice din CC al 
PCUS), iar în 1984, secretaria- 
tul CC i-a recompensat pe cei 
care au realizat blocul IV, ce 
avea să explodeze doi ani mai 
târziu. În documentele date 
acum publicităţii, se arată că, 
la trei zile de la explozie, CC al 
PCUS a adresat o circulară tu- 
turor fostelor țări socialiste, în 
care se afirmă că "potrivit da- 
telor organizaţiilor sovietice 
competente, nivelul de radiaţii 
depăşeşte cu puţin normele 
admise şi nu este necesară 
adoptarea unor măsuri spe- 
ciale de protecţie a populatiei 


Potrivit evaluărilor recente ale forurilor ştinţitice, catastrofa de 
la Cernobil a provocat moartea a 7000-10000 de persoane. 
Populaţia din Belarus care, din lipsa mijloacelor, nu a fost 
evacuată la timp din regiunile foarte iradiate, începe acum să 
simtă primele efecte pe termen lung 


Rubrică realizată de Maria VASCHI 

IMPORTANT 


Urmare a numeroaselor cereri adresa S.C. lanus inf S.R.L., str. 
sosite la redacţie, în special ale Anghel Saligny nr. 2, sector 5 
abonaților, prin care ne faceţi Bucureşti, și veți primi gratuit, în 
cunoscut că nu aţi primit toate limita disponibilităților, numerele 
„numerele revistei, venim în care vă lipsesc din colecţie. 
sprijinul dumneavoastră cu De asemenea, pentru abonaţii 
următoarea precizare: care, datorită neapariţiei revistei în 
Deficienţele întimpinate în perioada ianuarie-februarie 1993, 
difuzarea revistei se datorează nu și-au reinnoit abonamentele, 
faptului că o perioadă de timp vom trimite, gratuit, numerele 
revista nu a apărut. 1-10/1993, dacă ne vor transmite 
Pentru îndreptarea acestei situaţii  xerocopia talonului de abonament 
nedorite, rugăm, să ne scrieţi pe pe următoarele trei luni. 


Redacţia 


La dispoziția tuturor celor interesaţi 
De la cea mai autorizată sursă 


- Direcția Consulură a Ministerului Afacerilor Externe - 
Editura "LUMEA" 
propune călătorilor români în străinătate 
o lucrare deosebit de utilă 

ROMÂN 
ÎN 
STRĂINĂTATE 
- EDIŢIA 1993 - 

Din cuprins: 
problematica specifică tratată pe ţări 
recomandări cu caracter general, izvorite din situaţii concrete 
regimul de vize cu România 
reglementări privind trecerea frontierei 
reglementări vamale privind persoanele fizice 
cum ar fi posibilă stabilirea domiciliului cetățenilor străini în altă țară 


ce este de făcut în situaţia îmbolnăvirii sau decesului unui călător 
român pe teritoriul unei ţări străine 


Pentru informaţii suplimentare, în Ghid sint prezentate adresele și 
telefoanele misiunilor diplomatice ale României în străinătate şi ale 
statelor respective în România, 

precum şi ' 
reglementări interne în domeniul paşapoartelor şi călătoriilor în 
străinătate, în privinţa regimului vamal şi regimului valutar 


Prețul unui exemplar este de 490 lei. Cei interesaţi pot face comanda, 
contra cost, şi direct la redacţia "Lumea", printr-o scrisoare în care să indice 
adresa exactă. Plata se face la primire. 

irma SIBCO 

S.A. deţine 
în exclusivitate 
dreptul de co- 
mercializare în 
România a pro- 
duselor purtând 
marca "Jackson's 
Family" din dome- 
niile: îmbrăcă- 
minte, încălţă- 
minte, marochi- 
nărie, ochelari de 
soare, ceasuri, 


papetărie etc. 


Firmele interesate 
în comercializarea 
acestor produse 
sunt aşteptate la 
sediul SIBCO din 
Bucureşti, strada 
Aurel Vlaicu, 
nr. 147, bl. 20, 
sc. A, et. VI, 
ap. 27. 

Tel. 6112088 

Doai 


Polonia. "Solidaritatea" 
se desolidarizcază 


de guvern 


Dezamagirea şi frustrarea 
provocate de tranziţia econo- 
mică au scos în stradă la 
Varşovia mii de demostranți, 
membri ai sindicatului "Solida- 
ritatea", care ameninţă cu or- 


- ganizarea unei greve generale 


şi cu cererea unui vot parla- 
mentar de neîncredere în gu- 
vernul de coaliţie minoritar. 

Ameninţările "Solidarităţii" 
pun în pericol o alianţă istorică 
cu guvernul şi ridică serioase 
semne de întrebare privind vii- 
torul coaliţiei. 

Liderii sindicatului au con- 
venit să înceapă pregătirea 
grevei generale în semn de 
protest față de refuzul guver- 
nului de a satisface reven- 
dicările salariale a mii de 
profesori şi lucrători în dome- 
niul sănătăţii aflaţi în grevă. 
Relaţiile sindicatului cu guver- 
nul au atins punctul maxim al 
declinului de când Hanna Su- 
chocka a preluat, în iulie, 
anul trecut, funcţia de 
prim-ministru. 


Disensiunea creată face 
să se nască noi semne de 
întrebare cu privire la rolul 
mişcării sindicale libere, care 
i-a răsturnat pe guvernanţii co- 
munişti ai Poloniei în 1989 şi 
care de atunci âu avut o relaţie 
specială cu guvernele ace- 
stea, incluzând între membrii 
guvernului 'şi foşti activişti ai 
Solidarităţii. 

Esenţa disensiunii dintre 
guverne şi "Solidaritatea" 
constă în faptul că rolul său a 
fost limitat la cel al unui sindi- 
cat după sfârşitul regimului 
comunist. Unii lideri au înce- 
put tot mai mult să se situeze 
de partea muncitorilor dezilu- 
zionaţi de reforme care au 
sporit inflaţia şi şomajul şi 
le-au adus prea puţine recom- 
pense concrete. Unii deputaţi 
ai sindicatului au votat împotri- 
va guvernului în parlament. 
Guvernul a pierdut câteva vo- 
turi în parlament anul acesta şi 
pare vulnerabil deoarece ar 
putea pierde sprijinul tradiţio- 
nal al "Solidarităţii" după 
ieşirea din coaliție, luna 
aceasta, a unui mic partid 
agrarian. Majoritatea liderilor 
opoziţiei recunosc că va fi im- 
posibil să se formeze un gu- 
vern mai puternic dintr-un 
parlament divizat şi că înlătu- 
rarea premierului Hanna Su- 
chocka ar provoca haos. 

Primul ministru a afirmat 
că este timpul unirii şi nu al 
luptelor. "Partidele politice ar 
trebui să stabilească de co- 
mun acord principiile şi cadrul 


- inclusiv un program politic 
până la viitoarele alegeri - unei 
coabitări care nu ar fi distructi- 
ve pentru ţară”, a afirmat ea. 
"Aceasta ar putea fi o coe- 
xistenţă în care rivalitatea poli- 
tică nu va pune în pericol tot 
ceea ce societatea poloneză a 
realizat cu mari eforturi în ulti- 
mii patru ani". 

Confruntată cu valul de 
greve, declanşate la 5 mai de 
lucrătorii din domeniile publi- 
ce şi continuate de profesori şi 
de lucrătorii din domeniul 
sănătăţii, Hanna Suchocka 
s-a oferit să se întâlnească la 
18 mai cu reprezentanţi ai "So- 
lidarităţii' pentru convorbiri 
asupra cererilor greviştilor, 
specificând că deficitul buge- 
tar nu permite satisfacerea re- 
vendicărilor salariale. Ea a 
expus mulţimea de probleme 
majore care stau în faţa guver- 
nului actual şi pentru a căror 
realizare trebuie să existe un 
acord stabil. 

Liderii sindicatului "Solida- 
ritatea' au acceptat oferta de 
convorbiri, dar nu sunt siguri 

“că vor ajunge la un consens, 
ei pierzându-şi încrederea şi în 
guvern, dar şi în preşedintele 
Lech Walesa, cel care s-a ridi- 
cat din mijlocul lor şi le-a fost 
lider până în 1989, când "Soli- 
daritatea' i-a înlăturat pe co- 
munişti. (In imagine, membri 
ai sindicatului lui Lech Walesa, 
în timpul unei demonstraţii an- 
tiprezidenţiale şi antiguverna- 
mentale). 


Roma. Vedete europene 
pe Dunâre 


Cele zece ţări membre ale 
Uniunii Europei Occidentale 
(UEO) au semnat cu Ungaria, 
Bulgaria şi România memo- 
randumuri autorizând trimite- 
rea de oameni, vedete şi 
materiale care să permită un 
control mai eficient la frontie- 
rele lor de-a lungul Dunării 
asupra embargoului instituit 
de ONU împotriva Serbiei şi 
Muntenegrului. Comunicatul 
final al reuniunii de la Roma, la 
care au participat zece ţări din 
UEO şi nouă ţări din Europa 
centrală a subliniat că "ace- 


astă misiune pe Dunăre, cu 
caracter civil, constituie un 
exemplu concret de coopera- 
re între UEO şi unii din parte- 
nerii săi de consultare”. 
Miniştrii au subliniat impor- 
tanţa "stopării conflictului ac- 
tual şi au hotărât că orice 
agresiune suferită de o ţară, 
ca urmare a sprijinirii operaţiu- 
nilor desfăşurate sub mandat 
ONU, va constitui o preocupa- 
re directă pentru comunitatea 
internaţională”. 
Memorandumurile preci- 
zează mijloacele care vor fi 

puse la dispoziţia celor trei țări 
de către UEO - mai ales vede- 
te şi echipaje. Ele definesc, de 
asemenea, modalităţile con- 
trolului pe care aceste vedete 
îl vor exercita pe Dunăre, pen- 
tru a împiedica aprovizionarea 
beligeranţilor sârbi, conform 
embargoului decretat de Con- 
siliul de Securitate al Naţiunilor 
Unite. UEO va furniza un 
număr de şapte vedete de pa- 
trulare, 300 de membri ai echi- 
pajelor şi alte categorii de 
personal. Cele trei ţări dunăre- 
ne semnatare vor contribui cu 
oameni pentru aceste echipa- 
je şi vor avea controlul general 
asupra operaţiunii. Se menţio- 
nează că este vorba de ope- 
raţiuni cu caracter civil iar 


membrii echipajelor vor avea 
asupra lor numai armament 
uşor. O oficialitate a UEO, ca- 
re a cerut să i se păstreze ano- 
nimatul, a apreciat că 
operaţiunea comună va înce- 
pe, după toate probabilitățile, 
cel mai devreme la mijlocul lu- 
nii iunie. 

Cu prilejul conferinţei de 
presă desfăşurată la încheie- 
rea lucrărilor UEO, miniştrii 
afacerilor externe din Europa 
centrală prezenţi la Roma şi- 
au exprimat satisfacția în 
legătură cu acest acord. 
"Măsurile-ce trebuie luate sunt 
delicate, dar sunt necesare", 
a subliniat ministrul bulgar de 
externe, Teodor Ciurov. 


Turcia. Încununarea 
unei cariere politice 


Suleyman Demirel, liderul 
dreptei tradiționale turce, a 
fost ales pentru o perioadă de 
şapte ani în funcția de 
preşedinte al Turciei, suc- 
cedându-i lui Turgut Ozal care 
a decedat la 17 aprilie. 

După trei tururi de scrutin, 
el a fost desemnat cu majori- 
tate absolută prin 244 voturi 
din 431 de participanţi, fiind în 
competiţie cu alţi trei candi- 
daţi. Au contribuit la alegerea 
sa voturile deputaţilor Partidu- 
lui Căii Juste (DYP, dreapta 
„tradiţională, cel mai mare par- 
tid din parlament, cu 182 de 
locuri) şi cele ale deputaţilor 
Partidului Populist Social- De- 
mocrat (SHP, 54 de locuri, 

partenerul coaliţiei guverna- 
mentale). 

Demirel (în imagine) a de- 
venit astfel cel de-al treilea li- 
der politic civil care ajunge 
preşedinte al Turciei, după 
Celal Bajar (1950-1960) şi pre- 
decesorul sãu, Turgut Ozal 
(1989-1993). 

Intr-o scurtă alocuțiune de 
mulţumire, şeful statului - care 
a calificat alegerea sa drept o 
"victorie a democraţiei - a afir- 
mat căvafi"preşedintele între- 
gii Turcii" şi s-a angajat să 
păstreze echidistanţa şi să 
acţioneze în limitele Consti- 
tuţiei, pentru a asigura funcţio- 
narea armonioasă a 
legislativului, executivului. şi a 
puterii juridice, în interesul 
naţiunii. Prerogativele 
preşedintelui sunt destul de li- 
mitate în Turcia, iar cât timp a 
fost premier, Demirel a criticat 


i deseori tendinţa de implicare 


a fostului preşedinte în proble- 
mele executivului. Dar şi el a 
fost viu criticat de opoziţie, 
incă de la anunţarea candida- 
turii sale, pentru faptul că ar 
dori "să conducă ţara de la 
Palatul Prezidenţial Cankaya 


4 fără a fi direct responsabil". 


Născut în 1924, într-o fami- 
e de fermieri din vestul Ana- 
toliei, Demirel studiază 
ingineria la Istanbul şi în State- 
le Unite. După terminarea stu- 
diilor a predat, un timp, la 
Universitatea din Istanbul şi-a 
lucrat în domeniul planificării 


dezvoltării urbane, iar în anul 
1960, anul unei lovituri de stat 
militare, soldată cu căderea 
guvernului, el intră în politică, 
în rândurile Partidului Justiţiei, 
conservator, al cărui lider de- 
vine în 1964. Un an mai târziu, 
Demirel câştigă alegerile şi 
este desemnat prim-ministru, 
la numai 41 de ani. Partidul 
Justiţiei şi liderul lui rămân la 
putere până în 1971, când o 
altă lovitură de stat militară va 
înlocui guvernul cu ceea ce 
s-a numit atunci "democraţie 
dirijată”. In 1973 revine la pute- 
re, dar spre sfârşitul anilor '70 
situaţia internă a ţării se agra- 
vează şi un nou puci îl înlătură 
pe Demirel de la putere inter- 


zicându-i-se să participe la 
viaţa politică timp de zece ani. 
Prin referendumul din 1987 se 
pune capăt interdicţiei, iar Su- 
leyman Demirel reintră în viaţa 
politică şi devine în 1991 prim- 
ministru. In lunga sa carieră 
politică el a fost de şapte ori 
prim-ministru şi a aspirat la 
funcţia supremă în stat. Acum, 
după 33 de ani de activitate 
politică, Demirel a primit 
magistratura supremă, deve- 
nind cel de-al nouălea 
preşedinte al Turciei. Totodată 
el ocupă acum şi postul de 
comandant-şef al forţelor ar- 
mate, care l-au înlăturat de la 
putere în două rânduri. 


„Cambodgia. 
Inainte de alegeri 


Intr-un climat de insecuri- 
tate, de război chiar, s-a înche- 
iat campania electorală 
organizată în vederea alegeri- 
lor pentru. Adunarea Consti- 
tuantă din Cambodgia care au 
loc între 23-28 mai. A fost o 
campanie electorală marcată 
de violenţă - în două luni şi-au 
pierdut viața 200 de cetăţeni 
antrenați în confruntări etnice. 
Scrutinul este organizat în ba- 
za Acordurilor de pace de la 
Paris din 1991, în urma cărora 
s-a pus capăt unei perioade 
de aproape 13 ani de război 
civil în Cambodgia şi repre- 
zintă primul scrutin democra- 
tic din istoria ţării. 

Khmerii roşii, care îşi inten- 
sifică acţiunile militare, nu par- 
ticipă la alegeri, şi s-au retras 
şi de la procesul de pace con- 
dus de prinţul Norodom Sia- 
nuk. 

Celelalte trei facțiuni cam- 
bodgiene (guvernul de la 


Phnom Penh, naționaliștii 
conduşi de fostul premier Son 
Sann şi adepții prințului Sia- 
nuk) au decis să participe la 
alegeri şi au cerut Autorităţii 
Provizorii a ONU în Cambod- 
gia (APRONUC) să adopte 
"toate măsurile necesare" 
pentru ca alegerile să se poată 
desfăşura în mod normal. 
Secretarul general al ONU, 
Boutros Ghali, a invitat Consi- 
liuk de Securitate să reafirme 
că există "condiţii acceptabile" 
pentru desfăşurarea de ale- 
geri libere şi oneste în Cam- 
podgia la data prevăzută. 
Intr-un raport ce a făcut obiec- 
tul unei rezoluţii a Consiliului 
de Securitate, secretarul ge- 
neral al ONU nu a exclus în 
acelaşi timp posibilitatea unor 
incidente în cursul scrutinului 
programat pentru 23-28 mai. 
In pofida amenințărilor lansate 
de "khmerii roşii", care acuză 
APRONUC că este favorabilă 

guvernului de la Phnom Penh 
al premierului Hun Sen (în 
imagine, premierul Cambod- 
giei în timpul unui miting elec- 
toral), el a apreciat că za ala 
nu trebuie anulate, întrucât ori- 
ce întârziere ar putea duce la 
o şi mai puternică deteriorare 
a situaţiei din ţară. 
Funcţionari ai ONU, ai or- 
ganizaţiilor neguvernamenta- 
le şi de apărare a drepturilor 
omului, precum şi politicieni 
locali sunt tot mai îngrijoraţi de 
posibilitatea izbucnirii unor 
puternice violenţe, mai ales că 
"Khmerii roşii" nu fac deloc un 


secret din intenţia de a conti- 
nua lupta chiar după alegeri. 

Este foarte posibil ca ale- 
gerile de acum, ce se 
desfăşoară în plin conflict, să 
reprezinte o soluţionare a si- 
tuaţiei tensionate din Cam- 
bodgia, numai că oamenii 
sunt înspăimântați şi nu se ştie 
în ce procent se vor prezenta 
la urne şi vor avea curaj să-i 
sfideze pe cei care de ani de 
zile i-au frustrat de cele' mai 
elementare drepturi, dintre ca- 
re unul esenţial, dreptul la pa- 
ce. 


O nouă lovitură puternică 
dată Mafiei în ultimele patru 
luni: poliţia l-a capturat pe Be- 
nedetto "Nitto" Santapaola (în 
imagine), a doua persoană ca 
importanţă în ierarhia mafiotă. 

"Este un pas important pe 


calea înfrângerii Mafiei", a 
declarat în cursul unei confe- 
rinte de presă organizate la 
Roma şeful poliţiei italiene, 
Vincenzo Parisi. "Desigur că 
nu am câştigat războiul împo- 
triva Mafiei. Ştim că acest 
război va fi lung şi greu. Dar 
niciodată nu a fost mai hotărât 
angajamentul nostru de a lup- 
ta împotriva Mafiei", a spus Pa- 
risi. 

Santapaola, în vârstă de 
54 de ani - despre care poliţia 
crede că ar fi preluat conduce- 
rea interimară a Mafiei după 
arestarea, la 15 ianuarie, a 
"Naşului" Salvatore "Toto" Rii- 
na- a fost capturat în vreme ce 
dormea liniştit, împreună cu 


soţia, la ferma sa din estul Si- 
ciliei. 

Parisi a arătat că Santa- 
paola a fost arestat ca urmare 
a unor informaţii confidenţiale 
obţinute pe căi foarte compli- 
cate şi a aceea ce a numit 'o 
operaţiune secretă strălucită”. 
El a afirmat că poliţia era pe 
urmele lui Santapaola de luni 
de zile, precizând că nici un 
"dezertor' din rândurile Mafiei 
nu a contribuit la arestarea lui, 
aşa cum s-a întâmplat în cazul 
capturării lui Riina. 

Santapaola este acuzat de 
omucidere, deţinere de dro- 
guri şi de arme, incendiere 
premeditată, apartenenţă la 
Mafia şi jaf. El fusese condam- 
nat, în 1987, în contumacie, la 
detenţie pe viaţă. 

Potrivit afirmațiilor poliţiei, 
şeful necontestat al clanurilor 
mafiote din oraşul Catania 
(estul Siciliei) avea un pistol 
automat de 9 mm în sertarul 
dulapului de la căpătâiul patu- 


lui când au intrat poliţiştii, dar 
nu a reuşit să-l folosească. 

"Totul trebuie să aibă un 
sfârşit, chiar şi o lungă pe- 
rioadă de timp petrecută fu- 
gind", a spus. asasinul, 
cunoscut ca "ll cacciatore 
("vânătorul"). 

Poliția crede că Santapao- 
la şi oamenii săi l-au ucis pe 

eneralul Carlo Alberto Dalla 

hiesa, expertul în antitero- 
rism trimis în Sicilia pentru a 
lupta împotriva crimei organi- 
zate, şi se consideră că el ar fi 
jucat un rol conducător în uci- 
derea anul trecut, în Sicilia, a 
judecătorilor anti-mafia Gio- 
vanni Falcone şi Paolo Borsel- 
lino. 

Santapaola a fost arestat 
în vreme ce Italia se pregătea 
să marcheze comemorarea 
uciderii lui Falcone, a cărui 
asasinare la 23 mai 1992 a re- 
prezentat un moment decisiv 
in declanşarea luptei împotri- 
va Mafiei. Falcone, soţia sa şi 
trei pennane din garda perso- 
nală au murit din cauza explo- 


ziei unei bombe uriaşe pe au- 
tostradă, în vreme ce se 
îndreptau spre Palermo. 
"Acesta este cel mai bun mod 
posibil de a-i aduce un oma- 
giu lui Giovanni Falcone", a 
afirmat ministrul justiției, Gio- 
vanni Conso. Uciderea lui Fal- 
cone şi, cu două luni mai 
târziu, a lui Borsellino au deter- 
minat guvernul să se 
grăbească să aprobe o 
legislaţie care a făcut ca sute 
de dezertori din Mafia să fie 
tentaţi să coopereze cu poliţia, 
fiind apăraţi de un program de 

rotecţie a martorilor. Mărturii- 
e lor au indicat presupuse 
legături între Mafia şi politică. 
Ţinta proeminentă a acestor 
presupuneri este fostul prim- 
ministru creştin-democrat 
Giulio Andreotti. 

Santapaola, care a fost 
vânzător ambulant de pantofi 
până la vârsta de 30 de ani, a 
intrat în Mafia din oraşul său 
natal, Catania, şi apoi a înce- 
put să se ocupe de traficul cu 
droguri. 


Peru. Aniversare 
prin "grevă armatâ" 


"Sendero Luminosă' 
(Cărarea Luminoasă), mişca- 
rea teroristă peruană de inspi- 
raţie maoistă, şi-a marcat cea 
de-a 13 aniversare a de- 
clanşării războiului său sub- 
versiv_ printr-o'"grevă armată" 
(grevă sub ameninţarea cu 
moartea sau sabotajul). Ince- 
puturile "Cărării Luminoase' 
au fost la 17 mai 1980, când 
rebelii au atacat un centru de 
votare din cătunul andin 
Chuschi şi au ars listele elec- 
torale, acesta fiind debutul 
unei lungi serii de violenţe şi 
atentate teroriste care au 
făcut, în intervalul celor 13 ani 
ce au trecut, 25.000 de victi- 
me. 

Senderiştii au anunţat o 
"grevă armată" de trei zile, 
începând cu 17 mai, prin inter- 
zicerea tuturor activităţilor co- 
merciale Şi de transport, cei 
care încalcă interdicţia fiind 
ameninţaţi cu moartea. Şi pen- 
tru a fi mai convingători, au 
lansat în preziua "grevei" o 
adevărată ofensivă asupra ca- 
pitalei peruane şi a împrejuri- 
milor ei, prin instalarea de 
automobile capcană, tiruri de 
mortiere îndreptate asupra 
unor edificii publice, dina- 
mitări de poduri, care s-au sol- 


dat cu moartea şi rănirea 
câtorva persoane. 

Ignorând chemările la 
grevă ale rebelilor, locuitorii 
capitalei peruane s-au prezen- 
tat normal la lucru, deşi servi- 
ciile de ppa şi comerciale 
au fost restrânse. 

Preşedintele Alberto Fuji- 
mori, adversar declarat al 
grupării maoiste "Sendero Lu- 
minoso', cel care i-a zdrunci- 
nat puternic pe rebeli prin 
arestarea anul trecut a unuia 
dintre principalii capi ai 
mişcării, misteriosul Abimael 
Guzman, a ordonat întărirea 
controlului şi pazei în capitală, 
dislocând importante forțe mi- 
litare şi popa pe străzile 
Limei. El însuşi a străbătut 
câteva sectoare ale oraşului 
pentru a se convinge de efi- 
cienţa măsurilor luate. 

In cele din urmă, cele trei 
zile de "grevă armată" convo- 
cată de rebeli, s-au dovedit a 
fi un fel de furtună într-un pa- 
har cu apă, care, exceptând 
"preludiul" violent, i-au permis 
preşedintelui peruan să mai 
"marcheze un punct" în favoa- 
rea autorităţilor. 


Rubrică realizată de 
ileana IORDACHE 


4 


LUMEA 17/1993 


; 


Nr. 17 (1536) e 27 mai - 2 iunie 1993 e L.S.S.N. 1220-4366 


LUMEA ÎN TOP. Ileana Iordache 

2 } 

EDITORIAL 

5 Timpul acrobaţilor. Mircea Bărbulescu 


BURSA POLITICA 
6 


TELEFAX. Maria Vaschi 

8 
După Slovenia - Croaţia şi R.F. lugoslavia. loana Bărbulescu 

9 

DOCUMENTE 
10 La Piovra (2) 

- Un serial perpetuu. Dinu Bucşan 

11 `- Politica şi Mafia. Dosarul Andreotti 

LUMEA IN EVENIMENTE 
15 Saraievo. Acorduri mirosind a praf de puşcă. loana Bărbulescu 


16 Copenhaga. Succes european din a doua încercare. Alexandru 
Antonescu 


17 Moscova. Războiul constituţiilor nu va mai avea loc. Alexandru 
Antonescu 


18 Ungaria şi problema graniţelor ei. Eva Galambos 

22 Kabul. Un an fără comunişti. C. Valeriu 

27 Tel Aviv. "Pacea va veni din cer". Ana Maria Tatovici 
28 Pretoria. Extrema dreaptă contraatacă. Maria Vaschi 
29 Addis Abeba. Africii i se pot acum dicta condițiile 


OPINII 
20 inocenți şi vinovaţi. Henri Zalis 
LA EST DE VEST 
21 Marşul de o mie de mile... Radu Budeanu 


DOSAR 
30 Materia cenuşie - cenuşăreasa României: 
- Adevăratul chip al sărăciei din România. Paul Cornel Chitic 
31 -După aceea... nu mă mai apuc de nimic! Elena Gugu 
32 -Un disident era, de fapt, şi inventator 
33 -O stea care nu mai e... Mirela lamandi 
33 - Genial! Lemn fără lemn şi beton fără ciment! 
34 - Şi, totuşi, încă nimic concret. Elena Gugu 
36 -În loc de concluzii, dialoguri... Paul Cornel Chitic 


PUNCTE DE VEDERE 


37 Raportul anual al Institutului Internaţional de Studii Strategice din ` 
Londra 


39 CE. -ritm lent de dezvoltare 
40 Henri Kissinger despre conflictul bosniac 


SERIAL 


42 Anthony Summers: Conspirația. Cine l-a ucis pe preşedintele 
Kennedy? 


LUMEA ÎN DIALOG. Maria Vaschi 
45 
Coperta |: Victor Ciobanu 


Foto: Cristian Tănase 


editorial 
Timpul acrobaţilor 


Cel mai deficitar articol în societatea de 
consum pe cale de înfiripare este siguranța. 
A zilei de mâine, a locului de muncă, a 
minimului bănesc necesar unui trai decent. 
Într-un recent sondaj al IRSOP această 
marfă era de altfel şi singura regretată din 
"realizările" vechiului regim. Din nefericire, 
sistemul actual nu poate compensa încă. 
Mai mult, incertitudinile se acumulează, fa- 
vorizate de linia zigzagată ridicată la rang de 
politică guvernamentală. Este drept, osci- 
laţiile percepute în cele mai variate domenii 
nu se regăsesc în declaraţiile oficiale. Ace- 
stea sunt ferme, angajante şi pline de spe- 
ranţe. În drumul de pe hârtie spre realitate, 
cuvintele îşi pierd însă sensul, trans- 
formându-se de multe ori în opusul celor 
declarate. | 

Pot exista mai muite explicaţii. Prima: 
societatea nu este încă pregătită pentru 
programul ambițios al tranziţiei. Probleme 
de mentalitate, de imposibilitate (în unele 
cazuri justificată) a adaptării, de educaţie şi 
pregătire, lipsa resurselor personale (mate- 
riale şi nu numai) etc. A doua: economia 
joacă încă pe doi cai - socialist şi capitalist 
- încercându-se cu obstinaţie obţinerea 
unui hibrid împotriva naturii. A treia: încer- 
carea de fabricare a unei imagini "de export" 
a întregului proces a scos la rampă o se- 
lecţie artificială de personaje, instituţii, in- 
tenții şi rezultate. 

In sfera politicului partidele sunt depar- 
te de a-şi justifica până şi denumirea. Prac- 
tic, acum la noi, cu tot protestul eventual al 
liderilor, ele sunt scoase în afara procesului 
de decizie. Pasul pe loc al legislativului nu 
este străin de această situaţie. Guvernul, la 
rândul lui, acuză blocaje oculte. Sindicatele 
pierd teren, Banca Naţională prezintă justi- 
ficări în serie, Garda Financiară îşi vede 
fostul şef transformat în personaj de roman 
poliţist, SRI-ul amână mult-aşteptatul mo- 


- mental raportului, preşedintele Iliescu pre- 


feră să joace deocamaată în deplasare. 

In acest context, încercările prin care 
trecem pot fi considerate normale. La fel vor 
fi însă şi rezultatele. Probabil că punţile care 
ne leagă încă de trecut nu au fost epuizate 
din punct de vedere al tăierii, iar cele care 
urmează să ne lege de viitor se află în stadiu 
incipient de construcţie. Această falie per- 
cepută dureros în întreg organismul social 
şi peste care se practică deocamaată doar 
acrobaţia pe sârmă se consideră ascultând 
doar de timp şi mai puţin de timpuri. Este 
normal? Poate. í 


Mircea BĂRBULESCU 

Bogdan 


Niculescu-Duvăz 
(FSN) 

E vorba de măsuri adminis- 
trative sau penale? Dacă e de 
competenţă penală, trebuie 
luate măsurile prevăzute de le- 
ge. Indiferent până la ce nivel. 
Am avut această părere întot- 


Dosarul corupției 


z 


| 
În cazul în care Comisia Parlamentară 
va descoperi că dezvăluirile 
generalului Florică sunt reale, ce 
măsuri credeţi că se impun 


lonel Roman 
(FDSN) 
Se vor lua măsuri conform 
Constituţiei. Nimeni nu e dea- 
supra legii. 


deauna şi în faţa raportului se- 
natorial care, din păcate, ni- 
ciodată n-a fost finalizat şi în 
fața acestor dezvăluiri făcute 
de fostul comisar al Gărzii Fi- 


nanciare. 


[] 

Gheorghe Tokay 
(UDMR) 

Nu este cazul generalului 
Florică. Este cazul corupţiei 
unor persoane lipsite de cel 
mai elementer simţ al moralei. 
Noi vom solicita, ca şi până 
acum, ca să se procedeze cu 
toată rigoarea legii împotriva 
acestor oameni. Opoziția şi 
UDMR a subliniat de multe ori 
că o renaştere morală este ne- 
cesară. Aceste fapte, suspi- 
ciuni sau aceste cazuri, cum 
doriţi, nu sunt decât o dovadă, 
cât se poate de clară a nece- 
sităţii acestui reviriment moral. 
Este inadmisibil după părerea 
noastră ca la cele mai înalte 
nivele ale executivului, chiar la 
cele ale legislativului, să se 
mai găsească oameni care fo- 
losesc influenţa lor, încrede- 
rea pe care le-a acordat-o 
electoratul pentru a obţine 
avantaje personale. Noi con- 
siderăm că, bineînţeles, 
răspunderea este personală 


(răspunderea penală este per- 
sonală) dar mai există o 
răspundere morală care 
aparţine acelei formaţiuni poli- 
tice care a creat condiţiile pen- 
tru corupție. 

In funcţii de răspundere 
sunt aceiaşi oameni sau 
aproape aceiaşi dintr-un- re- 
gim pe care credeam că l-am 
înmormântat odată cu Cea- 
uşescu. 

Cred că opoziţia a avut 
dreptate când a subliniat 
legătura dintre etatism şi co- 
rupție. Ea poate fi eradicată 
prin aplicarea riguroasă a legii 
şi prin reconstrucţia întregului 
sistem al statului măi aproape 
de cetățeanul de rând. 

Vasile Popovici 
. (PAC) 
In primul rând trebuie des- 
tituiți funcţionarii publici. Asta 
e prima condiţie pentru ca o 
anchetă serioasă să se poată 
declanşa. O anchetă penală? 
Mă îndoiesc, pentru că nu este 
vorba de nişte persoane ci de 
o încrengătură. Comisia cred 
că trebuie să dea doar senti- 
mentul că ceva se mişcă. 


Reporter: Elena GUGU 

SEN 


Manea loniță, 


taximetrist; 39 de ani 

Prea sunt sus puşi, prea 
bine dotați în ce priveşte auto- 
apărarea, prea bine organizaţi 
încât. nu cred că vor cădea. 
Este legea aceeaşi pentru toți 
dar, vedeţi, generalul Florică a 
dezvăluit prea multe care au 
supărat guvernul. 

Nu ştiu Procuratura ce va 
face. E dreptul lor să-şi facă 
datoria. Acuzaţiile pot să fie 
adevărate, nu înțeleg de ce un 
general ar da spre scandal 
aşa ceva?! Asta e părerea 
mea. 


Anonim 
A fost dezvăluită corupția 
la cel mai înalt nivel. Există în 
"Evenimentul zilei' un articol: 
"După domnul lon Iliescu şi 
Virgil Măgureanu ne va da în 
judecată". Cred că asta spune 
totul. Legătura care există între 
cele două personaje, între ce- 
le două puteri, atrage după si- 
ne, ca în principiul 
dominoului, căderea unora şi 
apoi a altora. Sper din.tot su- 
fletul să se întâmple aşa. 


A.N., 


judecător, 62 ani 

Se poate aprecia că eluci- 
darea cazului va constitui o 
victorie împotriva corupției. 
Intr-un fel sau altul se va eluci- 
da. Fie prin confirmarea afir- 
maţiilor generalului Florică, fie 
prin infirmare. Ca jurist nu-mi 
pot permite să fac o apreciere 
în măsura în care nu sunt în 
posesia unui minim de date. 
Consider însă că afirmaţiile 
pot constitui un motiv serios 
pentru declanşarea anchetei. 
In măsura în care cercetările 
se vor face cu minuţiozitate, 
cred în eficacitatea lor. E greu 
de spus ceva... Dvs. aţi putea 
da un pronostic? 

Oricum, indiferent de re- 
zultat, s-a tras un semnal pe 
care îl consider benefic pentru 
Climatul societăţii. 


” PEP? 


E, 


pensionară, 58 ani 

Nu cred că se va rezolva 
această problemă. Corupţie 
există de sus până jos. Mă 
refer, bineînţeles, şi la Procu- 
ratură. Cum să vă spun? Cred 
că până nu faci foc nu iese 
fum. Şi a cam ieşit fum. Nu 
este primul caz comentat în 
presă care a rămas nerezol- 
vat. Sunteţi de acord cu mine? 
Cum a fost cu vapoarele, cu 
Slatina, cu Triţă Făniţă, s-a 
făcut ceva? Nimic. Nu cred că 
se va rezolva nici acum. 


Doru Popa, 


antrenor, 55 ani 
Este puţin probabili că va 
cădea cineva în viitorul apro- 
piat, pentru că sunt foarte mul- 
te nereguli care încă există la 
ora actuală. In orice caz, e bi- 
ne că s-a început. Ştiţi, pânza 
de păianjen e foarte deasă... 
Ca să se doboare un eşalon 
trebuie să cadă altele şi e foar- 
te puţin probabil ca acest lu- 
cru să se întâmple în viitorul 
apropiat. Am convingerea că 
ceva este real, dar nu în totali- 
tate _ 


$ A TE e 


* mecanic, 27 ani 
În actuala guvernare e 
prea puţin probabil să se mai 
întâmple ceva. Corupţia e foar- 
te mare. De la cel mai mic 
până la cel mai înalt nivel. Şi la 


serviciu şi peste tot. Actualii 
guvernanţi au luat-o şi ei de jos 
şi acum s-au obişnuit acolo... 

In oarecare parte, cred că 
afirmaţiile generalului Florică 
sunt adevărate. Nu vedem şi 
n0i?... peste tot e corupție. Şi 
ca să-ţi iei un covor (mă rog 
înainte, când nu se găseau) îi 
trebuie o intervenţie. 


Părintele Nicolae, 


Mangalia, 40 ani 
Drumul până la iad e pavat 

cu intenţii bune. Este regreta- 
bil, aşa cum au spus şi alţii, că 
nu le-a dat pe faţă când era în 
funcţie. Cred că sunt reale 
acuzaţiile - ispite sunt la tot 
pasul... Vor cădea cei de 
acum (dacă vor cădea), vor 
veni alţii şi totul va fi la fel. 
"Mărirea schimbă firea" - se 
spune. Legea e mai "egală" 
pentru unii decât pentru alții. 
Judecata omului este întotdea- 
una subiectivă - el nu poate fi 
judecat decât de Dumnezeu. 


M.F., 


jurist, 24 ani 
Nu cred că vor cădea per- 
soanele implicate. De ce? Nu 
ştiu dacă sunt reale acuzaţiile 
aduse. Eu cred că era mai in- 
dicat să ia măsuri când era în 
funcţie, generalul Florică. In 
mod normal ar trebui ca cei 
vizaţi să cadă. N-am date sufi- 
ciente. 


Reporter: Mirela IAMANDI 
Foto: Cristian TANASE 

e Deşeurile toxice au 
părăsit teritoriul României. Se 
încheie, astfel, ultima fază de re- 
turnare a deşeurilor toxice din zo- 
na Sibiului aduse ilegal din 
Germania, cu mai bine de un an 
în urmă. Acţiunea de returnare a 
început la data de 8 februarie 
1993, când guvernul federal ger- 
man a declarat oficial că a alocat 
fondurile necesare în acest sens. 
Operaţiunea este fără precedent 
în Europa şi a presupus un efort 
material financiar şi organizatoric 
deosebit din partea României şi 
Germaniei. e Program indicativ 
trienal pentru România. A fost 
lansat oficial la Bruxelles progra- 
mul indicativ pentru România din 
cadrul programului PHARE, coor- 
donat de Comisia CE pentru Eu- 
ropa de Est. El va fi concentrat pe 
dezvoltarea economică a sectoru- 
lui privat, resursele umane, crea- 
rea de locuri de muncă, politică 
socială, reformă instituțională şi 
gestionarea finanţelor ‘publice. 
Este al doilea program semnat 
anul acesta, după cel semnat cu 
Ungaria. e Procesul "Lotului Ti- 
mişoara". Curtea Supremă de 
Justiție, Secţia Penală, a amânat, 
în şedinţă publică, pentru data de 
21 iunie, pronunţarea în recursul 
formulat de inculpaţii "Lotului Ti- 
mişoara". Cei implicaţi fuseseră 
condamnaţi, iniţial, pentru in- 
fracțiunea de genocid, schim- 
bată, la data de 9 decembrie 
1991, în omor. e Şomajul la 
mijlocul lunii mai. Rata şomajului 
în România este, la această dată, 
de 9,3 la sută. La 17 mai erau 
înregistraţi 1 039 198 de şomeri. 
Dintre aceştia, peste 60 la sută 
sunt femei. Primesc ajutoare fi- 
nanciare 952 818 persoane, în 
marea lor majoritate muncitori. 
Numărul de locuri de muncă 
disponibile, la nivel naţional, este 
de 6 192 pentru muncitori şi 577 
pentru persoane cu studii medii şi 
superioare. e Adrian Năstase - 
rezultatele vizitei efectuate în 
Marea Britanie. Preşedintele Ca- 
merei Deputaţilor, Adrian Năsta- 
se, a efectuat o vizită de 3 zile în 
Marea Britanie la invitaţia spea- 
ker-ului Camerei Comunelor şi a 
guvernului britanic. Referindu-se 
la rezultatele vizitei, di Năstase a 
declarat: "Am pus la punct, în ca- 
drul discuţiilor, organizarea unui 
seminar parlamentar româno-bri- 
tanic, în ultima decadă a lunii iu- 
nie, la care vor lua parte mai mulţi 
parlamentari britanici, profesori, 
specialişti din staff-ul Parlamentu- 
lui britanic, având ca subiect pro- 
cedurile parlamentare în 
România şi Marea Britanie. In cur- 
sul întrevederii cu di Jacques At- 
tali, am discutat despre 


posibilitatea acordării unei asi- 
stențe tehnice pentru anumi- 
te studii de fezabilitate în 
legătură cu modernizarea in- 
frastructurii noastre din Parla- 
mentul României, în perspectiva 
mutării noastre în actuala Casă a 
Republicii, precum şi despre po- 
sibilitatea obținerii unor credite 
nerambursabile în scopul rea- 
lizării unor proiecte de infrastruc- 
tură, comunicații interne". e 
Oraşe înfrățite: Bucureşti-Ate- 
na. La 20 mai a avut loc semnarea 
Protocolului de înfrățire între 
oraşele Bucureşti şi Atena. "Pri- 
mul acord de înfrățire semnat 
după decembrie 1989 între capi- 
tala României şi o altă capitală, 
respectiv Atena, se datorează, în 
primul rând, tradiţiei istorice ce 
leagă cele două oraşe", a declarat 
di Crin Halaicu, primar general al 
municipiului Bucureşti. "Ne leagă, 
totodată, şi biserica de sorginte 
ortodoxă, apartenenţa la un euro- 
penism din care Atena, într-un 
anumit sens, face parte de mult, 
fiind membră a Comunităţii Euro- 
pene, spre care tindem şi noi. In 
acelaşi timp, suntem şi state bal- 
canice, având, în acest mod, per- 
spectiva îmbunătăţirii relaţiilor 
dintre noi", a mai precizat prima- 
rul capitalei. e Convorbire tele- 
tonică între preşedinţii lon 
Miescu şi Suleyman Demirel. 
Preşedintele României, di lon 
lliescu i-a informat telefonic pe 
preşedintele Turciei şi pe primul 
ministru elen asupra principalelor 
concluzii reieşite din convorbirile 
purtate în timpul vizitei sale în Slo- 
venia, Croaţia şi lugoslavia (Ser- 
bia - Muntenegru). DI lon 
lliescu; a evidențiat faptul, reieşit 
din discuțiile cu factorii politici 
responsabili de la Liubliana, Za- 
greb şi Belgrad, că soluționarea 
crizei din Bosnia-Herţegovina re- 
prezintă în momentul de faţă che- 
ia rezolvării de ansamblu a 
situaţiei din spaţiul fostei lugo- 
slavii; această opinie a fost 
împărtăşită practic de toţi interlo- 
cutorii săi, ceea ce reprezintă un 
element încurajator. Planul Van- 
ce-Owen a fost, de asemenea, 
apreciat unanim ca fiind singura 
modalitate de ajungere la înceta- 
rea conflictului armat şi de găsire 
a căilor de restabilire deplină a 
păcii în această zonă. e Cerere 
pentru eliberarea generalului 
lulian Vlad. Senatorul Gheorghe 
Dumitraşcu a reamintit 
săptămâna trecută în plenul Se- 
natului scena "Noaptea generali- 
lor" din zilele fierbinţi ale 
Revoluţiei din Decembrie 1989. 
După ce a menţionat faptul că doi 
generali au salvat țara de la de- 
clanşarea unui război civil şi de 


pericolul unei intervenţii armate 
străine, di Dumitraşcu a cerut eli- 
berarea din detenţie a lui lulian 
Vlad, fostul şef al fostului Departa- 
ment al Securităţii Statului. e Pro- 
iect de lege privind "Comisia 
pentru persoanele juridice". Li- 
ga Apărării Drepturilor Omului 
(LADO) a organizat o masă ro- 
tundă al cărei subiect a fost pro- 
iectul de lege privind "Comisia 
pentru persoanele juridice", înain- 
tat spre dezbatere şi aprobare Ca- 
merei Deputaţilor. DI Nicolae 
Ştefănescu-Drăgăneşti, preşedin- 
tele LADO, consideră că proiectul 
propus încalcă "flagrant" separa- 
rea puterilor în stat, atribuind exe- 
cutivului puteri deosebit de largi, 
inadecvate spiritului Constituţiei 
şi acordurilor internaţionale la ca- 
re România este parte semnatară. 
Această iniţiativă urmăreşte, în 
fapt, "controlul unui singur partid, 
aflat la guvernare, asupra oricăror 
acţiuni ce au'loc în afara lui", a mai 
precizat preşedintele LADO, care 
s-a pronunţat categoric împotriva 
proiectului. DI Emil Popescu, de- 
putat PNŢCD, a calificat legea 
drept "polițistă, cazonă, urmărind 
să sufoce dreptul la asociere al 
persoanelor”. La rândul lor, repre- 
zentanţii Asociaţiei "Pro-Demo- 
crația”, "Ligii pentru Dreptate" şi 
"Alianţei Civice” au considerat 
proiectul de lege pus în discuţie 
ca "neavenit', apreciind că este 
necesară respingerea lui ime- 
diată. e Legea învățământului în 
Parlament. "Evanghelia după ca- 
re se ghidează comisia în finaliza- 
rea Legii învățământului constă în 
refuzul de preluare a unui model 
străin, indiferent care, şi accepta- 
rea acelor elemente şi experienţe 
din alte țări, posibil de adaptat la 
situaţia din România", este de 
părere di Romulus Dabu, 
preşedintele Comisiei pentru 
învățământ şi ştiinţă a Camerei. In 
definitivarea proiectului de Lege, 
comisia se aşteaptă la dezbateri 
aprinse privind învățământul par- 
ticular, învățământul universitar şi 
utilizarea limbii maghiare, consti- 
tuirea organelor de conducere în 
instituţiile de învățământ şi stabili- 
rea atribuţiilor acestora. Există 
speranţe că proiectul de Lege va 
putea fi luat în dezbaterea plenu- 
lui Camerei Deputaţilor în Juna iu- 
nie a.c. e Poziţii oficiale privind 
fenomenul corupţiei. Primul mi- 
nistru, di Nicolae Văcăroiu, a tri- 
mis procurorului general o 
scrisoare în care se arată că față 


de acuzaţiile formulate împotriva 
unor membri ai guvernului de 
către generalul Gheorghe Florică, 
fostul comisar-şef al Gărzii Finan- 
ciare, Guvernul României solicită 
Procuraturii Generale să dispună, 
potrivit legii, efectuarea tuturor 
cercetărilor necesare şi pro- 
nunţarea soluţiilor legale care se 
vor desprinde în urma acestora. 


* Membrii guvernului vizaţi de acu- 


zaţiile generalului Gheorghe Flo- 
rică îşi manifestă disponibilitatea 
de a pune la dispoziţia Procuratu- 
rii Generale toate actele şi infor- 
maţiile necesare, se arată în 
scrisoarea menţionată. 

DI Adrian Severin, vice- 
preşedinte al Frontului Salvării 
Naţionale, a declarat în cadrul 
unei conferinţe de presă: "Co- 
rupția există, însă nu la dimensiu- 
nile care i se atribuie. Fenomenul 
corupției este, în mod intenţionat, 
exagerat pentru că, alături de 
naționalism, el reprezintă o diver- 
siune a celor incapabili să rezolve 
realele probleme ale acestei țări". 
DI Severin a subliniat necesitatea 
eliminării cauzelor care au dus la 
corupție, acestea fiind, în opinia 
sa, mizeria materială şi "hiperbiro- 
cratizarea' aparatului de stat. 

Preşedintele Partidului 
Alianţei Civice a menţionat în 
legătură cu fenomenul corupției: 
"Dacă unu la sută din ce a declarat 
generalul Florică este adevărat, 
guvernul trebuie să cadă, iar dacă 
50 la sută este adevăr, atunci va 
trebui să ne mutăm în altă țară". e 
Grecia a ratificat acordul de 
asociere a României la Comu- 
nităţile Economice Europene. 
DI Oliviu Gherman, preşedintele 
Senatului român, care a condus 
delegaţia ce a asistat la Atena la 
ratificarea acordului, a apreciatcă 
acest moment este extrem de 
semnificativ, Grecia fiind prima 
țară care ratifică acordul semnat 
la 1 februarie a.c. Voturile expri- 
mate au fost de 293 "pentru" şi 7 
"împotrivă", ultimele aparţinând 
deputaţilor comunişti. e Cursuri- 
le Universităţii Mării Negre. 
Fundaţia Universitatea Mării Ne- 
gre din Bucureşti a început la 
Costineşti prima serie de cursuri 
destinate pregătirii unor specia- 
lişti în diverse domenii ale econo- 
miei şi vieţii sociale. Acţiunea 
beneficiază de concursul unor ex- 
perţi de la universităţi nord-ameri- 
cane, japoneze, franceze, de la 
ONU, UNESCO, Consiliul Euro- 
pei, PHARE. Preşedintele de 
onoare al Universităţii este savan- 
tul francez Jacques Yves 
Cousteau, iar rector este domnul 
Angheluță Vădineanu, decanul 
Facultății de Biologie a Univer- 
sității Bucureşti. 


Maria VASCHI 

După 
Slovenia- 
Croatia 

si 

R.F lugoslavia 


Presedintele 

lion iliescu 
consiteră planul 
Vance-Owen 
singura solutie 
posibilă 


urneul diplomatic al preşedintelui 

României, lon Iliescu, în ţări din 

fosta lugoslavie şi seria de 

întâlniri la nivel înalt avute cu 

omologii săi Milan Kucean (Slo- 
venia), Franio Tudjman (Croaţia), Alia 
Izetbegovici (Bosnia-Herţegovina), Do- 
brița Ciosici (Iugoslavia), Slobodan Mi- 
loşevici (Serbia) şi Momir Bulatovici 
(Muntenegru) a intervenit într-un moment 
decisiv pentru găsirea unei soluţii în criza 
iugoslavă. Circumscriindu-se într-o serie 
de multiple contacte diplomatice purtate 
de diplomaţii occidentali cu factorii de 
răspundere din spaţiul ex-iugoslav, vizita 
şefului statului român s-a dorit a fi în pri- 
mul rând un factor pozitiv, constructiv 
pentru crearea unui climat favorabil in- 
staurării păcii în zona balcanică. Atât la 
Liubliana, cât şi la Zagreb şi Belgrad, s-a 
subliniat în numeroase rânduri faptul că 
România nu doreşte decât o mai bună 
cunoaştere a realităţilor, evenimentelor şi 
fenomenelor din regiune şi eventual mo- 
dalităţilor de ieşire din această tragică si- 
tuaţie. Discuţiile purtate au pornit de la 
realitatea că există, fără îndoială, opţiuni 
şi concepţii diferite, însă concluzia care 
s-a degajat a fost aceea că punctul de 
plecare şi unica soluţie este planul Van- 
ce-Owen. Pornind de la realitatea că 
România nu a avut, în decursul istoriei, 
conflicte cu vecinii săi din spaţiul iugo- 
slav, preşedintele Iliescu a încercat prin 
această serie de vizite şi o apropiere în 
mod egal de croaţi şi sloveni încercând 
să înlăture opinia interlocutorilor săi 
“nesârbi' conform căreia Bucureştiul ar fi 
mai aproape, nu numai geografic, de Bel- 
grad. Printr-un concurs de împrejurări, 
România a încercat astfel o implicare în 
complexitatea conflictului iugoslav a cărui 


| 


soluţionare este dorită nu numai de cei 
direct interesaţi, ci şi de ţările vecine care 
suferă, conform opiniilor exprimate, mari 
pierderi în urma embargoului împotriva 
Iugoslaviei. 

In acelaşi timp, partea română a evitat 
recunoaşterea Serbiei ca unic agresor în 
conflictul bosniac, fapt care însă nu a fost 
împărtăşit şi admis de preşedintele slo- 
ven Milan Kucean care, ca şi ministrul de 
externe bosniac Silaidjici, a declarat că 
"încheierea păcii depinde numai de Bel- 
grad". Nedorind să se substituie mediato- 
rilor internaţionali, preşedintele Iliescu a 
convenit totuşi cu omologul său bosniac 
Alia Izetbegovici stabilirea unui cadru de 
informare asupra evoluţiei aspectelor 
concrete, oricât de complicate, din zona 
de conflict, în dorința de a facilita ajunge- 
rea la o înțelegere constructivă. 

Convorbirile purtate la Belgrad, în ulti- 
ma etapă a ştafetei diplomatice în fosta 
Iugoslavie, nu au scăpat atenţiei mass- 
mediei din ţara vecină care sub titluri ca 
"Sprijinul prietenilor", "O contribuţie la pa- 
ce", "Intotdeauna am fost de aceeaşi parte 
a baricadei" a consemnat o sinteză a 
conținutului discuțiilor la nivel înalt 
româno-iugoslav, precum şi ecouri la vi- 
zitele de-abia încheiate în Croaţia şi Slo- 
venia. Astfel, consecinţa şi rodnicia 
dialogului purtat la Belgrad l-au făcut pe 
preşedintele Dobriţa Ciosici să-şi declare 
satisfacția pentru gradul maxim de con- 
cordanţă a părerilor care s-au manifestat 
în cursul discuţiilor, adăugând că există 
speranţa ajungerii la un compromis pen- 
tru soluţionarea crizei care însângerează 
de aproape doi ani teritoriul fostei lugosla- 
vii. 

Nici dezvoltarea relaţiilor economice 
bilaterale nu a lipsit de pe agenda de lucru 
a şefului statului român, discuţii concrete 
având loc în toate cele trei capitale vizita- 
te. Concluzia, care s-a desprins în urma 
conferinţei de presăţinute de preşedintele 
lliescu la Belgrad, a fost că toţi intelocuto- 


te 


Preşedintele lon Iliescu şi omologul său 
iugoslav, Dobriţa Ciosici 


rii şi-au manifestat dorinţa de a se pune 
capăt războiului şi embargoului pentru 
normalizarea şi dezvoltarea colaborării 
economice, având în vedere poziţia co- 
mună în care se află ţara noastră şi statele 
vizitate din punct de vedere al perioadei 
de tranziţie pe care o traversează şi al 
lipsei de valută. Astfel, "trebuie să găsim 
noi soluţii prin care să dezvoltăm iniţiative 
şi ingeniozitate în această lipsă de bani, 
să dezvoltăm relaţii directe, schimburi, 
întreprinderi comune, diferite forme de 
cooperare şi existența organismelor fi- 
nanciare internaţionale pentru promova- 
rea acestor relații", a declarat domnul lon 
lliescu. 

De un interes deosebit s-a bucurat şi 
întâlnirea preşedintelui României cu re- 
prezentanţii Uniunii românilor şi vlahilor 
din Voivodina şi valea Timokului, prilej cu 
care s-a evocat tradiţia legăturilor dintre 
România şi Serbia şi au fost furnizate.in- 
formaţii interesante despre existenţa 
acţiunilor şi preocupărilor comunităţii 
româneşti din zona respectivă. Cu acest 
prilej, preşedintelui Iliescu i-au fost oferite 
publicaţii româneşti editate în ţara vecină, 
s-a vorbit despre colaborarea cu Fun- 
daţia Culturală Română şi s-au formulat 
diverse solicitări, unele vizând programe 
de asistenţă mai consistente, toate în 
respect față de ţara în care locuiesc şi 
legile ei. 

La întoarcerea în patrie, şeful statului 
român a apreciat drept fructuoasă şi po- 
zitivă vizita sa în spaţiul fostei Iugoslavii şi 
a purtat convorbiri telefonice de informare 
cu preşedintele Turciei, Suleyman Demi- 
rel, şi cu premierul grec, Constantin Mit- 
sotakis, ambii angajaţi direct şi interesaţi 
în soluţionarea conflictului din Bosnia- 
Herţegovina. 


loana BĂRBULESCU 

PIARA 


UN SERIAL 
PERPETUU 


acă telespectatorii români sunt 
privați, de câtăva vreme, de vizio- 
narea "Caracatiței" - motivele nu 
au nici un fel de importanță - în 
schimb, "spectatorii" italieni 
asistă zilnic, pe viu, la desfăşurarea unui 
adevărat serial-maraton al corupției. Fără 
discuţie, realizatorii celebrului "Dallas" pot 
fi invidioşi. "La Piovra' îl depăşeşte şi în 
întindere şi în popularitate. In întindere, 
pentru că, oarecum, se ştie când a înce- 
put, dar nu se ştie când se va termina. In 
popularitate - dar o popularitate de cu 
totul alt gen - pentru că îl urmăreşte nu 
numai întreagă Peninsulă, ci aproape 
întreaga lume. Dar mai ales pentru că 
fenomenul în sine a depăşit graniţele Ita- 
liei. 

Ultima "victimă" a "Caracatiţei', mai 
exact, una din ultimele victime, se nu- 
meşte Partidul Democrat al Stângii (fost 
comunist), cel care până acum se bătea 
cu pumnul în piept în legătură cu probita- 
tea morală a membrilor săi. PDS a fost 
implicat de un antreprenor "pocăit' din 
Bergamo, Pietro Tognoli, care a acuzat 
partidul că a beneficiat, alături de demo- 
crat-creştini şi socialişti, de bani luaţi 
drept mită de la unele întreprinderi pentru 
furnizare de material pentru căile ferate. 

Pe scurt, ar fivorba de furnizarea unor 
traverse din beton şi balast destinate 
căilor ferate, în valoare de 200 miliarde de 
lire (135 milioane dolari), obţinute prin 
intermediul unor vărsăminte sub formă de 
mită în valoare de şase miliarde de lire, în 
perioada 1991-1992. Banii erau repartizaţi 
în funcţie de importanţa electorală a par- 
tidelor - 25 la sută pentru creştin-demo- 
craţi, 20 la sută pentru PDS şi 15 la sută 


pentru socialişti. Restul de 40 la sută re- 
venea unor funcţionari de la căile ferate. 

Acest nou scandal a dus la arestarea 
a 14 persoane, majoritatea antreprenori, 
printre aceştia numărându-se şi membrii 
conducerii a două "cooperative" apropia- 
te fostului partid comunist, una din Mode- 
na, cealaltă din Torino. 

După cum era de aşteptat, conduce- 
rea PDS a dezminţit categoric orice ames- 
tec, asigurând că nu a luat niciodată mită. 
Această dezminţire urmează după nume- 
roasele proteste împotriva punerii în 
cauză a fostului PCI, ca urmare a arestării 
fostului director administrativ, Primo Gre- 
ganti, titular al unui cont bancar în Elveţia. 
Se pare că, în acest cont, o firmă ar fi 
vărsat aproximativ 700 milioane de lire, 
precum şi alte mari sume de bani. S-a 
aflat, totodată, că Paola Occhetto, sora 
secretarului general al PDS, avea datorii 
față de o societate financiară. Paola Oc- 
chetto, care s-a prezentat în faţa magis- 
traţilor din Milano, a declarat însă că "nu 
ştie nimic despre conturile acestei so- 
cietăţi' şi că "n-a semnat niciodată nici o 
hârtie". 

Achille Occhetto a protestat, în cadrul 
unei emisiuni televizate, împotriva a ceea 
ce a apreciat drept "calomnii" şi o "cam- 
panie de presă"-pentru discreditarea PDS 
într-un moment politic deosebit de deli- 
cat. 

Intr-adevăr, implicarea partidului în 
scandalul de corupție nu a căzut într-un 
moment potrivit. Pe de o parte, PDS, con- 
form sondajelor de opinie, se afla pe pri- 
mul loc în preferinţele electoratului. Cele 
întâmplate, reale sau nu, îi vor scădea cu 
siguranţă procentajul. Pe de altă parte, în 
cadrul PDS evoluează o mişcare de 
frondă, cauzată de decizia secretarului 
general şi a grupurilor parlamentare de a 
nu vota împotriva guvernului lui Carlo 
Azeglio Ciampi, ci de a se abţine, după 
ce, sub presiunea aripii de stânga, îşi 
retrăsese cei trei miniştri din acest guvern. 
30 de lideri sindicali au anunţat deja că 
părăsesc partidul, iar vechiul lider al aripii 
de stânga, Pietro Ingrao, şi-a exprimat, la 
rândul său, nemulţumirea, în timp ce fiica 
sa, Chiara, a votat în mod public împotriva 
guvernului Ciampi. 

Inculparea Partidului Democrat al 
Stângii în scandalul de corupţie, departe 
de a fi ultimul episod al serialului, are 
totuşi importanţa sa: aceea că nici o for- 
maţiune politică de prim rang, indiferent 
de culoare, nu a scăpat nepătată. In aces- 
te condiţii, se naşte, în mod firesc, între- 
barea: Cu cine va mai vota electoratul la 
viitoarele alegeri? Sau, şi mai bine, în cine 
se mai poate avea încredere în Italia? 


Dinu BUCŞAN 
LUMEA 17/1993 


E, ela13mai,senatorul Giulio Andreotti poate fi inculpat ca orice simplu cetăţean. 
îi 9) Senatul italian a votat ridicarea imunităţii sale parlamentare, dar şedinţa respec- 
i tivă s-a terminat printr-o adevărată manifestaţie de simpatie pentru venerabilul 
5” om politic, de şapte ori prim-ministru şi membru în nenumărate guverne. Intr-o 
cuvântare rostită pe un ton calm, Andreotti a cerut el însuşi colegilor săi să 
aprobe ridicarea imunităţii sale, denunţând în acelaşi timp acuzaţiile ce-i sunt adresate 
drept "o manevră murdară". "Nu cunosc, nu am cunoscut niciodată în viaţa mea 
nici unul din oamenii lumii criminale cu care numele meu a fost asociat în mod 
răuvoitor', a declarat el. "Nimeni, repet nimeni, nu mi-a sugerat, solicitat sau făcut 
măcar o vagă aluzie la o intervenţie judiciară sau alte acţiuni în favoarea Mafiei, 
conducătorilor săi sau oricăruia din membrii săi'. După care senatorul a reamintit 
numeroasele legi şi măsuri antimafia adoptate de guvernele pe care le-a condus sau 
din care a făcut parte. A urmat votul, efectuat în mod deschis, pentru a preveni surprize 
neplăcute, ca aceea de la dezbaterea ridicării imunităţii liderului socialist Bettino Craxi, 
a cărei respingere provocase un val de indignare în toată ţara. De această dată senatorii 
democrat-creştini au fost primii care au votat "pentru", după care s-au grăbit să-i strângă 
mâna celui ce rămâne unul din stâlpii partidului lor. Si, totuşi, mărturiile împotriva lui 
există: le-au semnat nu mai puţin de opt foşti membri ai Cosei Nostra. Primele două 
asemenea declaraţii le reproducem şi noi, conform cererii de ridicare a imunităţii 
parlamentare formulată de procuratura din Palermo şi publicată de revista L'Espresso 
şi alte periodice italiene. In continuare, ample extrase din mărturia lui Tommaso 
Buscetta, primul şi cel mai celebru dintre mafioţii "pocăiţi' şi deveniți informatori ai 
procuraturii. Concret, despre Andreotti, Buscetta vorbeşte mai puţin; dar despre alţi 
membri marcanţi ai partidului său, legăturile lor cu Cosa Nostra şi manevrele oculte din 
jurul răpirii şi asasinării lui Aldo Moro şi urmărilor sale este mult mai explicit. Sublinierile 
şi notele aparțin redacţiei noastre. 


Giulio Andreotti: 
"o manevră murdară" 


OLITICA 
SI MAFIA: 


Dosarul 


La 6 aprilie 1993, într-o localitate din 
„statul Florida (care, din motive de securi- 
tate, nu a fost indicată în procesul verbal, 
la cererea autorităţilor americane compe- 
tente) în prezenţa procurorului republicii 
din Palermo, dr.Gian Carlo Caselli şi a 
procurorului adjunct dr.Guido Lo Forte, 
s-a procedat la interogatoriul lui Buscetta 
Tommaso.(...) S-a luat act că interogato- 
riul avea loc în cadrul executării unei co- 
misiuni rogatorii internaţionale, autorizată 
în legătură cu procedura Procuraturii Re- 
publicii din Palermo, privind asasinarea 
lui Lima Salvatore, survenită la Palermo la 
12 martie 1992. (...) S-a mai luat act că (în 
afara unor indicaţii contrare) cele con- 
semnate corespund declaraţiilor făcute 
spontan de Buscetta Tommaso, urmând 
firul vorbelor sale: 

"M-am hotărât să declar cele ce ur- 
mează deşi continui să am mari nedume- 
riri asupra consecinţelor declaraţiilor 
mele. Mă refer nu numai la eventuale con- 
secinţe de ordin personal (ceea ce voi 
spune mă va face să mă tem nu numai de 
Cosa Nostra) ci şi la posibile - dacă nu şi 
previzibile - consecinţe cu caracter gene- 
ral, politic şi/sau judiciar, pe care nivelul 
atins de declaraţiile mele de astăzi le va 
putea aduce. (...) 

Astăzi pot preciza de îndată că "refe- 
rentul politic național", căruia Lima Sal- 
vatore i se adresa pentru problemele 
ce interesau Cosa Nostra şi trebuiau 
rezolvate la Roma, era onorabilul Giu- 
lio Andreotti. Această afirmaţie a mea se 
bazează pe de o parte pe ceea ce am 
auzit în închisoare - între 1972 şi 1980 - de 
la oameni din Cosa Nostra (prea mulţi 
pentru a-mi putea aminti acum de vreunul 
în mod deosebit), pe de altă parte, pe 
faptul că mi-au spus-o explicit verii Sal- 

1) : ; 
vo 7. Cât despre Lima, eu n-am aflat nicio- 
dată de la el ceva explicit privitor la 

această relaţie a sa cu Giulio Andreotti, 
legată de Cosa Nostra"(...) 

Intr-o zi, în Brazilia (prin 1982-83), în 
contextul unei discuţii privitoare la asasi- 
narea ziaristului Pecorelli Mino, Badala- 
menti Gaetano? mi-a declarat că el 
însuşi se întâlnise personal, la Roma, cu 
Giulio Andreotti, în legătură cu interesul 
acestuia din. urmă pentru un proces la 
Curtea de Casaţie al lui Rimi Filippo, 
cumnat al lui Badalamenti. Rimi fusese 
iniţial condamnat la închisoare pe viaţă, 
dar apoi, într-adevăr, judecata Curţii de 
Casaţie îi fusese favorabilă. Badalamen- 
ti, Rimi şi unul din verii Salvo (nu-mi mai 
amintesc care) s-au dus chiar în biroul lui 
Andreotti şi l-au întâlnit acolo. Badala- 
menti mi-a mai spus că Andreotti îl 
felicitase personal, spunându-i că de 


oameni ca el "era nevoie, câte unul, pe. 


fiecare stradă a fiecărui oraş italian”. 

Nivelul relaţiei dintre Cosa Nostra şi 
lumea politică, inclusiv referitor la per- 
soana on.Andreotti, se poate înţelege în 
cadrul evenimentelor privind asasinarea 
generalului Carlo Alberto Dalla Chiessa” 
şi ziaristului Pecorelli Mino®, evenimente 
la care am făcut deja câteva aluzii în 
precedentele interogatorii ale magis- 
traţilor Procuraturii din Palermo. 


Incep cu ceea ce cunosc despre ca- 


zul generalului Dalla Chiesa, şi deci din 
1979. Brigadiştii”) au reacţionat viguros 
la ceea ce s-a publicat din declaraţiile 
mele făcute Comisiei Parlamentare Anti- 
mafia, prezidată de on.Violante. Au stri- 
gat că nu a existat niciodată nici un acord 
între mine şi ei. Dar cred că n-au citit bine 
declaraţiile mele... 

„.„ Eu nu le-am făcut o propunere 
directă. Am deschis discuţia întrebând 
dacă Brigăzile Roşii ar fi revendicat aten- 
tatul, dacă l-ar fi ucis cineva pe Dalla 
Chiesa... mi-au răspuns că nu, pentru că 
BR revendicau atentatele în măsura în 
care la ele luase parte cel puţin unul de-al 
lor. Am transmis deci răspunsul că BR nu 
acceptau. 

In 1980 l-am întâlnit pe Bontade Ste- 
fano şi l-am întrebat care fuseseră in- 
tenţiile Cosei Nostra în legătură cu Dalla 
Chiesa. Stefano mi-a răspuns că se 
bănuia că Dalla Chiesa ar fi vrut să devină 
şef al statului italian, printr-o "acţiune de 
forţă”. Acestea erau "mesajele politice" 
culese de Bontade şi bazate pe marele 
succes obţinut de general în lupta cu 
terorismul. 

Cum am declarat deja într-un intero- 
gatoriu precedent, Bontade, în cursul 
unei discuţii pe care am avut-o cu el la 
Palermo în 1980, mi-a spus că uciderea 
lui Pecorelli fusese "făcută" de Cosa Nos- 


tra, mai precis de el şi de Badalamenti, la 
cererea verilor Salvo. Ulterior (în 1982-83) 
mi-a vorbit despre aceasta în aceiaşi ter- 
meni, confirmând versiunea lui Bontade, 
Badalamenti Gaetano. Pe baza versiunii 
(coincidenţe) a celor doi, cu Pecorelli fu- 
sese vorba de un delict politic dorit de 
verii Salvo, iar pentru ei - cerut de onora- 
bilul Andreotti. (...) Din câte mi-a spus Ba- 
dalamenti, se pare că Pecorelli cerceta 
"lucruri politice" legate de sechestrarea lui 
Moro?) Şi Giulio Andreotti era tocmai 
preocupat că s-ar putea dezvălui acele 
secrete, proprii răpirii onorabilului Moro, 
secrete pe care şi generalul Dalla Chiesa 
le cunoştea. Pecorelli şi Dalla Chiesa sunt 


Procurorul republicii 
din Palermo, 
Gian Carlo Caselli 


Palermo, 1982: 
asasinarea generalului 
Dalla Chiesa 


practic "lucruri care se împletesc între ele". 
Badalamenti mi-a mai spus că, odată cu 
sfârşitul terorismului, generalul Dalla 
Chiesa fusese promovat pentru a-l "scoa- 
te din cale”, dar nu ştiu dacă este 
adevărat. (...) 

„ Referitor la Dalla Chiesa, am avut, deci, 
sarcina de a contacta (în închisoare, n.tr.) 
câţiva exponenţi ai Brigăzilor Roşii. Mesa- 
jul mi-a fost transmis la indicaţia perso- 
nală a lui Bontade Stefano. (...) "Entitatea" 
despre care am vorbit Comisiei Parla- 
mentare Antimafia prezidată de on.Volan- 
te este Andreotti. 

Verii Salvo aveau cu on.Andreotti o 
legătură, după părerea mea, hotărât mai 

intensă decât cu òn.Lima.(...) Ceea ce 
cereau verii Salvo (mă refer la uciderea lui 


Pecorelli) o cereau deoarece îl interesa pe. 


“unchi”. Verii Salvo îl numeau pe Giulio 
Andreotti "unchiul", cel puţin când vor- 
beau cu mine. Nu pot spune dacă folo- 
seau acest cuvânt pentru a nu-i spune 
mereu numele propriu-zis sau pentru 
vreun alt motiv. Trebuie să spun că în 
Sicilia folosirea cuvântului "unchi" e foarte 
frecventă. (...) 

Revenind la schema povestirii pe care 
am schiţat-o la începutul acestui interoga- 
toriu, după spusele lui Badalamenti, Dalla 
Chiesa a fost promovat nu ştiu bine ce 
(poate general de brigadă, dar eu gradele 
nu le cunosc) "ca să fie uşurată încărcătu- 
ra simbolică pe care o dobândise în Italia, 
de salvator al patriei, să fie promovat şi 
descărcat". Dar, după cât se pare, Peco- 
relli şi Dalla Chiesa (chiar dacă separat 
unul de altul) cunoşteau secrete despre 
răpirea lui Moro care îl incomodau pe 
on.Andreotti. 

Aceasta, repet,mi-a spus-o Badala- 
menti în 1983, comentând uciderea lui 
Dalla Chiesa astfel: "L-au trimis la Palermo 
pentru a scăpa de el; nu făcuse încă nimic 
în Sicilia care ar fi putut justifica această 
mare ură împotriva lui". In treacăt, observ 
că remarci similare celor făcute acum 
asupra uciderii lui Dalla Chiesa s-ar putea 
face referitor la uciderea lui Falcone, în 
sensul că, pentru toată lumea, a fost ucis 
pentru că "marele proces" nu mersese 
bine pentru Cosa Nostra, dar pe dede- 
subt ar putea exista şi un alt motiv, 
ascuns. Aş dori acum să revin asupra 
anumitor declaraţii ale mele legate de 
răpirea lui Moro, pentru a le preciza după 
cum urmează. (...) 

Interesul meu pentru eliberarea lui 
Moro mă aduce să vorbesc despre Bossi 
Ugo. Când acesta era încă liber, mi-a "luat 
un interviu" în închisoarea din Cuneo. Nu 
ştiu dacă a intrat acolo cu un document 
fals sau dacă venise la un vorbitor 
obişnuit cu Turatello (Bossi, în cele din 


"Marele pocăit", 
Tommaso Buscetta 


urmă, avea să fie şi el arestat pentru aso- 
ciere la sechestrare de persoane, comise 
de acel Turatello şi de Turi Minciardi). 
Deci, în timp ce eram deţinut la Cuneo, 
Bossi Ugo m-a întrebat dacă mi-ar fi fost 
posibil - dată fiind influenţa mea - să mă 
înţeleg cu brigadiştii, pentru a intra în tra- 
tative pentru eliberarea lui Moro. Am 
răspuns că puteam încerca, dar la Cuneo, 
în acea perioadă, nu erau brigadişti im- 
portanţi. Erau la Torino pentru proces. 
Bossi m-a întrebat dacă eram dispus să 
merg la Torino dacă ar fi reuşit să mă 
transfere. Am spus că îmi convenea şi că 
mi-aş fi dat toată silinţa. 

Despre faptele declarate mai sus 
există "telefoane" (stenograma unor con- 
vorbiri telefonice, n.tr.) pe care eu, cum 
voi arăta, am putut mai târziu să le citesc, 
astfel că nu e vorba de o presupunere a 
mea, ci de un fapt sigur. Sunt convorbiri 
între Bossi şi personalităţi politice, ca şi 
între Bossi şi soţia mea, Cristina, care 
urmărea numai să mă facă să ies din 
circuitul închisorilor speciale. (...) 

Revenind la cazul Moro, fapt este că 
acel transfer la Torino nu a avut loc. 

Evident, nu se putea scrie instanţei că 
Buscetta vrea să discute cu brigadiştii. 
Am scris că eram bolnav de TBC la rinichi 
şi că, prin urmare, trebuia să fiu internat în 
centrul clinic de la Torino. Acestei cereri, 
trimise din închisoarea Cuneo, nu i s-a dat 
Curs, şi numai după moartea lui Moro am 
fost mutat, dar nu la Torino ci la Napoli. 
Cât despre închisoarea din Milano, îmi 
amintesc că, într-adevăr, am fost transfe- 
rat acolo din Cuneo şi am rămas acolo 
15-20 zile. Sechestrarea lui Moro se 
încheiase, de acum, prin moartea sa. (...) 


La Milano l-am întâlnit pe Bosși, între 
timp arestat, care mi-a transmis dosarul 
cu transcrierea tuturor telefoanelor des- 
pre care am vorbit mai sus. Erau multe 
file. (...) Aceste telefoane pe care Bossi mi 
le-a dat să le citesc, mi s-a spus mai târziu 
(poate chiar de către Bossi) că în tribunal 
fuseseră excluse din procesul verbal. 
Preşedintele a chemat ministerul public şi 
apărarea şi apoi a decis că despre acele 
telefoane nu mai trebuia să se vorbească 
în proces. Era vorba de procesul contra 
lui Bossi, Turatello şi Minciardi pentru se- 
chestrările de persoane. Dacă am înţeles 
bine, dar nu înţeleg mult din lucrurile 
astea, telefoanele au fost excluse pentru 
că era acolo ceva misterios care privea 
serviciile secrete. Imi amintesc în mod 
deosebit o convorbire a lui Bossi cu un 
om politic care spunea: "Aceştia nu vor 
să-l elibereze pe Moro". Acest om po- 
litic era Vitalone”. Eu nu ştiu dacă în 
afara judecătorului Vitalone mai există un 
alt Vitalone. Sigur este că acel Vitalone din 
telefon vorbea ca un om politic al Demo- 
craţiei Creştine. Imi amintesc şi că Bossi 
îmi vorbise despre un onorabil (parla- 
mentar, n.tr.) dar dacă în convorbiri erau 
într-adevăr onorabili nu-mi amintesc. (...) 

Bossi îmi spusese în mod sigur că 
erau 4 sau 5 sau 10 persoane care-l vroiau 
pe Moro liber şi că el fusese activat de 
aceste persoane. Dar cine erau aceste 
persoane (dacă Bossi mi-o fi spus-o) eu, 
pe moment, nu-mi amintesc. In orice caz, 
Bossi a declarat ziarelor (după audierea 
mea în fața Comisiei Violante) că era dis- 
pus să fie interogat de magistrați. 

In afara intervenţiei lui Bossi, a existat 
şi o intervenţie a lui Bontade Stefano, care 
mi-a transmis, prin intermediul fiului meu 
sau soţiei mele (nu-mi amintesc care din- 
tre ei) să fac ce pot pentru a favoriza 
eliberarea lui Moro. (...) leşit din închisoa- 
re, în-1980, l-am întrebat despre Moro pe 
Bontade, dar el mi-a spus numai că era 
"apă trecută", dat fiind că se scurseseră 
deja doi ani. Sigur este că aceia care i-au 
cerut lui Bontade Stefano să se intereseze 
de cazul Moro nu puteau să fi fost alţii 
decăt verii Salvo, şi deci Giulio Andreotti. 
Aceasta o afirm pe baza experienţei şi 
cunoştinţelor mele despre legăturile între 
Cosa Nostra şi lumea politică; îndeosebi 
legăturile lui Bontade cu verii Salvo şi 
on.Lima, şi prin intermediul acestora cu 
Andreotti. 

In acest punct aş vrea să spun câteva 
lucruri despre oamenii politici pe care 
i-am cunoscut personal. Am fost acuzat 
că povestesc lucruri auzite de la alţii, şi 


atunci aş vrea să vorbesc numai de acei 

politicieni pe care i-am cunoscut perso- 
nal. (...). 

Pe Michele Reina l-am cunoscut la 
începutul anilor '60, când se constituise 
de câţiva ani administraţia provincială, al 
cărei preşedinte avea să fie mai târziu. Pe 
acea vreme Reina era un tinerel, în zorii 
politicii. L-am cunoscut fiindcă era foarte 
apropiat, intim al lui Salvo Lima, deja cu- 
noscut mie. Cu Reina nu am avut nicio- 
dată discuţii despre Cosa Nostra. Aveam 
discuţii pe teme electorale. El ştia că eram 
o "personalitate" şi din cauza respectului 
pe care mi-l arăta Lima. Candidatul meu 
era Franco Barbaccia, dar fără îndoială că 
dacă acesta obținea voturi, avea de câşti- 
gat întreaga Democraţie Creştină, îndeo- 
sebi grupul condus de Giovanni Gioa, pe 
acea vreme foarte apropiat de Barbaccia 
şi Lima. (...) 

Franco Barbaccia a fost mereu candi- 
datul meu în toată perioada în care am stat 
în Italia. A fost mai întâi consilier comunal 
(cu mai multe voturi decât primarul) apoi 
deputat în două legislaturi. (...) L-am 
revăzut în 1972, la revenirea mea în Italia, 
după extrădarea din Brazilia, la închisoa- 
rea Ucciardone. Într-adevăr, Barbaccia 
era medicul ORL al acestei închisori din 
Palermo, şi eu, ca deţinut, îl vedeam în 
fiecare luni (ziua în care făcea vizite 
deţinuţilor). Barbaccia este om de onoare 
din familia lui Badalamenti. (...) Acest fapt, 
că e om de onoare, îl ştiau puţini. Puteau 
şti, de exemplu, oamenii de onoare 
deţinuţi la infirmerie. Mie Barbaccia mi-a 
fost prezentat ca om de onoare de Pen- 
nino Gioacchino. Precizez că eu îndrep- 
tam către Barbaccia voturile de care 


puteam dispune când era vorba de ale- 


geri naţionale. In alegerile administrative, 
însă, îl sprijineam pe Trapani Giuseppe; 
acesta era om de onoare, consilier al 
familiei mele (Porta Nuova).(...) Franco 
Barbaccia se însurase cu nepoata unui 
om de onoare foarte important, Pennino 
Gioacchino. (...) Acesta era pe atunci 

- şeful familiei din Brancaccio. Eu eram to- 
varăş cu el. Casa lui era "sediul natural al 
D.C." Acolo (ca şi la primărie sau în casa 
lui Lima) i-am întâlnit pe toţi oamenii poli- 
tici amintiţi mai sus". 

Intrebare: "Ce alți oameni de onoare 
mai frecventau casa lui Pennino Gioac- 
chino?" 

Răspuns: "Toată Sicilia". 


ocumentea 


Buscetta a reluat, apoi, declaraţiile sa- 
le de bună voie: "Am uitat să dau un 
nume, cel al lui Mario D'Acquisto, pentru 
care este valabil ceea ce am spus despre 
ceilalți oameni politici. Făcea şi el parte 
din grupul de care am spus şi îl frecventa. 
Era "purtat" de noi, cei din Cosa Nostra, 
dar nu-mi amintesc vreun anumit om de 
onoare care să-l fi susţinut. Şi el era foarte 
tânăr învremea la care se referă declarații- 
le mele. (...) Candidaţii noştri, cel puţin în 
acei ani, erau toţi aleşi.(...) Nu sunt în 
măsură să spun câte voturi puteam eu 
controla în acea perioadă. Ar fi de ajuns 
să se vadă câte voturi a luat Barbaccia. Şi 
fără să țină nici un discurs în piaţă. Era un 
necunoscut, în sensul că n-atrebuit nicio- 


dată să iasă în piaţă pentru a promite una. 


sau alta. (...) 

Aş închide aici discuţia despre politică 
şi Mafia. Eventual va putea fi reluată cu 
altă ocazie, după ce vor fi făcute cercetări 
sau vor avea loc evoluţii. 

Intrebare: "Aţi primit servicii persona- 
le, şi care anume, de la oamenii politici 
mai sus-numiţi?" 

Răspuns:"Nu, pentru un motiv foarte 
simplu. Statul nu mi-a permis să profit de 
aceste prietenii pentru că a trebuit să fug. 
(...) Aş putea, însă, adăuga că din când în 
când ceream să fie angajat Cutare la ser- 
viciul de salubritate urbană sau să i se 
repartizeze lui Cutărescu o locuinţă popu- 
lară, şi eram satisfăcut. Dar cine-şi mai 
poate aminti persoanele după atâţia ani? 
(..) 

CONCLUZII 

In opinia acestui Oficiu, declaraţiile a- 
ici reproduse ale lui Francesco Marino 
Mannoia şi Tommaso Buscettaconstituie 
o confirmare ulterioară şi semnificativă a 
elementelor probatorii - furnizate de alţi 
informatori deja citați în cererea pentru 
autorizaţia de procedură astăzi comple- 
tată - privitoare la existenţa unui complex 
de relaţii între sen.Andreotti şi Cosa Nos- 
tra, în măsură să concretizeze ipoteza 
delictului de favorizare a asocierii mafiote. 

Ultimele declaraţii ale amintiţilor Mari- 
no Mannoia şi Buscetta (inclusiv cele pri- 
vind cazurile Pecorelli şi Dalla Chiesa, ca 
şi interesul Cosei Nostra în intervenţii cu 
scopul eliberării on.Moro) au confirmat o 
dată în plus ipoteza - deja schiţată în ce- 
rerea iniţială pentru autorizaţia de proce- 
dură - potrivit căreia complexul sistem 
de relaţii care trebuie să fie anchetat, 
se baza pe o logică de "schimb" şi 
"alianțe", comportând avantaje reci- 
proce pentru Cosa Nostra şi on.Andre- 
otti, şi prin intermediul unor exponențţi ai 
curentului politic condus de el. 


Pentru motivele expuse, se comple- 
tează - astfel reconfirmând-o - cererea 
pentru autorizaţia de procedură privitoare 
la sen.Giulio Andreotti în termenii şi pen- 
tru delictele deja specificate în ea. 

Palermo, 13 aprilie 1993 


PROCURORI ADJUNCŢI 
Guido Lo Forte 
Roberto Scarpinato 
Gioacchino Natoli 


PROCUROR 
Gian Carlo Caselli 


NOTE 

1) Mari proprietari şi întreprinzători sicili- 
eni, concesionari ai colectării impozitelor în 
insulă. Unul dintre ei, Antonio Salvo, era mem- 
bru marcant al DC. Recunoscuţi, acum, ca 
membri ai Cosei Nostra. 

2) Şeful necontestat al Mafiei în anii '60. - 
Arestat şi judecat în 1969 la Catanzaro, în 
primul mare proces al Mafiei, încheiat cu o 
achitare generală. A continuat să joace un rol 
de prim plan până în 1978, când s-a retras. 

3) General de carabinieri, a repurtat suc- 
cese importante împotriva teroriştilor din 
Brigăzile Roşii (BR), identificând, printre altele, 
locul unde fusese sechestrat Aldo Moro. Numit 
prefect la Palermo în 1982, asasinat în luna 
septembrie a aceluiaşi an. 

4) Ziarist din Roma, conducător al revistei 
Op (Osservatorio politico) îndărătul căreia se 
bănuieşte că stăteau serviciile secrete. In ia- 
nuarie 1979, pregătise un atac dur împotriva 
lui Andreotti, suspendat, se crede, după o 
donaţie consistentă făcută revistei sale. Asasi- 
nat în martie 1979. 

5) Membrii Brigăzilor Roşii. Buscetta de- 
clarase Comisiei Parlamentare că îi întrebase 
dacă erau dispuşi să revendice uciderea ge- 
neralului Dalla Chiesa, săvârşită, în realitate, 
de Cosa Nostra, la solicitarea unei misterioase 
“entităti naționale". 

6) Preşedintele Democraţiei Creştine, răpit 
în martie 1978 de Brigăzile Roşii şi asasinat 55 
de zile mai târziu. Textele interogatoriilor ce 
i-au fost luate în această perioadă, descoperite 
de oamenii generalului Dalla Chiesa, ar 
conţine o serie de pasaje rămase secrete. 

7) Om politic democrat-creştin, fost magis- 
trat, apoi senator şi până de curând ministru. 
Considerat unul din cei mai fideli aliaţi ai lui 
Andreotti. 


Traducere şi adaptare 
Alexandru ANTONESCU 

SARALEVO 


upă covârşitoarea respingere a 
planului Vance-Owen în urma re- 
ferendumului sârbilor din Bosnia, 
mulți analişti şi oameni politici 
şi-au exprimat convingerea că 
"planul este mort clinic", părere 
împărtăşită şi de liderul Radovan Ka- 
radjici, care a propus elaborarea unei alte 
variante, autorii putând fi Mihail Gorba- 
ciov şi Henry Kissinger.: Opinia fostului 
secretar de stat american; conform căreia 
nu este vorba de o invazie a unui stat 
vecin împotriva unei ţări suverane şi că 
Occidentul a făcut o greşeală imensă re- 
cunoscând noul stat Bosnia- Herţegovi- 
na, este în deplină concordanţă cu 
convingerile conducătorului sârbilor care 
consideră că "Republica Sârbă (Bosnia) 
este o realitate în timp ce Bosnia- 
Herţegovina este recunoscută, dar nu 
există'. Oricum, o eventuală convieţuire 
paşnică a sârbilor cu musulmanii, şi chiar 
cu croații, pare mai aproape de domeniul 
ficţiunii, alternativa unei vecinătăţi fiind 
neindoielnic mai aproape de realitate. 
Până la ajungerea la o înţelegere pri- 
vind împărţirea Bosniei într-un fel sau al- 
tul, rai ph ba belicoase ale 
comandantului forțelor sârbe din regiune, 
generalul Ratko Mladici, au darul de a 
menţine la o temperatură înaltă situaţia de 
peteren. Astfel, acesta avertizează comu- 
nitatea internaţională, în termeni cate- 
gorici, că eventualelor bombardamente 
ale obiectivelor sârbeşti li se va răspunde 
cu acţiuni teroriste în capitalele occiden- 
tale. "Oricine vine aici, aici îi vor rămâne 
oasele", a adăugat Mladici, neuitând să 
califice planul Vance-Owen drept "un rug 
pentru arderea sârbilor". Nici liderul parti- 
dului radical sârb, Voislav Seselj, nu s-a 
lăsat mai prejos angajându-se să-i con- 
ducă în luptă pe voluntarii din Serbia şi 
Muntenegru -pentru a şterge totul în cale 


Acorduri 
mirosind 

a praf 
de puscă 


şi a cuceri întreaga Bosnie-Herţegovina. 
împărtăşind prea puţin ideile ultra-naţio- 
naliştilor lideri militari şi politici şi, în orice 
caz, realizând gravitatea unor afirmaţii, 
Radovan  Karadjici s-a grăbit să li- 
niştească opinia publică mondială, pre- 
zentând scuze pentru amenințările 
proferate de generalul său şi calificând 
spusele acestuia drept "o izbucnire 
idioată şi iresponsabilă'. 

Activitatea politico-diplomatică de 
găsire a unei soluţii viabile pentru instau- 
rarea păcii a continuat cu aceeaşi intensi- 
tate ca şi în ultimele săptămâni. După 
turneul european al secretarului de stat 
Warren Christopher, a fost rândul şefului 
diplomaţiei ruse, Andrei Kozirev, să vizite- 
ze câteva capitale occidentale. Noutatea 
acestei misiuni s-a conturat la Berlin, un- 
de ministrul rus a prezentat un plan în 
patru puncte menit să adauge o nouă 


Declaraţii oferite presei după semnarea, 
la Medjugorie, a acordului de încetare a 
focului între musulmani şi croați. In 
imagine de la stânga la dreapta 
Thorvald Stoltenberg, Alia Izetbegovici 
şi Franio Tudjman 


abordare în vederea punerii în practică a 
mult-discutatului proiect Vance- Owen. 
Iniţiativa părţii ruse prevede "închiderea 
frontierei dintre Bosnia şi Serbia, aplica- 
rea totală a sancţiunilor ONU, instituirea 
neîntârziată a unor zone de securitate în 
Bosnia-Herţegovina' şi "instituirea unui tri- 
bunal care să judece crimele de război 
comise în fosta Iugoslavie”. Deşi aseme- 
nea propuneri au mai fost făcute separat, 
în alte ocazii, de diverşi politicieni, nouta- 
tea ar consta, de fapt, într-o aplicare gra- 
dată, pas cu pas, a planului avansat de 
cei doi mediatori internaţionali, lăsând 
astfel deschisă calea negocierilor asupra 
celui mai controversat punct: hărţile de 
împărţire a teritoriilor şi bunurilor. 

Modul de abordare a crizei iugoslave 
de către Rusia, care deține în această lună 
È preşedinţia Consiliului de Securitate al 

NU, a fost apreciat de preşedintele sârb, 
Slobodan Miloşevici, ca incomparabil 
mai obiectiv. Pentru a înlătura eventualele 
suspiciuni legate de amplasarea obser- 
vatorilor internaţionali doar la graniţa iu- 
goslavo-bosniacă, şeful diplomaţiei ruse 
a lăsat să se înţeleagă că şi preşedintele 
Croaţiei, Franio Tudjman, ar accepta, 
eventual, prezenţa reprezentanţilor ONU 
la frontiera țării sale cu Bosnia-Herţegovi- 
na. 

Cu toate că SUA nu au întâmpinat cu 
prea mult entuziasm propunerile fostului 
lor adverșar din perioada războiului rece, 
opinând că aceasta înseamnă o impune- 
re prin forţă a planului Vance-Owen, în 
cadrul Consiliului de Securitate au fost 
luate în discuţie două proiecte de rezo- 
luţie care coincid cu două din punctele 
propuse de Andrei Kozirev, respectiv 
crearea unui tribunal şi amplasarea ob- 
servatorilor ONU la graniţele Bosniei- 
Herțegovinei. 

In tot acest timp, părţile combatante 
nu au stat nici ele degeaba, continuând 
să se lupte şi să semneze acorduri de 
încetare a focului (!). Teatrul de luptă al 
celor mai violente încleştări au fost repre- 
zentate de zonele Mostar şi Vitez, unde 
luptele au continuat, dar cu o intensitate 
redusă, şi după acordul de încetare a 
focului survenit în cursul întâlnirii dintre 
preşedintele bosniac Alia Izetbegovici, 
omologul său croat Franio Tudjman şi 
liderul croaților din Bosnia, Mate Boban. 
Desfăşurate în prezenţa celor doi co- 
preşedinţi ai Conferinţei de pace asupra 
fostei lugoslavii, lordul Owen şi Thorvald 
Stoltenberg, şi a ministrului de externe 
danez, Niels Helveg Petersen, negocierile 
au avut ca rezultat ajungerea la o înţele- 
gere care prevede crearea de comitete de 
coordonare în trei provincii (Travnik, Mo- 
star şi Zeniţa) în care luptele au atins cote 
înalte, ca primă etapă a procesului de 
formare a guvernelor cantonale prevăzu- 
te de să pri Vance-Owen. 

Sârbii nu s-au lăsat nici ei mai prejos 
semnând două acorduri de încetare a fo- 
cului cu partea croată. Primul, convenit 
între şeful militar al sârbilor bosniaci, Rat- 
ko Mladici, şi cel al croaților, Milivoi Pet- 
kovici, prevede încetarea luptelor, 

schimburi de prizonieri, restituirea cada- 
vrelor combatanţilor şi libertatea de 
mişcare a populaţiei civile în teritoriile afla- 
te sub controlul celor două părţi. Cea de-a 
doua hotărâre de încetare a focului a in- 
tervenit la Topusko în cursul întâlnirii re- 
prezentanţilor sârbilor şi croaților din 
Kraina (Croaţia), care însă a fost urmată 
de un atac cu artilerie al armatei croate 
asupra oraşului Benkovaţ. Ce-i drept, 
ofensiva s-a desfăşurat după semnarea 


legătorii danezi i-au eliberat de o 
parte din emoţii pe susţinătorii 
uniunii europene, pro- 
nunţându-se cu o majoritate con- 
fortabilă (56,8 la sută) în favoarea 
ratificării tratatului de la Maastricht. Anul 
trecut, după cum se ştie, respingerea ace- 
luiaşi tratat în primul referendum danez 
dăduse semnalul unui val de "euroscepti- 
cism" care străbătuse aproape toate cele 
12 state componente ale viitoarei Europe 
unite, depăşind chiar limitele acestora. 
Acum valul pare să se fi retras, dar per- 
spectiva Uniunii Europene nu arată, to- 
tuşi, prea bine: recesiunea economică 
persistentă, crizele Sistemului Monetar 
European şi mai ales incapacitatea CE de 
a pune capăt conflictului iugoslav 
îndepărtează speranţa că obiectivele sta- 
bilite la Maastricht vor fi atinse la termene- 
le stabilite. 

Principalul motiv pentru care danezii 
respinseseră tratatul în urmă cu un an era 
teama că instituţiile europene aveau să 
capete prea multă putere, în dauna celor 
naţionale. Şi, mai ales, că "eurobirocraţii” 
de la Bruxelles - funcţionari anonimi, nu- 
miţi şi nu aleşi, ale căror deliberări scapă 
controlului cetăţenilor - şi-ar fi arogat 
dreptul de a se amesteca în domenii de 
interes local, în care nu aveau ce căuta. 
Ca şi celelalte ţări scandinave (dintre care 
nici una nu face, încă, parte din CE), Da- 
nemarca este, prin tradiţie, o societate 
deschisă, care pune mare preţ pe princi- 
piul democraţiei locale. "Adoptarea legilor 
artrebui să fie cât mai aproape de cetăţeni 
cu putință", spunea, înaintea actualului 
referendum, Jens Peter Bonde, lider al 
"mişcării din iunie", opusă tratatului de la 
Maastricht. Se adăugau temerea că iden- 
titatea daneză avea să fie primejduită 
într-o Europă unită cu 340 milioane de 
locuitori, ca şi anumite reţineri faţă de 
puternicul vecin german, cu care, de-a 
lungul timpului, danezii n-au avut numai 
relaţii prieteneşti, ca acum, ci şi câteva 
războaie. In sfârşit, nu puţini alegători, 
excedaţi de campania obsedantă 
desfăşurată de mai toţi oamenii politici în 
favoarea votului afirmativ, avuseseră, 


acordului, dar înaintea intrării lui în vigoa- 
re. 

Oricum, deşi mirosul prafului de 
puşcă pluteşte încă în aer, sârbii din 
Bosnia au anunţat că, în ceea ce-i pri- 
veşte, au încetat operaţiunile militare şi 
sunt hotărâți să respecte acordurile sem- 
nate atât cu musulmanii cât şi cu croații. 
Poate fi acesta începutul? 


loana BĂRBULESCU 


COBENHAGA 


Succes 
european 
din a doua 
incercare 


acum un an, o reacţie exact contrară, din 
pür spirit de dsa eria" in 

In linii mari, îndoielile de atunci se 
menţin, dar situația s-a mai schimbat. 
Fostul ministru de externe, Uffe Ellemann- 
Jensen (între timp trecut în opoziţie 
împreună cu partidul său liberal) a reuşit 
să obţină de la colegii săi europeni amen- 
damente care permit Danemarcei să nu 
se asocieze anumitor prevederi ale trata- 
tului. Este vorba de cetăţenia europeană, 
moneda comună (care rămâne, oricum, 
un obiectiv îndepărtat, deoarece multe 
din celelalte state ale comunităţii sunt, şi 
ele, încă departe de performanţele econo- 
mice prescrise), politica de apărare co- 
mună şi cooperarea sporită în problemele 
juridice, polițienești şi de emigrare. Se 
pune, desigur, întrebarea ce va mai 
rămâne, pentru Danemarca, din tratatul 
de la Maastricht? Destul de mult: coordo- 
narea politicii economice, participarea la 
"fondurile de coeziune" prin care țările mai 
bogate le vor ajuta pe cele sărace, politica 
socială comună (de la care, în schimb, 
Marea Britanie este, teoretic, exceptată) 
ca şi, element important, lărgirea dome- 
niului în care se va aplica regula "majo- 
rităţii calificate", şi nu a consensului, în 
Consiliul Comunităţii Europene. Oricum, 
d! Ellemann-Jensen, mulţumit de rezulta- 
tul referendumului, şi-a declarat intenţia 
de a începe o campanie pentru re- 
nunţarea - printr-o altă consultare popu- 
lară - la concesiile pe care tot el le-a 
obținut. 


Comisia Europeană a ajutat, de ase- 
menea, tabăra pro-europeană, re- 
ducându-şi, în acest an, ritmul iniţiativelor 
pentru a îndepărta bănuielile de imixtiune 
nedorită. S-a insistat mult asupra princi- 
piului subsidiarităţii, potrivit căruia auto- 
rităţile comunitare nu vor acţiona decât 
atunci când "obiectivele acţiunii nu pot fi 
suficient realizate de statele membre", 
rămânând să se stabilească în ce situaţii 
concrete se va aplica acest principiu. 
Toate acestea nu i-au convins, totuşi, 
prea mult pe alegători, mai degrabă obo- 
siți de discuţiile prelungite pe acest su- 
biect. Cei care şi-au schimbat opţiunea 
între iunie 1992 şi mai 1993 (cam 7 la sută 
din electorat, mai ales social-democraţi) 
au făcut-o, potrivit sondajelor, fără entu- 
ziasm şi, în principal, din considerente 
pragmatice. Ei s-au temut că vor fi "lăsaţi 
deoparte de Europa', ceea ce ar fi avut 
repercusiuni economice negative. lar vo- 
cea Danemarcei se va putea oricum face 
mai bine auzită din interiorul Comunităţii 
decât din afara ei. Fapt dovedit, de altfel, 
chiar de răsunetul pe care l-a avut referen- 
dumul de anul trecut şi de atenţia acor- 
dată celui de acum... 

Mai rămâne catratatul de la Maastricht 
să fie ratificat şi de parlamentul britanic, 
unde procedura afost prelungită de revol- 
ta unui mic, dar activ grup de conservatori 
"eurosceptici'. Condus de "doamna de 
fier', Margaret Thatcher - căreia promova- 
rea în Camera Lorzilor nu i-a scăzut intran- 
sigenţa - acest grup nu se sfieşte să pună 
guvernul dlui Major în situaţii delicate, 
chiar umilitoare. Pentru a provoca respin- 
gerea tratatului, prietenii dnei Thatcher 
sunt dispuşi chiar să se alăture adversa- 
rilor ideologici, laburiştii, ceea ce obligă 
guvernul la ciudate manevre de evitare a 
votului. Astfel, el a aprobat un amenda- 
ment al opoziţiei, prin care clauzele socia- 
le ale tratatului erau extinse asupra Marii 
Britanii (deşi se obținuse o derogare în 
acest domeniu) explicând în acelaşi timp 
că aceasta nu schimbă nimic. Probabil 
că, în cele din urmă, impulsul dat de refe- 
rendumul danez va ajuta tratatul să treacă 
şi prin cele două Camere de la Londra. 

Adversarii cei mai înveşunaţi ai Maa- 
strichtului nu vor dezarma, însă. Unii din- 
tre ei - nişte tineri anarhiști din Copenhaga 
- şi-au manifestat nemulţumirea după re- 
ferendum, spărgând vitrine şi aruncând 
cu pietre. Ceea ce a atras riposta poliţiei, 
inclusiv cu arme de foc. Greu de spus 
totuşi, într-un asemenea caz, dacă este 
vorba de obiecţii principiale sau doar de 
un pretext pentru plăcerea de a distruge, 
prezentă, după cum se vede, şi într-o ţară 
respectabilă, aliniată celor mai severe 
standarde europene. Mai îngrijorătoare a 
fost o ştire din Norvegia, una din candida- 
tele la intrarea în CE, unde, însă, sprijinul 
pentru acest act este în clară scădere. Cei 
cărora uşa le este deschisă se codesc să 
intre iar cei ce ar dori-o sunt lăsaţi să 
aştepte. Europa pe deplin unită este încă 
sortită unui viitor nedefinit. 


Alexandru ANTONESCU 

MOSCOVA an 
Răzhoiul constitutiilor 


upă o scurtă pauză de reflecţie, 
preşedintele Boris Elţin a pornit 
să-şi demonstreze nu doar prin 
vorbe, ci şi prin fapte voinţa ca, 
profitând de rezultatul referendu- 
mului de la 25 aprilie, să elimine fără 
întârziere obstacolele din calea pe care o 
consideră cea mai potrivită pentru Rusia. 
Violenţele stradale de la 1 Mai nu l-au 
putut abate de la strategia sa, ci doar i-au 
oferit un prilej de a-şi arăta fermitatea. 

Destituind doi înalți demnitari - luri 
Skokov, preşedintele Consiliului de Secu- 
ritate, şi vicepremierul Gheorghi Hija - ca- 
re luaseră atitudine împotriva politicii sale 
în campania pentru referendum, 
preşedintele a dat un semnal clar că îşi 
consideră poziţia suficient de consolidată 
pentru a nu mai fi nevoit să caute simpatia 
conservatorilor. Pe vicepreşedintele 
Ruţkoi, pe care nu-l poate destitui, l-a 
privat de toate puterile şi privilegiile şi i-a 
desfiinţat funcţia în proiectul său de Con- 
stituţie. Faţă de primul ministru Viktor Cer- 
nomîrdin, însă, atitudinea este cu totul 
alta: dl.Elţin îi acordă toată consideraţia 
cuvenită postului său şi chiar mai mult 
decât atât, alăturându-şi-l în calitate de 
copreşedinte la diferite comitete şi comi- 
sii. La 9 mai, de Ziua Victoriei, la depune- 
rea coroanelor de flori la monumentul 
eroilor de lângă Kremlin - moment cu 
mare încărcătură simbolică - danii Elţin şi 
Cernomirdin au fost alături, practic, ca 
nişte egali. 

Primul ministru este, în fond, şi el un 
fost "tehnocrat al socialismului", provenit 
din aparatul de conducere al industriei de 
stat, asemenea demisului vicepremier 
G.Hija. La o consfătuire a "conducătorilor 
de soviete la toate nivelurile", prezidată de 
marele rival al preşedintelui, Ruslan 
Hasbulatov, di Cernomirdin a chemat la 
"o colaborare constructivă între forțele 
democratice şi cele centriste, precum 
şi cu o parte din acele forțe care se 
consideră ca făcând parte din opoziţie, 
dacă şi ele vor acest lucru". De remarcat 
că, potrivit primului ministru, centriştii nu 
s-ar afla, în prezent, în opoziţie. De altfel, 
evoluţiile din ultimii ani au arătat - iar dl 
Eltin pare să se fi convins şi el - că pentru 
ca reformele economice să aibă succes, 
este nevoie de colaborarea conducători- 
lor din industrie sau, cel puţin, a acelora 
dintre ei care înțeleg necesitatea 


nu va mai 
avea loc? 


schimbărilor, dar le-ar putea bloca dacă 
desfăşurarea lor nu le-ar fi pe plac. O 
asemenea conciliere pare să se concreti- 
zeze, primul ministru deţinând un rol im- 
portant.In acest context, este greu de 
spus. dacă vicepreşedintele Ruţkoi mai 
poate vorbi, aşa cum pretinde, în numele 
Uniunii Civice, o coaliție a forţelor cen- 
triste din care partidul său comunist-refor- 
mat face parte alături de Uniunea 
Industriaşilor şi Intreprinzătorilor condusă 
de Arkadi Volski. Aceasta s-ar putea con- 
sidera reprezentată mai curând de primul 
ministru, lăsându-i vicepreşedintelui ca- 
lea unei apropieri de sectoarele extre- 
miste, cu care se aseamănă prin retorica 
sa populistă. 

Pe fundalul acestor posibile restruc- 
turări de alianţe se desfăşoară bătălia 
pentru viitoarea Constituţie. Care s-ar pu- 
tea, totuşi, îndrepta către un compromis, 
mai repede decât s-ar fi aşteptat, ţinând 
seama de poziţiile iniţiale, aparent irecon- 
ciliabile, ale celor două părţi. Ocolind par- 
lamentul, preşedintele convocase pentru 
data de 5 iunie o Adunare Constituantă 


_ astfel alcătuită (din reprezentanţi ai pro- 


vinciilor, miniştri şi câţiva deputaţi) încât 
să valideze fără probleme proiectul de 
Constituţie elaborat de experţii săi. In re- 
plică, parlamentul dăduse publicităţii un 
proiect propriu, hotărând să-l supună, la 
toamnă, unui nou Congres al Deputaţilor. 
Cum era de aşteptat, fiecare din cele două 
proiecte privilegiază acea ramură a puterii 
care l-a iniţiat. De unde şi contestările 
reciproce. Proiectul dlui Elţin este "în 
esență inacceptabil, deoarece este 
alcătuit pentru o persoană anume. 
Este ca o seringă cu folosinţă unică", 
se indigna Ruslan Hasbulatov, criticând 
şi "tendinţele țariste" ale respectivului 
text. Care, într- adevăr, pare elaborat pe 
măsura personalităţii actualului preşedin- 
te (căruia îi acordă şi dreptul de a dizolva 
parlamentul) fără ca autorii săi să-şi fi pus 
problema cine-i va succeda cândva. Este 
adevărat că, deocamdată - şi probabil 
pentru multă vreme de acum înainte - 
adunările legislative din Rusia sunt depar- 


Ruslan Hasbulatov în fața alternativei - 
izolare sau un compromis onorabil? 


te de a avea autoritatea şi competenţa 
celor occidentale şi ar fi, deci, riscant a le 
conferi rolul dominant în stat, cum preve- 
de proiectul constituţional al actualului 
parlament. "Acest proiect înseamnă a 
da toată puterea sovietelor', spunea 
Vladimir Varov, un deputat favorabil dlui 
Elţin, "şi, în ultimă instanţă, a da toată 
puterea mult stimatului Ruslan Hasbu- 
latov”. 

Dezbaterea a scăzut în intensitate - 
ambele părţi fiind de acord cu ideea unui 
text de compromis - şi se poartă mai mult 
asupra modalităţii prin care va fi adoptată 
Constituţia. lar opţiunile converg treptat 
spre formula unui nou referendum, prin 
care parlamentul ar fi ocolit, fără a fi sfidat. 
Ceea ce ar putea fi considerat ca un nou 
succes al preşedintelui, care dorise, de la 
început, ca viitoarea Constituţie să fie su- 
pusă votului popular; Congresul fusese 
cel care se împotrivise. Raportul de forţe 
este, acum, din ce în ce mai defavorabil 
dlui Hasbulatov, care îşi vede aliaţii 
părăsindu-l unul câte unul. Adjunctul său, 
Nikolai Riabov, critic vehement al guver- 
nului la ultima sesiune a Congresului, a 
fost cel dintâi care a cerut să se renunţe 
la confruntarea inutilă cu preşedintele: 
"referendumul ne-a dat o lecţie se- 
rioasă...'. Au urmat alţi lideri parlamentari. 
"Oamenii încearcă să-şi apere viitorul 
politic", a replicat di Hasbulatov. Dar 
preşedintele Curţii Constituţionale, Valeri 
Zorkin, şovăie la rândul său şi până şi 
vicepreşedintele Ruţkoi vorbeşte despre 
cooperare "în căutarea înțelegerii naţio- 
nale". DI Hasbulatov este tot mai singur. 
Dar, cu bogata sa experienţă a manevre- 
lor politice, este probabil că va găsi calea 
de a evita o înfrângere umilitoare, 
uşurând, totodată, adoptarea noii Consti- 
tuţii. Ceea ce nu înseamnă că lupta va 
înceta, ci doar că se va relua de pe noi 
poziţii. 


Alexandru ANTONESCU 

Semnarea Tratatului de prietenie dintre Un- 
garia şi Ucraina a dat un nou impuls controver- 
selor ce se desfăşoară în diferitele sfere ale 
opiniei publice din Ungaria, mai ales în rândurile 
oamenilor politici privind problema graniţelor. 
Concret, este vorba de posibilitatea modificării 
prin forță sau pe cale paşnică a frontierelor fixate 
după primul război mondial prin Tratatul de pace 
de la Trianon , confirmate după cel de-al doilea 
război mondial prin Tratatul de la Paris şi recu- 
noscute de toate guvernele ungare prin semna- 
rea Actului final de la Helsinki, în care una din 
prevederi interzice modificarea prin forţă a gra- 
niţelor, acceptându-se totuşi eventualitatea 
schimbării lor pe cale paşnică. 


Tratatul 
ungaro - ucrainean 


Această problemă a căpătat un 
caracter de ie în momentul în 
care s-a trecut la reînnoirea tratatelor 
de bază bilaterale între Ungaria şi 
vecinele ei, pe teritoriul cărora 
trăieşte o numeroasă minoritate ma- 
ghiară. România, dar şi Slovacia şi 
Ucraina au cerut ca în document să 
fie inclusă clauza renunţării la modi- 
ficările de graniţă atât prin forţă cât şi 
pe cale paşnică. (În ce priveşte Un- 
garia, ea a pretins includerea clauzei 


privind respectarea drepturilor mino- . 


rităţii maghiare din ţările respective). 
Până de curând Ungaria a refuzat 
îndeplinirea acestei cereri, pre- 


valându-se de prevederile tra- 
tatelor de pace şi ale altor do- 
cumente care garantează 
integritatea teritorială a statelor 
semnatare. Acest refuz a 
împiedicat finalizarea tratatului 
de bază cu România. În 
schimb, în cazul tratatului un- 
garo-ucrainean, partea ungară 
a acceptat această cerere iar, 
cu câteva zile în urmă, după 
dezbateri furtunoase, Aduna- 
rea de Stat a ratificat tratatul. 
Paradoxul situaţiei este că parti- 
dele de opoziţie s-au pronunţat pen- 
tru ratificare, în timp ce deputaţii din 
partidul de guvernământ - Forumul 
Democratic Ungar (FDU) - şi anume, 
cei din aripa extremistă s-au opus, 
argumentând că acel mult discutat 
"paragraf doi' (cu privire la re- 
nunţarea modificării frontierelor indi- 
ferent de mijloace) din tratatul 
ungaro-ucrainean ar putea constitui 
un precedent pentru tratatele cu ce- 
lelalte ţări vecine. Deputaţii extremişti 
din FDU au afirmat că prevederile 
acestui articol înseamnă "o delimita- 
re unilaterală... care nu serveşte inte- 
resele maghiarimii din Ucraina 
subcarpatică' (Arpad Miklos), că 
este necesară "reunificarea paşnică 
a bazinului carpatic în care odinioară 
a existat o singură țară" (Izabella B. 
Kiraly). Preşedintele Partidului Inde- 
pendent al Micilor Proprietari a cerut 
eliminarea acestui paragraf din tratat 
sau scoaterea pur şi simplu de pe 
ordinea de zi a discutării documen- 
tului până în momentul în care se va 
acorda autonomia maghiarimii din 
Ucraina subcarpatică. 

În schimb, numeroşi deputaţi din 
partidele de opoziţie, dar şi din coa- 
liția guvernamentală au susţinut ne- 
cesitatea şi importanţa ratificării 
documentului. Observaţia cea mai 
pertinentă a aparţinut deputatului in- 
dependent Zoltan Kiraly care a subli- 
niat în cursul dezbaterilor că în 
parlament s-a făcut simţit spiritul ire- 
dentismului chiar dacă sub formă 


NGARIA 


ponderată. El a calificat drept "crimi- 
nală" politica ce doreşte soluţionarea 
insatisfacţiilor actuale din Ungaria 
prin abordarea problemei modificării 
graniţelor. 


Argumente ale 
personalităților 
conducătoare 
din Ungaria 


Atât premierul Jozsef Antall, cât 
şi ministrul de externe Geza Jeszen- 
szky au respins caracterul de "prece- 
dent" al clauzei. Acest tratat, a 
declarat primul ministru, nu angajea- 
ză Ungaria să procedeze întocmai şi 
cu alte ţări. Documentul, a mai spus 
el, nu contravine Actului final de la 
Helsinki şi nici altor acorduri inter- 
naţionale. 

La rândul său, ministrul de exter- 
ne, Geza Jeszenszky, într-un interviu 
acordat ziarului "Magyar Hirlap" , a 
afirmat că tratatul cu Ucraina este "un 
tratat condiţionat reciproc pentru că 
duce la îmbunătăţirea situaţiei mino- 
rității maghiare din Ucraina. Tratatul 
confirmă că Ungaria nu are pretenţii 
teritoriale faţă de vecinii săi. În pre- 
zent, ideea că s-ar putea face modi- 
ficări de graniţă pe cale paşnică, pe 
baza unei înţelegeri reciproce, a 
spus în continuare ministrul, nu este 
realistă; în condiţiile actuale, pre- 
tenţiile teritoriale ar putea fi realizate 
doar pe calea forței sau amenințării 
cu forţa, ceea ce este interzis prin 
pactul Briand-Kellog. Dar, a conchis 
el, prin actualul tratat Ungaria nu a 
renunţat la nici o acţiune legală posi- 
bilă, admisă şi de dreptul internaţio- 
nal". 

Ivan Bába, secretar de stat ad- 
junct la MAE ungar, a fost şi mai 
explicit. Într-un interviu acordat ziaru- 
lui "Magyar Nemzet", referindu-se la 
acel paragraf doi, el a relevat: "Dacă 
ambele părţi consideră că este ne- 
voie de unele modificări de graniţă, 

Primul 
ministru 
Jozsef 
Antall 


Ministrul de 
externe Geza 
Jeszenszky 


paragraful doi nu le exclude... El ex- 
clude doar pretenţiile în acest sens 
iar pretenţia este întotdeauna unila- 
terală". La întrebarea dacă România 
sau Slovacia nu-l va considera drept 
precedent, Bâba a arătat: "Cu Ucrai- 


„na, în calitatea ei de stat suveran, 


Ungaria nu a avut nici un tratat pri- 
vind graniţele. Cu celelalte state ve- 
cine graniţele au fost fixate prin 
Tratatul de pace de la Paris din 1947. 
Atunci Ucraina nu era încă stat suve- 
ran. În acelaşi timp, Ungaria nu do- 
reşte să modifice graniţele nici în 
cazul României, nici al Slovaciei aşa 
cum s-a subliniat de mai multe ori. 
Relaţiile ungaro-române sau unga- 
ro-slovace ridică altfel de probleme 
decât cele ungaro-ucrainene. Dacă 
vrem să mergem înainte trebuie să 
progresăm întoate problemele... Dar 
în momentul de faţă nu am ajuns în 
acest stadiu... În cazul Tratatului de 
bază româno-ungar, opinia părţii un- 
gare este că atâta timp cât situaţia 
maghiarimii din România nu se va 


soluţiona conform concepţiei con- 


ducătorilor legitimi ai UDMR, Unga- . 


ria nu poate progresa în privinţa 
tratatul de bază. Deci, în acest sens, 
Tratatul de bază dintre Ungaria şi 
Ucraina nu reprezintă un prece- 
dent..." 


Opinii ale Aliantei 
Democratilor Liberi 


Opinia publică din Ungaria este 
departe de a împărtăşi în întregime 
concepțiile coaliţiei guvernamentale 
în privinţa graniţelor. Într-un sondaj 
de opinie realizat cu şase luni în 
urmă, majoritatea celor chestionaţi 
s-a pronunţat, în general, împotriva 
schimbării graniţelor, s-a manifestat 
un interes redus față de problema 
minorităţilor maghiare din alte ţări şi 


„s-a exprimat părerea că partidele po- 


litice din Ungaria ar trebui să se preo- 
cupe mai mult de problemele 
ungurilor din ţară. 

O poziţie clară a fost adoptată de 
cel mai mare partid de opoziţie din 
Ungaria - Alianţa Democraților Liberi 
(ADL). Atât în documentele lor pro- 
gramatice cât şi în diferite declaraţii, 
reprezentanţii acestui partid s-au 
pronunţat împotriva modificării, indi- 
ferent de mijloace, a graniţelor Unga- 
riei. Într-o recentă conferință de 
presă, prilejuită de prezentarea pro- 
gramului de politică externă al ADL, 
s-a arătat: "Ungaria trebuie să decla- 
re foarte clar şi ferm că nici în prezent 
şi nici în viitor nu doreşte să iniţieze 
modificarea graniţelor nici prin forţă, 
dar nici pe calea tratativelor. Re- 
nunţarea la pretenţiile teritoriale ar 
putea fi inclusă şi în tratatele bilatera- 
le cu statele vecine în cazul în care 
partenerii de discuţii sunt de acord 
să înscrie în document garantarea 
drepturilor minorităţilor. De altfel, nu 
ar fi un lucru fericit dacă problema 
graniţelor ar deveni elementul cen- 
tral al politicii externe ungare". 


Ce prevăd 
principiile Actului 
final de la Helsinki? 


Într-o luare de poziţie publicată în 
cotidianul "Magyar Hirlap", fostul di- 
plomat ungur David Meiszter apre- 


ciază foarte critic declaraţiile unor 
oameni politici responsabili din Un- 
garia cu privire la problema gra- 
niţelor şi explică de ce este 
inacceptabilă referirea la Actul final 
de la Helsinki. Într- adevăr, arată Mei- 
szter, cel de-al treilea principiu al 
acestui document interzice modifi- 
carea prin forţă a graniţelor iar primul 
consideră posibilă modificarea lor 
pe cale paşnică. Dar nu trebuie uitate 
condiţiile în care s-au elaborat ele. În 
primul rând, această specificare s-a 
făcut pe baza unui caz concret, şi 
anume existenţa celor două Germa- 


-nii, occidentalii vrând să lase des- 


chisă o portiţă în vederea unificării 
paşnice a Germaniei. Deci, invoca- 
rea acestui principiu pentru susține- 
rea oricărei modificări pe cale 
paşnică este o argumentaţie extrem 
de puțin justificată. În al doilea rând, 
în actuala situaţie schimbată - res- 
pectiv dispariția Germaniei şi Euro- 
pei divizate - aplicarea.unei astfel de 
formule este greşită iar problemele 
pentru care unii din Ungaria doresc 
să menţină posibilitatea unor modi- 
ficări de graniţă pe cale paşnică sau 
măcar "amenințarea" cu aşa ceva nu 
vor fi rezolvate în acest fel, dimpo- 
trivă, susţinerea unei atare idei repre- 
zintă o sursă de conflicte. De 
asemenea, în condiţiile edificării unui 
nou sistem de securitate în Europa 
există şansa ca relaţiile interstatale 
să nu evolueze aşa cum am fost . 
obişnuiţi să evolueze după războaie: 
prin alipirea în mod arbitrar a unor 
teritorii, mutarea cu forța, prin 
constrângere, a unor grupuri etnice. 

Pentru ziua de 4 iunie, mai multe 
organizaţii de extremă dreapta din 
Ungaria au prevăzut organizarea 
unei manifestații împotriva Tratatului 
ungaro-ucrainean şi a celui de la 
Trianon (semnat la 4 iunie 1920). 
Măsura în care se va răspunde la 
acest apel va demonstra caracterul 
acut sau desuet al mult discutatei 
probleme a graniţelor în rândul opi- 
niei publice ungare. 

rosperitatea şi pacea sunt doi 

stâlpi de boltă într-o societate ca- 

re pune în mişcare capitalul 

uman, îl sprijină din considerentul 

că este un factor de acţiune indis- 
pensabil. 

Divizarea Europei în blocuri antagoni- 
ce, persistenţa şomajului la sfârşitul domi- 
naţiei comunismului, când au dispărut 
parţial anumite pieţe de desfacere, inca- 
pacitatea de a concilia ecologia cu eco- 
nomia, austeritatea bugetară faţă cu 
dezvoltarea socială sunt câţiva din factorii 
de criză ce afectează pe o perioadă nede- 
terminată largi categorii ale populaţiei. Se 
mai adaugă, implicându-ne direct, inflaţia 
şi, pe plan politic, instabilitatea. Presiunea 
înregistrată în ţările est-europene, deşi di- 
ferită calitativ de cea suportată în ţările 
dezvoltate, nu este mai puţin gravă, mai 
scutită de surprize. 

Dacă pentru ţările prospere şi cu res- 
ponsabilitate politică problema este 
duală: de prestigiu financiar şi de impact 
istoric, pentru noi, românii, ea devine o 
chestiune de viață şi de moarte. Fie şi 
numai pentru că o naţiune se prăbuşeşte 
dacă nu găseşte răspunsuri potrivite la 
cerinţe ca producţia de bunuri, consolida- 
rea democraţiei, folosirea judicioasă a 
mâinii de lucru, supunerea, fără mari fluc- 
tuaţii, legilor concurenţei. 

Aflându-ne într-un astfel de moment al 
evoluţiei noastre nu cred că interesează 
ce model adoptăm: cel suedez, cel spa- 
niol sau cel austriac. interesează în cel 
mai înalt grad să investim în mod egal în 
productivitate materială şi, respectiv, 
educaţie spirituală. 

Să mă explic: 

Productivitatea apare ca o rezultantă 
acolo unde costurile de productie au de 
partea ior concursul mâinii de lucru bine 

pregătite şi investiţii pe măsură. La noi, cu 
o privatizare încă în fază incipientă, dema- 
rează greu, teribil de greu, adaptarea ca- 
lificării la oferta pieţei. Şi aceasta nu 
pentru că nu avem muncitori calificaţi, ci 
deoarece o situaţie haotică întârzie să 
definească strategia privatizării, nivelul 
costurilor. de producţie, rentabilitatea lor 
pe termen scurt şi mediu. 

La capitolul educaţie mi se pare lim- 
pede că asistăm, în continuare, la deza- 
fectarea şcolii faţă cu obiectivul social de 
a nu arunca în vâltoare viitori şomeri ab 
initio. Paradoxal însă absolut real: zeci de 
academii şcolare, universităţi private şi de 
stat, fundaţii şi institute multiplică valurile 
de licenţiaţi în căutare de posturi. In 
România, la cele 23 milioane de locuitori, 
proliferează instituţii de învăţământ supe- 
rior cu mult peste cerinţe şi, într-o măsură, 
inferioare standardelor de pregătire deja 
omologate. 

Aşadar ce este de modificat faţă cu o 
populaţie marginalizată de şomaj, sărăcie 
şi ruptă de necesarele dotări tehnice 
graţie cărora inserţia în progresul tehno- 
logic devine posibilă? Imi iau libertatea să 
avansez o ipoteză. l-aş da numele de 
flexibilitate în raport cu vechiul model eu- 
ropean. Acesta instituise relaţia ofertă-ce- 
rere. Poate că azi remunerarea ar trebui 
subordonată inserţiei în viața economică 
activă, altfel spus ameliorarea calificării în 
condiţii de modestie a veniturilor. Cel 
puţin pentru o perioadă controlabilă, defi- 
nită de comun acord între patroni şi mâna 
de lucru. Avantajul, socot, este evident. A 
confirmat-o Japonia, în mod strălucit, 
apoi ceilalţi tigri şi dragoni asiatici precum 
Singapore, Taiwan, Hong Kong, Malaye- 
zia. 

Sunt conştient că ating un punct sen- 
sibil însă nu o fac gratuit: este de la sine 


înţeles că o politică fiscală corectă, una 
salarială adaptată la condiţiile existente şi 
una de revendicări sindicale stricte re- 
dusă la minimum pot asigura relativ repe- 
de redemararea economică, altminteri 
expusă tuturor vicisitudinilor. 

Institutul de Studii Strategice din Lon- 
dra a întocmit un raport care pune în 
gardă guvernele asupra caracterului ex- 
ploziv al divizării Europei. Nu e vorba, ca 
în trecut, de o diviziune ideologică, pe 
criterii doctrinare. Criza din fosta lugosla- 
vie, conflictul armeano-azer, dezarmarea 
arsenalelor nucleare din CSI în condiţiile 
în care, prin vecini, Iranul, poate încă şi 
Irakul, acced la arma şantajului.Teroris- 
mul şi fundamentalismul islamic impun 
laolaltă o abordare nouă, în termeni noi. 

Evaluările, cu care ne-am obişnuit, 
ale situaţiei mondiale fac loc altor configu- 
raţii. In ierarhia valorilor, riscurile depend- 
enţei de ordinea dacă nu mondială măcar 
zonală/regională impun înainte de orice 
practicarea democraţiei economice. Po- 
tenţialităţile acesteia chezăşuiesc pe cele 
ale democraţiei politice. Şi invers. 

Pacea fără prosperitate rămâne unila- 
terală. lar prosperitatea fără pace sună ca 
un non-sens. Ba chiar vârtos cacofonic 
dacă istoria scrisă dă prilej să rezervăm 
textelor calitatea rostirii. Sunetul spre care 
ne deschidem ochii şi urechile ceasului 
de faţă ia aminte la pragmatism pe cât la 
debarasarea de orice moştenire totalitară. 

Este în acest sens extrem de sugestiv 
să privim la cele două Corei, cea de la 
Nord închisă în frica de contacte a naţiunii 
la capătul cărora conaţionalii să dialo- 
gheze liber, cea din Sud, prosperă, mai 
aproape de adevăr ca temelie şi rezervă 
a păcii. 

Pentru politologi dosarul însuşi al 
acestei anacronice diviziuni deschide 
calea spre înţelegerea ideii de creştere 
generală: nu te aperi graţie arsenalelor cât 
prin performanţă economică şi culturală. 
Terapia spre pace în orice laborator o 
vom încerca are nevoie de retortele şi 
substanţele belşugului. 

Printr-o analogie, sper logică, putem 
conchide că liniştea Occidentului atârnă 
de ce se petrece în Est. Tot astfel cum 
între cele două Corei eşecul uneia pericli- 
tează până la o limită greu suportabilă 
frontiera ce le desparte. Ca şi drumul 
către viitor al milioanelor de oameni prinşi 
într-un cerc nevralgic deşi aparţin ace- 
luiaşi unic popor... 

Numele anomaliei semnalate: meta- 
morfozarea bogaţilor într-o castă supra- 
pusă, a săracilor într-o colonie de leproşi 
supraviețuitori... 

u se poate spune că fluviul Tiu- 

men a preocupat până acum pre- 

sa mondială. Nici fluviul în sine, 

nici vecinătățile nu excelează prin 
ceva anume. Dar ce azi pare insesizabil 
s-ar putea ca mâine să capete contururi 
pregnante. Oricum, în zona acestui fluviu, 
pe o suprafaţă de aproximativ 100 000 de 
kilometri pătraţi, Rusia, China şi Coreea 
de Nord s-au decis să monteze o "piaţă 
comună” ad-hoc. Desigur, trilateralele 
sunt la modă. Dar aceasta, Moscova- 
Beijing-Phenian pare cea mai paradoxală, 
eterocilită şi, până la urmă, surprinzătoare. 
O ţară care iese din perestroika pentru a 
intra în capitalism, o alta care decretează 
"socialismul de piaţă liberă" şi, în sfârşit, a 
treia care nu pare a fi auzit încă nici de 
capitalism, nici de socialismul relaxat îşi 
dau mâna pentru a gestiona împreună 
capacitatea dolarului de a scoate progres 
din piatră seacă. Faptul că Moscova s-a 
decis să fertilizeze economic şi în stil chi- 
nez o regiune uitată de Dumnezeu nu e 
de mirare. Faptul că Beijingul se deschide 
spre Moscova şi mai deschide o 'zonă 
liberă" este, iarăşi, de înţeles. Rămâne 
stupefiantă brusca elasticitate a Phenia- 
nului încuiat de decenii în şir în propria 
ebrietate ideologică, profund refractară 
oricărui fason de democratizare sau de 
relaxare a pieţei. Nu se poate trage decât 
concluzia că marele cârmaci, Kim Ir Sen, 
începe să fie în contact cu eternitatea şi 

vede, acum, incomparabil mai departe 
decât a fost dispus să o facă în anii robuşti 
ai maturității sale fizice. Oricum, trei regi- 
muri atât de diferite care se hotărăsc să 
iniţieze o asemenea operaţiune pot stârni 
fiori în restul lumii obişnuite să împartă 
lucrurile în alb şi negru şi mai puţin în gri. 
Personal, eu cred că poligonul Tiumen, 
estimat la aproximativ 30 miliarde de do- 
lari ca investiţie de pornire, reprezintă mai 
mult decât o aventură oarecare sau un 
pact extravagant între universuri condam- 
nate la o vecinătate perpetuă. Cred, 
adică, în ceea ce se numeşte disponibili- 
tatea răsăritului extrem de a... prelua "co- 
manda" şi de a aplica sisteme de 
dezvoltare care în vest sunt privite cu ochi 
mijiţi şi cu o compasiune condescentă 
nici măcar trucată. Când Seulul, Tokio, 
Taipei şi cârdul de capitale care legitimea- 
ză "dragonii" din Pacific se vor fi alăturat 
acestor pieţe virgine şi enorm absorban- 
te, lucrurile se vor schimba radical nu 
numai în Asia, dar şi spre "lacurile" mai 
conservatoare precum Atlanticul. 
Japonia a dovedit prima că imposibi- 
lul este un element derizoriu dacă se 
abordează cu tenacitate asiatică şi dolari. 
Aflată la zero absolut în 1945 „azi Japonia 
cumpără SUA, ţine în şah finanţele mon- 
diale, asigură computerelor un viitor gal- 
ben. Sfidarea niponă nu este un joc al 
minţii şi nici o construcţie politică. Ea este 
o realitate fundamentală a atlasului eco- 
nomic şi o pârghie de prim calibru pentru 
răsturnarea politică de poimâine. Coreea 
de Sud,Singapore,Taiwan sau Hong 


Kong nu reprezintă decât o prelungire a 
experimentului japonez într-un univers fa- 
miliar. Un univers bazat pe ferocitatea 
muncii, o disciplină colectivă delirantă şi 
pe o ambiţie naţională vecină cu nebunia. 
Toate aceste conglomerate super-dez- 
voltate azi au lucrat în tăcere şi cu îndârjire 
până au atins limita critică la care occi- 
dentalii şi-au permis să-şi manifeste 
înmărmurirea. După revoluţia culturală şi 
după ce şi-a consumat integral volupta- 
tea cătuşelor,China a făcut ceva 
asemănător provocând însă un proces 
mai tulburător întrucât creşterea ei galo- 
pantă s-a realizat pe partitură comunistă. 
Exemplul chinez este răsunător pentru că 
viteza accelerată a modernizării Chinei 
s-a realizat cu... frâna pusă. Şi totuşi, 
după o consumare de experienţe alterna- 
tive, de călcat în gropi şi în străchini, Chi- 
na a reuşit imposibilul: ea trece la 
capitalism la indicaţia partidului comunist 
iar sistemul ei de dezvoltare o aşază de 
acum în rândul marilor puteri economice. 
Este de aşteptat ca Indochina şi Indone- 
zia să accepte cu un entuziasm nedisimu- 
lat o aşezare la remorca unei asemenea 
mişcări, Pacificul devenind o zonă gal- 
benă nu numai de fapt dar şi de drept. 
Forţa economică a zonei, pigmentată de 
alianţe durabile şi de apetituri tradiţionale 
riscă să motiveze o oarecare perplexitate 
în rândul europenilor şi americanilor prea 
ocupați până acum de fastul propriei lor 
placidităţi. 

Într-o asemenea perspectivă ceea ce 
se pune acum pe roate undeva pe lângă 
Tiumen seamănă a fabulă şi a uvertură. 
Proverbul acela ultra-utilizat „şi anume că 
"marşul de o mie de mile începe cu primul 
pas" rămâne cât se poate de rezonant în 
acest caz. Mai ales că Asia are în faţă tot 
timpul iar occidentul doar o istorie... 

Lumea în evenimente 


a 16 aprilie 1992, liderul comunist 

Mohamed Najibullah, pe atunci 

încă preşedinte al Afganistanului, 

încerca să fugă din Kabul, din faţa 

furiei dezlănţuite a gherilelor 
mudjahedine şi a majorităţii populaţiei. 
După mai mult de zece ani de ocupaţie 
sovietică şi vreo 13 de 'război sfânt", ca- 
pitala a căzut. Nu se ştia exact în mâinile 
cui, iar omul care a domnit timp de cinci 
ani (din septembrie 1987) a fost nevoit să 
se refugieze în spatele zidurilor înalte de 
beton, protejate de sârmă Aer în 
clădirea misiunii Naţiunilor Unite din Ka- 
bul, înainte de a fi capturat de propriile 
sale trupe. Izolat complet de lume, păzit 
de unităţile fostei poliţii secrete, o instituţie 
redutabilă pe care el însuși a condus-o în 
trecut, Najibullah îşi ocupă timpul privind 
la televizor sau meditând asupra Coranu- 
lui. Căinţă tardivă pentru un om pe care 
liderii mudjahedini ar dori să-l vadă adus 
în faţa justiţiei islamice. Cel ce i-a făcut să 
tremure pe combatanții mudjahedini, cel 
care a sfidat "jihadul" (războiul sfânt al 
musulmanilor), menținându-și puterea, 
contrar oricăror previziuni, încă mult timp 
după plecarea protectorilor săi sovietici, 
aşteaptă acum un gest de clemenţă din 
partea actualului preşedinte Burhanuddin 
Rabbani. 


Najibullah cunoştea toate tainele pu- - 


terii în Afganistan, era abil ca nimeni altul 
în a se folosi de rivalitățile etnice şi reli- 
gioase, de luptele între triburi şi clanuri, de 
ura între marile familii. Mudjahedinii însă 
nu l-au considerat niciodată acceptabil ca 
partener într-o reglementare politică 
paşnică. Când milițiile uzbece din nord, 
vârful de lance al regimului comunist, au 
întors armele, a început sfârşitul pentru 
"sistemul Najib". 

Paradoxal, la un an după căderea sa, 
omul forte al Afganistanului se bucură de 
o popularitate pe care, fără îndoială, nu a 
cunoscut-o niciodată cât s-a aflat la pute- 
re. Abandonat de toţi apropiații săi, el nu 
a fost uitat practic de lume. In bazarul din 


Kabul, negustorii nu ascund că regretă | 


"epoca lui Najib", când capitala nu se 
găsea pradă luptelor, tirurilor de arme au- 
tomate sau barajelor de rachete. In plus, 
ca în timpul oricărui război, afacerile pro- 
sperau. 

Liderii mudjahedini care au cucerit 
atunci Kabulul sunt angrenaţi astăzi într-o 
crâncenă luptă pentru putere, fără pretext 
ideologic, religios sau etnic, ci motivată 
doar de orgoliile lor personale. Acest nou 
război civil afundă, zi de zi mai mult, Afga- 
nistanul în disensiuni, fragmentare şi izo- 
lare internaţională. "Jihadul' prin care a 
fost alungat invadatorul sovietic şi a fost 
doborât regimul comunist n-a încetat să 
alunece spre anarhie. 

Aceleaşi personalităţi care au jucat un 
rol-cheie în "războiul sfânt" şi care au ma 
nevrat în culise pentru a Obține o tranziţie 


L] 


lină se află şi acum, după un an, în avan- 
scena politică. In aprilie 1992, îşi puseseră 
semnăturile pe Acordul de la Peshawar 
(Pakistan), dând lumii întregi speranţa că 
vor aduce pacea într-o țară-martir. S- au 
întors însă în fruntea forţelor politice, reli- 
gioase şi militare pe care le conduceau, 
aşteptând să vină momentul când să de- 
clanşeze lupta pentru putere. Şi acest mo- 
ment nu a întârziat. 

La Kabul, doi oameni care se urăsc de 
moarte se înfruntă de un an, în ciuda 
încheierii mai multor i pei de încetare 
a focului. Gulbuddin Hekmatyar, liderul 
grupării Hezb.-l-lslami (Partidul Islamic), 
ocupă cu trupele sale cartierele din sudul 
capitalei, în timp ce Ahmed Shah Massud, 
ministrul apărării şi un apropiat al 

reşedintelui Rabbani, deţine supremaţia 
în centru, deci implicit şi asupra clădirilor 
guvernamentale. Teoretic, între cei doi ar 
trebui să existe puţine diferenţe ideologi- 
ce. Atât unul cât şi celălalt sunt musul- 
mani, ambii sunt suniţi, ambii sunt 
fundamentalişti, chiar dacă. Hekmatyar 


are reputaţia de a fi mai radical decât 


Muajahedini reprezentând fracţiunile 
rivale din Afganistan fac de gardă în 
curtea Palatului de larnă din Jalalabad, 
unde au avut loc ultimele negocieri de 
pace. In semn de reconciliere, soldaţii , 
nu ţin mâna pe arme 


Massud. Cei doi au făcut un pariu sânge- 
ros: cel care va deţine Kabulul va prelua 
controlul asupra Afganistanului. : 

In aceste condiţii, gi pentru putere 
a căpătat un accent deosebit, pus pe 
preluarea arsenalului militar moştenit de 
la vechiul regim, condiţie esenţială pentru 
sporirea potenţialului combativ. Din acest 

unct, Acordul de la Islamabad, încheiat 
a 7 martie a.c. între principalele fracțiuni 
rivale, sub oblăduirea Pakistanului, Iranu- 
lui şi Arabiei Saudite, calificat de mulţi ca 
"istoric", a eşuat. După nici o lună litera lui 
era moartă, nici una din părţi - nici Rabba- 
ni, menținut preşedinte timp de 18 luni, - 
nici Hekmatyar, numit prim-ministru - 
nevrând să lase celeilalte portofoliul-che- 
ie al apărării şi deci controlul asupra 
forțelor armate. Premierul desemnat a re- 
fuzat astfel sarcina constituirii noului gu- 
vern, afirmând că-'este exclus ca 
Jamiat-l-lslami (partidul lui Rabbani şi 
Massud) să deţină două funcţii-cheie: 
preşedinţia şi apararea”. Nu se poate ima- 
gina însă ca Massud, erou legendar al 
războiului împotriva sovieticilor, persona- 
jul numărul unu în guvernul actual, să se 
retragă în provincia sa natală şi să lase 
locul dușmanului său Hekmatyar. Acesta 
din urmă a subliniat însă că intenţionează 
să-şi exercite din plin prerogativele de şef 
al guvernului, considerând că este "cea 
din urmă şansă de reglementare a crizei 
din Afganistan”. Nici unul nu contestă că 
ar putea pierde sau câştiga în confrunta- 
rea armată, ceea ce denotă un echilibru al 
forțelor. f 

Clivajele etnice care jucaseră un mare 
rol anul trecut sunt acum mai puțin acute, 
cel puțin la Kabul, unde, în ultimele luni, 
s-a creat o alianță între tadjici (Rabbani şi 
Massud) şi paştuni Sayyaf, liderul 
grupării prosaudite Ittehad), îndreptată 
impotriva altei alianţe, cel puţin implicite, 
dintre paştuni (Hekmatyar) i cazari (gru- 
parea şiită pro- iraniană Wahdat). 

In provincie, alţi doi comandanţi par 
să fi făcut un pariu şi se străduiesc să-şi 
consolideze baza regională, câştigând în 
acelaşi timp teren pe drumul spre Kabul. 
Unul este Rashid Dostam, fost aliat al lui 


fagi, 

Najibullah şi şef al puternicelor miliții uz- 
bece din nord. Marginalizat de mudjahe- 
dini din cauza trecutului său. comunist, 
dar stăpân pe cel de-al doilea oraş ca 
mărime al ţării, Mazar-l-Sharif, Dostam 
dispune de forțe militare considerate, 
după unele surse, ca fiind egale cu cele 
ale tuturor fracţiunilor islamice reunite. El 
ar putea juca un rol decisiv în momentul 
în care îşi va face cunoscută opţiunea. Cel 
de-al doilea este Ismail Khan, lider istoric 
al 'Jihadului”, un tadjic apropiat lui Rabba- 
ni şi Massud, care, în ultimul an, şi-a con- 
solidat neicetat poziţiile, lichidând orice 
opoziţie în provincia Herat din vestul ţării 
şi organizând o reţea strânsă de alianţe în 
sud-vest. 

In sud, în schimb, în "centura 
paştună', coaliţii heteroclite de coman- 
danţi, de proprietari funciari şi de molahi 
se luptă între ele pe motive tribale, finan- 


ciare sau religioase, mai ales la Kandahar . 


şi Khost. Anarhia este atât de mare încât 
naționaliștii paştuni, urmaşii făuritorilor Af- 
ganistanului, se află în prezent în afara 
jocului politic. 

Consiliul de Apărare, organism pluri- 
partit născut prin Acordul de la Peshawar 
şi însărcinat să pună bazele viitoarei ar- 
mate islamice unice, să strângă armele 
grele şi să asigure libera circulaţie în ţară 
nu a reuşit nimic. Preşedintele Rabbani a 
cerut ţărilor musulmane să oprească tri- 
miterea de mercenari în Afganistan şi să 
transforme această ţară într-un teren de 
luptă între diferitele ramuri ale islamului. El 
a solicitat, totodată, să înceteze sprijinirea 
militară şi materială din exterior a oricărei 
fracțiuni rebele înarmate. Mai nou, ţările 
interesate vor să schimbe statutul acestor 
mercenari şi să-i transforme în "forțe de 
menţinere a păcii". 

Reluarea confruntărilor armate a de- 
venit iminentă la mijlocul lunii aprilie, exact 
la un an după căderea lui Najibullah, când 
preşedintele Rabbani a refuzat lista mem- 
brilor noului cabinet propus de Hekma- 
tyar. Motivul fusese, bineînţeles, 
excluderea lui Massud. 

Anterior, pe fundalul disensiunilor pri- 
vind componenţa guvernului, avusese 
loc o tentativă de asasinat îndreptată 
împotriva şefului statului. Liderul radical 
şi-a declinat însă orice amestec, nee- 
zitând să vorbească chiar despre o însce- 
nare. De fapt, grupările afgane fac din 
rivalitatea Massud- Hekmatyar doar un 
pretext pentru neînțelegerile lor, acestea 
având rădăcini mult mai vechi în conflic- 
tele tribale, rivalitatea permanentă dintre 
şiiţi şi suniţi, la care s-a adăugat inter- 
venţia mai mult sau mai puţin făţişă a 
intereselor străine. 

Escaladarea luptelor la Kabul şi în 
împrejurimi, soldată cu mii de victime în 
rândul populaţiei civile, i-a determinat re- 
cent pe rivali să se reunească din nou, în 
oraşul Jalalabad din estul Afganistanului, 
într-o rundă-maraton de negocieri (15 zi- 
le), cu scopul de a găsi o nouă soluţie de 
incetare a focului. De această dată, nici 
unei personalităţi din afara Afganistanului 
nu i s-a permis accesul la convorbiri. 

Soluţia a fost găsită, dar numai pentru 
două luni, timp în care preşedintele Rab- 
bani şi premierul Hekmatyar vor trebui să 
elaboreze bazele unei reglementări dura- 
bile. Noul acord a fost menţionat de o 
sursă pakistaneză, care a solicitat să 
rămână anonimă, şi nu a fost confirmată 
oficial de Afganistan. 


/ 


Un rege fără tron: 
DON JUAN DE 
BARCELONA 


Moştenitor desemnat de Alfons al XIII- 
lea şi tată al actualului rege al Spaniei, 
Juan Carlos, contele de Barcelona, care 
n-a domnit niciodată,s-a bucurat de fune- 
raliile unui şef de stat. 

Istoria are şi ea momentele ei de 
căinţă. Organizând contelui de Barcelona 
funeralii ca pentru un şef de stat, guvernul 
socialist al lui Felipe Gonzalez nu şi-a 
făcut numai o onoare; el a adus cel mai 
frumos omagiu pe care nişte vechi repu- 
blicani puteau să-l aducă monarhiei con- 
stituţionale, mai exact celui care, cu 
treizeci de ani înaintea fiului său, se dorise 
a fi "reconciliatorul tuturor spaniolilor”. 

Este încă puţin cunoscută importanţa 
rolului jucat în exil de moştenitorul desem- 
nat de Alfons al XIII-lea. Si, totuşi, puţin a 
lipsit ca, imediat după al doilea război 
mondial, fostul cadet de la Royal Navy, 
Juan de Bourbon y Battenberg, cel care, în 
1943, luase poziție în favoarea aliaților, 
lansase, În 1945, la Lausanne, un manifest 
democratic şi adunase apoi, în jurul său, 
la Estoril, o largă fracțiune a socialiştilor, 
să nu fie chemat pentru a-l înlocui pe Fran- 
co. Cu el, Spania ar fi evitat, fără îndoială, 
20 de ani de izolare. Nu a fost să fie aşa, 
deoarece amintirea războiului civil nu se 
stinsese încă, armata victorioasă şi chiar 
monarhiştii îl susțineau cu hotărâre pe 
Franco, iar americanii nu simțeau nevoia 
de a forţa înlăturarea acelui dictator liniştit 
când războiul rece se intrezărea deja la 
orizont. 

Clarviziunea contelui de Barcelona 
s-a dovedit în acele momente remarcabilă. 
Ințelegând că Franco este instalat la pute- 
re pentru mult timp, el nu s-a gândit decât 
la viitorul dinastiei. Atunci când, în toamna 
anului 1948, a acceptat, după o primă şi 
dificilă întrevedere pe mare cu dictatorul, 
să-l trimită pe micuțul Juanito, care avea 
pe atunci 10 ani, să-şi facă şcoala în Spa- 
nia, el ştia că vremea lui trecuse. Franco, 
omul care-l detesta, făcuse din Spania o 
"monarhie fără rege" şi nu i-ar fi cedat locul 
niciodată. In schimb, mai târziu, fiul său 
putea să preia ştafeta. Cu o singură con- 
diție insă: să nu trăiască departe de ţară. 
De atunci, singura lui grijă va fi să nego- 
cieze cu fermitate condiţiile de educaţie 
spaniolă a viitorului rege Juan Carlos şi să 
conserve în exil principiul vital al monar- 
hiei democratice, ale cărei "dispoziţii 
testamentare" le va transmite moştenito- 
rului său, ele rămânând mereu aceleaşi, 
indiferent de cotiturile pe care le ia istoria. 


Nu de mult, un specialist în probleme 
afgane explica că "mudjahedinii nu au 
câştigat cu adevărat. Comunismul este 
cel care s-a prăbuşit. Victoria lor nu a fost 
planificată. Ea nu apututfi deci admi- 
nistrată'. Se pare că, cel puţin deocam- 


„dată, are dreptate. 


C. VALERIU 


Acestea vor fi crude pentru Don Juan, 
dar contele va şti să accepte logica lor 
echivocă. Intr-o carte emoţionantă de con- 
vorbiri intime cu Juan Carlos ("Regele"), 
José Luis de Vilallonga relatează despre 
"ora de adevăr" dintre tată şi fiu. Ea a avut 
loc în iulie 1969, când Franco l-a somat pe 
cel pe care se pregătea să-l desemneze 
drept "succesor cu titlu de rege" să aleagă 
imediat, fără a mai putea să se consulte cu 
tatăl său. Patru zile mai târziu, Juan Carlos 
a depus un jurământ amar, dar în con- 
formitate cu regimul stabilit, devenind vii- 
torul titular al unei coroane fără trecut. 

Contele de Barcelona nu s-a simţit 
rănit decât de procedeu. El n-a putut decât 
să reamintească datoriile şi drepturile 
unei monarhii necompromise prin fran- 
chism. Din acel moment, "pactul de fami- 
lie" a trebuit să pornească pe două căi 
distincte. Fiul a luat asupra lui legitimita- 
tea franchistă, care Îi va fi atât de 
prețioasă până la puciul militar din 1981 
pentru a se face ascultat de armată, iar 
tatăl şi-a menţinut poziţia de restaurare 
democratică în eventualitatea că fiul său 
ar fi eşuat. Or, acesta nu avea decât un 
singur punct de vedere, pe care îl 
împărtăşea celor ce doreau o ruptură 
bruscă cu franchismul: "Sprijiniţi-l cu 
hotărâre pe fiul meu. Dacă vreţi republică, 
o veţi avea prin sufragiu popular. Mă an- 
galez în acest sens în numele meu şi al lui. 

ar să ştiţi că niciodată armata nu-l va 
accepta dintr- odată, iar datoria voastră 
este să feriţi țara de un nou război civil". 

Contele de Barcelona nu a renunţat la 
drepturile sale dinastice decât în mai 
1977, cu o lună înaintea primelor alegeri 
libere şi când toate partidele, inclusiv cel 


“comunist, activau în legalitate. A trebuit să 


se hotărască pentru o retragere dintre ce- 
le mai discrete, nedemnă în raport cu eve- 
nimentul. 

"Mă cutremur gândindu-mă la tot ceea 
ce a îndurat şi a suferit tatăl meu", mărtu- 
risește actualul rege. Sub aparenţa unui 
marinar de cursă lungă şi a unui om gene- 
ros şi plin de viaţă, cum de altfel a şi fost 
pâna la cei 80 de ani, când era grav bolnav, 
Don Juan ascundea o sensibilitate 
adevărată, mascată, spune tot fiul său, "de 
o decenţă extraordinară". 

Fără îndoială că a trecut prin istorie 
cum puţini Bourboni au făcut-o de la Hen- 
ric al IV-lea încoace. Insă, spre deosebire 
de acesta, a avut cel puţin norocul de a 
putea prefera tronul unei liturghii. "Litur- 

hie" ce a fost "oficiată" în faţa lui Franco, 
in urmă cu 20 de ani, de către actualul 
suveran al Spaniei. Pentru binele ţării şi 

entru ca într-o zi, tatăl său să poată intra 
a Estoril pe poarta regilor. 

(din "Le Point"; nr. 1073/10-16 aprilie 
1993) 


Traducere şi adaptare 
Dinu BUCŞAN 

În Cuba şi-a făcut apariţia 
„ O boală misterioasă manifes- 
tată prin pierderea vederii şi 
care afectează peste 20.000 
de cubanezi. Epidemia s-a de- 
clanşat cu câteva luni în urmă 
şi este de natură nervoasă, 
atacând vederea şi membrele. 
In final, suferinzii nu se mai pot 
mişca singuri şi orbesc. Medi- 
cii cubanezi, care au lansat un 
apel urgent comunităţii inter- 
naţionale pentru a-i ajuta întra- 
tarea bolii, au apreciat că 
maladia este mai frecventă în 
rândul fumătorilor şi al marilor 
consumatori de băuturi alcoo- 
lice. Există însă şi părerea că 
epidemia a fost declanşată din 
cauza alimentaţiei extrem de 
sărace a cubanezilor. Raţiile 
alimentare sunt reduse la mi- 
nimum, laptele fiind disponibil 
doar pentru copiii sub şapte 
ani, iar raţia de ouă pe per- 
soană este de patru pe lună. 


pm 


Regatul Liechtenstein a 
cerut Cehiei suma de 300 mi- 
lioane franci elveţieni (210 mi- 
lioane dolari) cu titlu de 
compensație pentru pro- 
prietāțile confiscate acum 75 
de ani de Cehoslovacia. Este 
vorba de o suprafață de 1600 
kmp, situată în sudul Moraviei, 
şi care a aparţinut familiei re- 
gale din Vaduz, a declarat 
unor ziarişti prinţul Hans- 
Adam al II-lea al Liechtenstei- 
nului. El a precizat că, în 
martie, când le-a prezentat 
această cerere, autorităţile de 
la Praga au răspuns că nu 
dispun de o lege care să le 
permită restituirea contravalo- 
rii proprietăţilor confiscate 
înainte de 1948. Atunci prinţul 
a decis să folosească o altă 
metodă şi să voteze împotriva 
Ceho- Slovaciei în unele orga- 
nizaţii internaţionale, şi a co- 
municat că a respins orice 
propunere de "compensație 
simbolică", afirmând că-l inte- 
resează doar "bani. cash", pe 
care îi va investi tot în Cehia. 


Instantaneu la Zoo din 
Baltimore, unde există cea 
mai numeroasă colonie de 
pinguini în captivitate din 
S.U.A. şi a doua în lume, 
după cea de la Amsterdam 


Primăria Moscovei i-a ce- 
dat lui Aleksandr Soljeniţin, 
pentru folosinţă pe viaţă, su- 
prafața de 4 ha, pe care să-şi 
construiască o locuinţă per- 
sonală. Locul este situat în sa- 
tul Troiţa-Lîkovo, din 
apropierea Moscovei, 
într-o zonă cu vile. Fa- 
milia scriitorului a şi 
început să-şi con- 
struiască o casă din 
cărămidă, lucrare pen- 
tru care a avut aproba- 
rea dată de Elţin 
personal, care a spus: 
"De acum încolo, pen- 
tru Soljeniţin este des- 
chis drumul spre 
Rusia". 


Actrița Brigitte Bardot 
în vizită la Expoziția 
Primăriei din Paris, : 

pozând între două 
busturi ale Mariannei 


Trei ghanezi au fost con- 
damnaţi la nouă ani închisoa- 
re fiecare, pentru că au furat 
inima unui mort încercând să 
o vândă unor vrăjitori. Aresta- 
rea a survenit în timpul nego- 
cierii, "marfă" pentru care se 
cerea suma de 4166 dolari. Ini- 
mile umane, făcute puară, 
intră în componenţa unor 
amulete sau fetişuri renumite 
pentru favorizarea avansării 
profesionale. Numeroşi vrăji- 
tori vest-africani s-au speciali- 
zat în magie pe bază de 


organe umane. Ei mai folo- 
sesc şi organele genitale mas- 
culine care "garantează" 
reuşita comercială. 


| 


_ -Un set de documente ofi- 
ciale publicate într-o biografie 
a lui Walt Disney, intitulată 
"Walt Disney, prinţul negru al 
Hollywood-ului”, dezvăluie 
faptul că marele realizator de 
filme de animaţie a fost timp 
de 20 de ani informator al FBI. 
Autorul cărţii, Marc Eliot, ci- 
tează pe larg din dosarele Bi- 
roului Federal de Investigaţii 
American, la care a avut acces 


în baza legislaţiei privind liber- 


tatea informaţiei. Potrivit do- 
cumentelor, care însumează 
570 de pagini, Disney a avut 
statutul de "agent special" 
până la moartea sa survenită 
în 1966. Activitatea sa consta, 
în- special, în informarea asu- 
pra activităţilor comuniste sau 
subversive ale colegilor şi co- 
laboratorilor săi de la Holly- 
wood. In schimbul acestor 
servicii, directorul FBI din 
acea vreme, Edgar Hoover, 
i-a acordat lui Disney o serie 
de facilităţi în realizarea unor 
filme ale sale. 


Studenţi de la patru 
universităţi au participat la 
Taipei la o întrecere de 
vehicule neconvenționale. 
Premiul câştigătorului a fost 
de 1923 dolari 


Conservarea mumiei lui 
Lenin în mausoleul din Piaţa 
Roşie a Moscovei nu mai este 
un secret de stat, dar rămâne 
un mister deoarece sumele 

Suha Arafat, soţia lui Yasser BYT 
Arafat, preşedintele OEP, la 
conferința de presă din La ' 
Valette. In dreapta, Bassan 


Tafig Abu Shareef, consilier al 


; Gabriel Garcia Marquez, 
liderului palestinian 


celebrul autor al romanelor 


fantastice necesare îndeplinirii 
acestei delicate misiuni nu mai 
figurează în buget, Ministerul 
Securităţii al Federației Ruse 
susținând că "pe listele secre- 
te de stat nu este prevăzută, 
pentru perioada 1992-1993, 
nici o îmbălsămare sau altă 
operaţiune destinată corpului 
lui Vladimir Ilici". Intrebările au 
redeschis polemica privind 
autenticitatea mumiei a cărei 
conservare costa statul un mi- 
lion de ruble anual, înaintea 
liberalizării preţurilor, su- 
gerându-se posibilitatea exa- 
minării corpului lui Stalin, şi el 
îmbălsămat, care ar putea fi 
utilă pentru descifrarea miste- 
rului. 


$ ] 


Un grup de inițiativă a ce- 
rut recunoaşterea oficială a 
"minorității persoanelor cu 
chelie din Statele Unite" la fel 
cum sunt recunoscute dreptu- 
rile negrilor, femeilor, homo- 
sexualilor şi ale altor categorii. 


Păianjen împreună cu trei 
din cei 50 dẹ pui ai săi din 
această primăvară. 
Fotografia a fost făcută la o 
fermă particulară din vestul 
Franţei 


În sprijinul acestei iniţiative a 
fost tipărită şi o carte intitulată 
"Plăcerea de a fi chel", în care, 
între altele, sunt criticaţi pro- 
ducătorii de peruci şi de alte 
produse împotriva calviţiei, 
fapt care, în opinia autorului, 
nu face decât să agraveze "in- 
securitatea. celor cu chelie'. 
Autorul, Richard Sandomir, a 
mai publicat o carte pe 
această temă, "Chel ca mine", 
în care critică şi studiourile 
Hollywood, care, cu excepţia 
lui Telly Savalas, distribuie ac- 
torii cu chelie numai în roluri 
de idioţi sau de personaje se- 
cundare. 


“În forfota motoarelor, / S-a 
auzit un zgomot de oase rup- 
te/ Şi un strigăt de copil - du-te, 
salveză-te/ Aşa ceva nu se 
uită uşor./ Mai sângeros, mai 
sângeros." Versurile aparţin lui 
Anatoli  Lukianov, fost 
preşedinte al parlamentului 
sovietic, actualmente inculpat 
în procesul "puciştilor” din au- 
gust 1991, şi compun poezia 
"1 Mai 1993'. Poet din anii 
adolescenţei, Lukianov a 
compus nenumărate versuri 
în perioada de detenţie, printre 


lucrările sale numărându-se şi 
cea intitulată "O lovitură de stat 
imaginară şi adevărata lovi- 
tură de stat". 


O îndrăzneață spargere a 
dovedit că se pot fura bani de 
oriunde, inclusiv din puşcărie. 
Locul faptei a fost o închisoare 
din Viena, răufăcătorii, 
spărgători veniţi din afară, iar 
obiectul infracţiunii, seiful care 
conţinea 50.000 de şilingi 
(4.500 de dolari). Hoţii au 


pătruns, clasic, pe fereastră, 
cu ajutorul unei scări întinse 
de la o clădire din apropiere, 
şi au găsit cheia în sertarul 
unui birou. 


Cel mai mare oraş din 
Ecuador, Guayaguil, cu 
aproape două milioane de lo- 
cuitori, este invadat de 50-60 
milioane de şobolani care pro- 
voacă pagube teribile de- 
vorând mai ales cabluri 
electrice. Responsabilii sani- 
tari au reclamat măsuri de ur- 
genţă, apreciind că această 
invazie poate transmite oame- 
nilor maladii grave. 


"Un veac de singurătate" şi 
"Toamna patriarhului", a 
declarat că va întrerupe con- 
tractele de vânzare a operelor 
sale în patrie în semn de pro- 
test față de recenta decizie a 
tribunalului columbian care nu 
a pedepsit editarea operelor 
proprii fără acordul său, activi- 
tate practicată pe scară largă 
în ultimul timp în Columbia, cu 
mari profituri pentru negustorii 
de carte. În condiţiile în care 
pirateria editorilor a căpătat un 
statut oficial, Marquez consi- 
deră că nu-i mai rămâne altce- 
va de făcut decât să recurgă la 
măsuri extreme. 


Cascadorul britanic 
Eddie Kidd în timpul 
săriturii sale cu 
motocicleta peste 
Marele Zid 
Chinezesc; acelaşi 
salt a fost realizat 
anul trecut de un 
motociclist din Hong 
Kong 


\ 


Oamenii de știință 
mexicani au pus la 
punct o nouă metodă 
de vindecare a arsuri- 
lor ce permite "cultiva- 
rea" straturilor de 
piele, de orice dimen- 
siuni, dintr-o bucată 
de piele de 1 cmp. 
Porțiunea de piele prelevată 
de la donator este "cultivată" în 
laborator până ajunge la di- 
mensiunile dorite, în condiţii 
de deplină sterilitate. La Clinica 
"Magdalena de Las Salinas" a 
fost creată o bancă a im- 
plantărilor de piele, ale cărei 
rezerve satisfac necesarul in- 
stituţiei în care sunt trataţi 
anual circa 750 de pacienţi cu 
arsuri, dintre care mai mult de 
o treime copii. Procedeul 
oferă posibilitatea renunţării la 
metoda clasică de lecuire a 
arsurilor, extrem de dureroasă 
şi îndelungată, pacientul 
putând fi operat la numai patru 
zile de la internare. 

Parlamentul Republicii 
Moldova a adoptat, prin vot 
unanim, hotărârea privind tre- 
cerea scrisului limbii găgăuze 
la grafia latină. Raportorul asu- 
pra proiectului în cauză, dl lon 
Constandoglu, viceministru al 
Ştiinţei şi Invățământului al Re- 
publicii Moldova, a informat 
deputaţii că scrisul găgăuz a 
fost elaborat în 1957 şi a fost 
predat în şcoli doar trei ani. 
Apoi, această limbă de origine 
turcică a fost rusificată abuziv, 
o bună parte a populației 
găgăuze necunoscându-şi 
limba maternă şi nici limba de 
stat - română. 


ii 


O fetiţă de 12 ani a inten- 
tat acțiune împotriva statului 
ungar şi a unei întreprinderi 
de stat pentru moartea tatălui 
său, şofer de camion greu, 
decedat în 1992, ca urmare, 
după părerea ei, a catastrofei 
de la Cernobil. Copila re- 
clamă drept despăgubiri 2,5 
milioane forinţi (29.000 dola- 
ri) deoarece tatăl a încetat din 
viață ca urmare a radiaţiilor la 
care a fost expus de- 
plasându-se la Kiev, la vola- 
nul unui camion, în mai 1986, 
la puţin timp după catastrofa 
nucleară de la Cernobîl. 


Consumul de alcool este 
în creştere în ultimele luni. La 
Moscova acest consum a 


sporit cu 20 la sută față de. 


primul trimestru al anului 
1993, comparativ cu perioada 
similară a anului trecut, în care 


Niamh Kavanagh 
(Irlanaa), 
câştigătoarea 
concursului 
Eurovision 1993-care 
s-a ținut la Millstreet. 
Melodia interpretată - 
"In your eyes" ("In 
ochii tăi") 


Cârnat uriaş, măsurând 
2770 m, realizat de un 
măcelar din Erfurt; cârnatul a 
fost prăjit, tăiat bucăţi pe un 
grătar măsurând 30 mp şi 
oferit gratis doritorilor 


Rubrică realizata | _ 
de Ana Maria TATOVICI m 


fiecare moscovit a băut în me- 
die aproximativ 47 litri de alco- 
ol. Raport invers proporţional 
cu puterea de cumpărare şi cu 
pragul de sărăcie sub care se 
situează 30 la sută din cei 148 
milioane de ruşi. Guvernul rus 
a fixat un prag al sărăciei de 
9683 ruble pe lună (aproxima- 
tiv 10 dolari). 


Ministrul sud-african de in- 
terne, Dany Shutte, a declarat 
presei că țara sa nu este inte- 
resată în acceptarea imi- 
granţilor, valul masiv al celor 
care cer azil în R.S.A. re- 
ducând posibilitatea băşti- 
naşilor de a-şi găsi de lucru în 
propria ţară. Ministrul a 
adăugat că are "în vedere în 
special imigranții din fostele 
țări socialiste, care consideră 
Africa de Sud un rai pentru 
populaţia albă", arătând că, 
după căderea zidului Berlinu- 
lui, reprezentanţele RSA din 
diverse state au fost asaltate, 
unele misiuni primind zilnic 
până la 2000 de cereri. 


Moaele de rochii, lucrate 
după vechiul stil chinezesc, 
prezentate la o paradă a 
modei. Designerii sunt 
studenţi la una dintre cele 
mai bune școli de creație 
vestimentara din Taiwan 

Lumea în evenimente 


DE La RV lu 


a 14 mai 1993, Ezer Weizman, al şap- 

telea preşedinte al statului Israel, şi-a 

depus jurământul în fața Knesset: 

ului, instanţa care l-a ales în această 

funcţie în 24 martie cu 66 voturi contra 

53. In acest fel şi-a preluat mandatul 

încredinţat succedându-i lui Haim Herzog, ca- 

re a fost preşedinte timp de două mandate şi 

învingându-l pe Dov Shilansky, fost preşedinte 
al parlamentului. 

Mandatul de preşedinte are o durată de 

"cinci ani şi implică mai ales un caracter repre- 

zentativ. Dar Weizman a sugerat că intenţio- 

nează să-şi depăşească atribuţiile funcţiei de 

simplu reprezentant al Israelului în cadrul vizi- 

telor oficiale. Şoimul devenit porumbel a de- 

clarat: "Sper că voi reuşi - cu ajutorul activităţii 

eficiente a cabinetului - să joc un rol în evoluția 

procesului de pace din Orientul Mijlociu”. Şi în 


timpul ceremoniei, minuţios pregătită, la care 


a fost întâmpinat cu trompete şi de o armată 
de rabini care suflau în coarne -de berbec, 
Weizman şi-a chemat concetăţenii să conlu- 
creze pentru pacea cu arabii în scopul trans- 
formării acestei zone, epuizată de războaie 
îndelungate,într-o "grădină înfloritoare". 
Purtătorul de cuvânt al parlamentului a 
răspuns că "pacea va veni din cer', probabil, 
aluzie la faptul că în această zonă, acum, sunt 
patru oameni care deţin o funcţie supremă, în 
care calitate ar putea impulsiona convorbirile 
de pace, în sensul dorit, şi care au şi o altă 
trăsătură comună precizată tot de Dov Shilan- 
sky: "Preşedintele Egiptului este pilot, regele 
lordaniei este pilot, preşedintele Siriei este 

ilot". Al patrulea este Ezer Weizman, fost pilot 
in Royal Air Force (aviația britanică) în timpul 
celui de-al doilea război mondial şi comandant 
al aviaţiei israeliene în perioada războiului ara- 
bo-israelian din 1967. 

Născut în anul 1924, nepot al primului 
preşedinte israelian Haim Weizman, noul 
preşedinte a activat aproape trei decenii în 
armată şi două decenii în politică. In 1967 a 
fost adjunctul lui Yitzhak Rabin, care deținea 
conducerea armatei; în 1977, în primul cabinet 


Noul preşedinte al Israelului, 
Ezer Weizman (stânga), 

se adresează Knesset-ului, 

la lerusalim, după depunerea 
jurământului, sub privirile fostului 
preşedinte Hain Herzog (dreapta) 


"Pacea va veni 
din cer” 


al lui Menahem Begin, a deţinut portofoliul 
apărării. A îndeplinit un rol deosebit de impor- 
tant în negocierea păcii cu Egiptul în 1979, 
fiind un prieten apropiat al preşedintelui egip- 
tean Anwar Sadat. f 

In 1977 a ajutat Partidul Likud să obţină 
victoria, dar a fost înlăturat de aceştia în 1980 
pentru că s-a opus unei guvernări polițienești. 
Atunci a demisionat din postul de ministru al 
apărării, unul dintre motivele invocate fiind şi 
faptul că Israelul nu depune suficiente eforturi 
pentru a reglementa conflictul cu ţările arabe 
şi cu palestinienii. 

In 1984 şi-a format propriul său partid, 
Yahad, considerând că problema Israelului 
constă în criza de conducători şi oferindu-se 
pe sine ca soluție . 

După 1984, când şi-a opamga prin alegeri 
locul de trei ori, s-a alăturat Partidului Muncii 
punând capăt posibilității partidului Likud de 
a forma un guvern prin coaliţie. 

S-a mândrit întotdeauna cu faptul că este 
independent şi plin de francheţe până la a fi 
considerat tăios şi s-a autocaracterizat drept 
de "neînhămat şi cu gura mare". Cumnatul său, 
Moshe Dayan, a şi spus într-o discuţie că Weiz- 
man nu trebuie să ajungă niciodată şef de stat 
pentru că a fost "prea impetuos, şocant şi gata 
in orice moment să atace cu cruzime". 

După izbucnirea revoltei palestinienilor în 
1987, s-a remarcat prin pledoariile în favoarea 
negocierilor dintre Israel şi OEP şi s-a alăturat 
ideii compromisului teritorial cu acei palesti- 
nieni care renunțaseră la terorism, deşi 
susținea că statul său trebuie să se situeze pe 
o puternică poziție defensivă. La acuzaţiile că 
nyogne relații cu Organizația pentru Elibera- 
rea Palestinei,relații interzise pentru că guver- 
nul lui Shamir considera OEP ca fiind teroristă, 
Weizman n-a răspuns. Dar şi-a îndemnat con- 
cetățenii să recunoască "inevitabilitatea păcii" 
şi să-şi întoarcă privirile către lumea arabă, iar 
nu să se orienteze după Europa sau Statele 
Unite, deoarece căminul evreilor este în Israel, 
unde trăiesc printre arabi, şi nu într-un alt 
spațiu. 


“Statutul politic: Republică prin de- 
claraţia de independenţă din 14 mai 
1948. Preşedintele este ales de Knes- 
set pe o perioadă de cinci ani, cu po- 
sibilitatea de a mai îndeplini încă un 
mandat. 

Preşedinţi: Haim Weizman (1872- 
1952), ales la 16 februarie 1948. 

Yitzhak Ben Zui (1884-1963), ales 
la 8 decembrie 1952. 

Zalman Shazar (1889-1974), ales 
la 21 mai 1963. 

Ephraim Katzir (n.1916), ales la 10 
aprilie 1973. 

Yitzhak Navon (n.1921), ales la 19 
aprilie 1978. 

Haim Herzog (n.1918) ales prima 
dată la 5 mai 1983, reales la 23 februa- 
rie 1988. 


In discursul rostit după depunerea 
jurământului, noul preşedinte a lansat israelie- 
nilor apelul de a nu-şi pierde speranţa în efor- 
turile depuse pentru obţinerea păcii cu arabii: 
"Să nu ne pierdem încrederea în noi înşine. 
Acest proces trebuie continuat până când ne 
vom împlini străvechiul nostru ţel. Sper ca, în 
timpul mandatului meu, să puteţi vedea pacea 
congretizată”. 

Incurajări de care au nevoie toţi locuitorii 
acestei zone fierbinţi, pentru că a noua rundă 
a negocierilor de pace a eşuat, iar valul de 
violenţe a fost mai puternic în perioada tratati- 
velor, mişcările extremiste înmulţindu-şi aten- 
tatele la care ripostele n-au întârziat. Pe 
întreaga lună martie, lună la capătul căreia a 
fost ales Ezer Weizman, "Jerusalem Post" con- 
semna 26 de atacuri teroriste îndreptate împo- 
triva cetățenilor israelieni. lar acum, numai în 
ultimele zile, lista incompletă a celor ucişi este 
următoarea: 6 palestinieni în Fâşia Gaza - în 12 
mai; un ofițer din miliția proisraeliană şi trei 
luptători musulmani în Sudul Libanului - în 13 
mai; 2 israelieni şi 2 arabi în Fâşia Gaza - în 16 
mai; 2 copii palestinieni (de 18 luni şi de 12 
ani) în Faşia Gaza - 16 mai; o femeie din 
neamul beduinilor - 17 mai; 3 so Uel israelieni 
în Sudul Libanului - 18 mai; un palestinian în 
Fâşia Gaza - 18 mai. . 

La începutul acestei luni a fost arestat Ra- 
fael Avraham, care fusese plătit de agenți pa- 
lestinieni cu 31.000 de dolari, ca să-i asasineze 
pe Y.Rabin, pe fostul prim-ministru Y.Shamir, 
pe fostul ministru al habitatului Ariel Sharon Ă 
pe un fost membru al parlamentului, Geula 
Cohen. 

"France Presse" informează că luna mai 
este cea mai sângeroasă de la începutul anu- 
lui, în fiecare zi cel puţin un palestinian 
pierzându-şi viața sub gloanţele armatei israe- 
liene. Printre victime figurează şi 6 copii. 

In afara acestor probleme ce au devenit 
fapte cotidiene, premierul Rabin şi partidul 
său, care au susținut candidatura lui Ezer 
Weizman, au de soluționat şi criza guverna- 
mentală, pentru care în 18 mai au cerut, con- 
form legii israeliene, încă şapte zile de răgaz. 
Dar Partidul Muncii a început să înregistreze o 
scădere de popularitate cu 6 la sută faţă de 
alegerile legislative din luna iunie a anului 
trecut, situaţie relevată de un sondaj realizat 
de Institutul Hanoch Smith pe un eşantion de 
1000 de persoane. 


Ana Maria TATOVICI 

Lumea în evenimente 


PRETORIA 


ensiunea şi numărul victimelor au 
crescut în Africa de Sud în perioa- 
da scursă de la asasinarea lideru- 
lui comunist de culoare, Chris 
Hani. Cuvântul de ordine al ANC 
- "Fără excese, fără război împotriva albi- 
lor, păstraţi-vă capul limpede" - a fost 
zadarnic. Protestele în masă şi atacurile 
armate ale negrilor împotriva albilor au 
izbucnit cu repeziciune, confirmând pre- 
viziunile lui Zach de Beer, lider al Partidu- 
lui Democratic Liberal: populaţia de 
culoare a privit asasinatul ca pe un act 
ostil, comis de un alb. 

Modul în care au ştiut să se comporte 
atunci protagoniştii scenei politice sud- 
africane a fost un examen susţinut în fața 
opiniei publice. "In perioada celei mai pro- 
funde crize interne de mulţi ani încoace, 
preşedintele RSA, Frederik de Klerk, a stat 
în umbră, cedând practic prim-planul 
omului pe care el însuşi l-a eliberat din 
închisoare după 27 de ani de detenţie 
pentru lupta sa împotriva dominaţiei mi- 
norității albe”, relata, la acea vreme, ITAR- 


Extrema 
dreaptă 
contraatacă 


TASS. Acelaşi aspect era astfel prezentat 
de ziarul "Business Day": "In timp ce F. de 
Klerk desfăşoară 23.000 de poliţişti, 
N.Mandela îşi demonstrează tot mai mult 
în cuvântări publice calităţile de om de 
stat. Este trist că preşedintele a apreciat 
incorect situaţia”. La rândul său, comen- 
tatorul liberal K.Owen afirma: "Ţara şi- a 
întors fața către Mandela. Puterea a trecut 
clar din mâinile omului de la Groote Shur 
(reşedinţa lui F.de Klerk) în cele mai pu- 
ternice ale omului de la Shellhause (sediul 
ANC)". 

Deşi guvernul alb se confruntă cu o 
criză de legitimitate, de Klerk este 
Membri ai Mişcării 
neonaziste 
Rezistenţa Africană 
protestează la 
Johanesburg 
împotriva recentelor 
„ atacuri ale militanţilor 
negri asupra albilor 


Violehţe soldate cu 
victime şi pagube 
materiale la Cape 

Town 


preşedintele ţării, "iar rezolvarea proble- 
melor interne nu ar fi posibilă fără coope- 
rarea sa', a declarat de curând Nelson 
Mandela în interviul acordat postului de 
televiziune al CNN. Intrebat fiind dacă 
este pregătit să conducă ţara, liderul ANC 
a răspuns: "Dacă vă referiţi la mine perso- 
nal, am dubii, dar ANC este extrem de 
pregătit pentru aşa ceva. El este, deja, 
implicat în guvernare şi sunt convins că 
ar putea-o face, în viitor”. 

Tocmai în momentul în care se înre- 
gistrau progrese semnificative în proce- 
sul negocierilor multipartite şi al 
reformelor vizând democratizarea Africii 
de Sud, acţiunile din ultima vreme ale 
grupărilor de extremă dreaptă ale albilor 
riscă să prăbuşească fragilul edificiu. La 
finele lunii trecute a fost constituit la Pre- 
toria un Front al Poporului Afrikaner, la 
iniţiativa Partidului Conservator (din con- 
ducerea căruia face parte şi Clive Debi 
Lewis, implicat în asasinarea lui Chris Ha- 
ni) şi un "Comitet al Generalilor', compus 
din patru foşti înalţi responsabili ai armatei 
şi poliţiei sud- africane. Frontul, care a 
reunit 20 de organizații de extremă 
dreaptă şi grupări  neonaziste, in- 
tenţionează să impună guvernului şi ANC, 
inclusiv prin forţa armelor, crearea unui 
stat alb afrikaner. 'Respingem negocie- 
rile în măsura în care ele resping dreptul 
la autodeterminare şi la libertate a afrika- 
nerilor' - a declarat Constant Viljoen, fo- 
stul şef al armatei. In concepţia sa, 
"pericolul real nu este naționalismul 
negru, este comunismul". Sindicatul mi- 
nerilor, care şi-a exprimat sprijinul faţă de 
Frontul Poporului Afrikaner, a reclamat 
crearea în Africa de Sud a unui stat alb, 
fondat pe apartenenţă etnică, după mo- 
delul planului ONU în Iugoslavia, consi- 
derând că acesta este singurul mijloc de 
a evita un viitor guvern dominat de comu- 
nişti. Cu astfel de declaraţii, nu este de 
mirare că extremiştii de dreapta sunt 
bănuiţi de a fi pregătit un plan pentru 
asasinarea preşedintelui Partidului Co- 
munist Sud-Atrican (SACP), Joe Slovo. 

Referindu-se la faptul că numele său 
se afla în fruntea "listei negre" găsite la 
asasinul lui Hani, Nelson Mandela a pre- 
cizat: "Tot ceea ce fac se încadrează într-o 
mişcare de eliberare şi când am pornit pe 
acest drum mi-am asumat, conştient, 
nişte riscuri. Mai devreme sau mai târziu, 
oamenii dispar. Dar ANC, care are o mare 
responsabilitate, va trăi veşnic”. 

In ceea ce priveşte extrema dreaptă 
sud-africană, comentatorii politici îşi ex- 
primă îndoiala că ea ar reuşi să devină o 
mişcare de opoziţie unită şi semnificativă 
pe plan naţional. Dezbinarea de care dă 
dovadă şi diferenţierile ideologice nu pot 
provoca decât, cel mult, o nouă escala- 
dare a violenţelor. 


Maria VASCHI 

ADDISnABERA, 
Africii i se pot acum dicta 
condițiile 


eproducem, sub acest titlu, ce ne 

aparține, interviul luat de revista 

"Der Spiegel" (nr. 16/a.c.) preşedin- 

telui Etiopiei, Meles Zenawi, consi- 

derând că opiniile şi aprecierile 
acestuia reprezintă o stare de spirit şi un 
interes mai largi decât cele circumscrise 
zonei geografice stricte în care se află 
aşezată țara sa. 

Momentul realizării interviului a fost im- 
pus de înseşi evenimentele derulate în Etio- 
pia, guvernul provizoriu din Addis Abeba 
aflându-se în dificultate datorită atitudinii 
favorabile independenţei Eritreei, prin care 
este pierdută nu doar o unitate statală 
făurită acum trei decenii, dar şi accesul 
etiopian la mare. Preşedintele Meles Zena- 
wi consideră, însă, că unitatea pe bază de 
constrângere rămâne mereu fragilă, ex- 
pusă înfruntărilor violente, şi că prin diviza- 
re se pune capăt îndelungatului război civil 
din ţară. Acest "plan de pace" este contes- 
tat, însă, de unele sectoare ale populaţiei 
etiopiene, insinuându-se chiar că accepta- 


rea independenţei Eritreei ar constitui - 


preţul plătit de el pentru sprijinul primit din 
partea acestei zone în războiul de gherilă 
purtat (şi câştigat) impotriva dictatorului 
Mengistu. Referendumul din Eritreea a avut 
loc, independenţa a fost obținută (devenind 
al 52-lea stat pe harta Africii), iar ceea ce a 
intervenit în Somalia vecină după do- 


borârea regimului totalitar al lui Siad Barre, 


respectiv o stare de haos, nu s-a întâmplat 
în Etiopia. Va reuşi, în continuare, să ţină 
situaţia în mână preşedintele Meles Zena- 
wi? 

— Domnule Preşedinte, un principiu ne- 
scris al Organizaţiei Unităţii Africane cerea 
până în prezent ca frontierele rezultate din 
perioada colonială să fie menținute. Acum, 
prin referendumul din Eritreea, pentru prima 
oară un stat este divizat. Nu contrazice aceasta 
principiul ordinii postcoloniale în Africa? 

— Nu. Eritreea a fost o colonie italiană şi, 
la recomandarea ONU, afost atribuită, în 1952, 
Etiopiei ca regiune autonomă. De aceea refe- 
rendumul nu se află, legal, în contradicție cu 
hotărârile Organizaţiei Unităţii Africane. 

— Practic, însă, înseamnă sfârşitul unei 
ere. 


— Frăția între naţiuni nu se poate baza pe 


constrângere. Dar raporturile dintre Etiopia şi 
Eritreea au fost marcate, timp de peste 30 de 
ani, de constrângere. 

— Exemplul Eritreei nu-i va încuraja pe 
secesionişti pretutindeni în Africa? 

— Principiul dominoului a trebuit deja să 
servească drept motivaţie pentru unele eveni- 
mente... 

—... Cum a fost războiul Nigeriei împotriva 
Bialrei, care a costat viaţa unui milion de oa- 
meni. 

— Unitatea nu poate fi impusă. Dacă unele 
popoare din Africa ar fi nutrit ambiţii secesio- 
niste, n-ar fi avut nevoie să aştepte referendu- 
mul din Eritreea. Mişcările de divizare apar pe 
baza raporturilor locale şi nu pentru că are loc 
undeva o consultare populară. 

— İn țară, dumneavoastră vi se reproşează 
pierderea Eritreei. 


— Dacă cineva a pierdut Eritreea, nu noi 
suntem aceia. Când am intrat în Addis Abeba, 
mişcarea naţională EPLF eliberase deja Eri- 
treea. Noi respectăm principiul autodeter- 
minării. 

— Autodeterminarea înseamnă că fiecare 
grup etnic are dreptul la un stat propriu? 

— In țara noastră autodeterminarea im- 
plică dreptul la separare. Autodeterminarea 
nu înseamnă ca fiecare grup etnic să reclame, 
prin referendum, un stat propriu. Plebiscitul 
reprezintă mai mult o supapă de siguranţă 
pentru cazurile de excepţie, decât un instru- 
ment aļ politicii curente. 

— In Africa pluralismul conduce la forma- 
rea partidelor în baza apartenenţei de clan. 
Incurajează democraţia concepțiile tribale? 

— Democraţia face vizibile concepțiile tri- 
bale care, în statele autoritare, sunt reprimate. 
Tribalismul constituie, totuşi, o componentă a 
vieţii noastre. Ar trebui să dezbatem deschis 
această problemă. 

— Aţi fost odinioară un student rebel. Ca 
preşedinte aţi ordonat închiderea univer- 
sităţilor fiindcă studenţii se opun politicii dvs. 
Nu mai aveţi înțelegere pentru poziţiile stu- 
denţeşti? 

— Am toată înțelegerea pentru acestea 
când studențiise pun în slujba ţelurilor urmări- 
te atunci de noi: dreptul oamenilor de a vorbi 
propria limbă, de a-şi promova cultura, de a 
deţine pământul. Dar studenţii cu care ne con- 
fruntăm în prezent mobilizează împotriva folo- 
sirii diverselor limbi în Etiopia. Ei doresc să 
împiedice rezolvarea pașnică a problemelor 
Eritreei. 

— Studenţii cred într-o Etiopie mare, cu o 
limbă de stat. Nu au voie să demonstreze 
pentru acest lucru? 

— Au dreptul să demonstreze. Tot ceea ce 
trebuie să facă studenții este să informeze 
autorităţile. Insă ei nu procedează astfel. De- 
oarece ei afirmă că nu recunosc guvernul de 
tranziție. Aceasta nu este nicăieri tolerat. 

— Ąți evoluat de la un marxist ortodox la 
un om politic realist. Ce a influențat concepţia 
dvs politică? 


— Unele idei mi le-am însuşit la universi- 
tate. Era vorba, însă, doar de materialul brut. 
In războiul de gherilă, acest material a fost 
prelucrat. Ţăranii mi-au fost principalii tutori. 

— Ge v-au putut oferi ei? > 

— İnțelegerea că o concepție politică re- 
prezintă mijlocul pentru atingerea țelului pro- 

us - ceea ce pentru mine înseamnă obținerea 
per ara dezvoltării economice şi justiției so- 
ciale. . 

— In vreme ce desfăşuraţi lupta de gherilă, 
blocul statelor răsăritene şi comunismul s-au 
năruit. Cum a influenţat acest fapt concepţia 
dvs despre lume? j 

— Blocul statelor răsăritene n-a constituit 
niciodată un model pentru noi. N-am fost , de 
aceea, surprinşi de dezintegrarea acestui 
uriaş aparat birocratic, care împiedica liberta- 
tea de gândire şi creaţie, constrângându-i pe 
oameni. Colapsul comunismului a avut 
însemnătate numai pentru consecinţele sale 
geopolitice. Odată cu Uniunea Sovietică a de- 
venit mereu mai ame a şi aliatul Moscovei din 
Etiopia, regimul lui Mengistu. Victoria noastră 
se apropia. 

— Africa, în sensul de continent, aparţine, 
însă, mai degrabă celor ce au pierdut războiul 
rece, deoarece nu mai poate juca acum cartea 
Est-Vest. 

— Eu văd două părţi. Indiferent ce între- 
prindea, în perioada războiului rece, un gy- 
vern african, exista un adversar al său. In 
vreme ce o parte îl ajuta, cealaltă parte încerca 
să-l destabilizeze. Africa a fost importantă în 
războiul rece măcar ca pion. Astăzi nu mai are 
nici această calitate. Lumea poate dicta Africii 
condiţiile. 

— Şi țările donatoare care înainte nu se 
sinchiseau de democraţie în Africa condiţio- 
nează acum ajutoarele de reforme. 

— Africanii nu trebuie constrânşi să urme- 
ze modele date. Se măsoară cu două feluri de 
etaloane: guvernele africane trebuie să urme- 
ze reţeta democraţiei cu maximă stricteţe, nu- 
mai pentru că sunt neînsemnate. [ările 
importante din punct de vedere economic nu 
au, însă, nevoie să producă dovezi ale pres- 
taţiilor lor democratice. 

— Ce aţi spune unui om politic european 
care nu va mai face investiţii în Africa, ci în 
Europa răsăriteană? 

— L-aş face să înţeleagă că ajutorul pentru 
Africa nu este doar un act de filantropie. Dacă 
oamenii nu vor găsi aici nici o posibilitate, vor 
inunda Europa. In afară de aceasta, o Africă 
pauperzan nu va putea cumpăra nimic.din 

uropa - nici automobile, nici televizoare. Intr- 
un astfel.de caz, mizeria noastră va afecta şi 
Europa, mai devreme sau mai târziu. 

— Africa nu a fost capabilă să aline sufe- 
rinţele din Somalia. La 30 de ani după procla- 
marea independenţei, trupele SUA au trebuit 
să ocrotească un popor pentru a nu se distru- 
ge singur. Vă răneşte acest lucru mândria? 

— Faptul că nu i. para interveni trupe ale 
Organizaţiei Unităţii Africane îşi găseşte moti- 
vația în problemele Africii: OUA. poate fi doar 
atât de puternică, cât de puternice sunt statele 
membre, şi acestea sunt slabe. Misiunea ONU 
în Somalia nu-mi produce resentimente, deoa- 
rece trupele doresc impunerea unui plan de 
pace elaborat împreună cu africanii. 

— Va trebui ca Nordul să intervină în con- 
tinuare cu mijloace militare dacă statele nu 
sunt capabile să asigure supraviețuirea 
cetăţenilor lor? 

— Lumea ar trebui să se implice în măsura 
în care nu există nici un vaca garant al 
suveranităţii unei naţiuni, altfel nu. Incă nu a 
fost definit principiul intervenţiei umanitare: 
lumea a intervenit în Somalia, nu însă în Bos- 
nia. 


Traducere şi adaptare 
Vasile CRIŞU 

Wo 


îdevâratul 
chip 

al sărăciei 
românești 


ată-ne în pragul porţii întredes- 
chise - promiţător sau pericu- 
los? - către Europa. Pentru 
unii dintre noi, această accep- 
tare, primire, pătrundere în 
structurile economice şi politi- 
ce ale continentului constituie un soi de 
garanţie că totul va merge, dacă nu de 
minune, măcar acceptabil. Pentru alţii, 
evenimentul este prilej de nelinişte, pa- 
nică şi chiar revoltă fără cutezanţă. Para- 
doxal, cu toate că adevărul este de partea 


primilor, dreptate au cei de urmă. In defi- ~ 


nitiv, această intrare, fie şi parţială, în Eu- 
ropa nu seamănă deloc cu invitaţia la o 
onomastică pentru care, nepregătiţi fiind, 
improvizăm un cadou, ci mai degrabă cu 
acceptarea unui sărac la o masă de po: 
ker, unde - de cum te aşezi - trebuie să 
arăţi că ai în mână MIZA jocului. Dreptul 
de a juca înseamnă, în primul rând, obli- 
gaţia de a participa la joc. Am încercat să 
sugerăm în numărul trecut că una dintre 
mize este poziţia noastră geopolitică. 
Această miză ţine, însă, de conjuncturi. Si- 
gur, şi aici se poate interveni transformând 
prilejurile în condiții impuse iar mijloacele în 
pretenţii. Dar pentru omul nepolitician aceas- 
ta înseamnă Aşteptare, Pânaă, Şansă - toa- 
te acestea depinzând nu de el ci, mai 
întotdeauna, de alţii. 

Economia liberă de piaţă a produs 
printre cei mai mulţi dintre noi buimăcea- 
lă, haos inexplicabil şi inflaţie, odată ce 


MATERIA 


am fost invadaţi de dughene, ateliere, 
prăvălii, bânci, burse, târguri, pieţe cu co- 
horta lor de mecanisme de producţie şi 
schimb. Ca şi cum simpla prezenţă a 
adjectivului liber ar fi însemnat altceva 
decât concurenţă. In toate domeniile. Şi 
mai cu seamă la nivel internaţional. Şi nu 
odată s-a întâmplat ca, abătuţi, speriaţi, 
dezamăgiţi, să privim în jur, gândindu-ne, 
în secret, la o retragere într-o imposibilă 
sihăstrie, şi să ne punem cu voce tare 
întrebarea: din puţinul ce-l am, ce-ar pu- 
tea constitui un lucru de valoare? Astfel 
spus: Ce resurse naturale am și grație 
cărora să depind cât mai puţin de alții? 
Ba mai mult, chiar să mă impun în faţa 
altora? 

Nivelul sărăciei de care ne acuzăm a 
fi bolnavi se reflectă în limbajul obişnuit 
cât se poate de limpede: în timp ce 
spunând economie ne imaginăm un pro- 
digios mecanism al producţiei şi al con- 
sumului din care nu suntem excluşi, 
expresia a face economii înseamnă a 
ANA cureaua, a cheltui cât mai puţin. 

Absența unei resurse naturale de care 
să fim conştienţi şi sărăcia cronică în care 
trăim ne îndeamnă deseori să apelăm la 
o soluţie improvizată pentru a ne rezolva 
provizoriu un anume lucru ce trebuie 
făcut: împrumutăm o unealtă, o substanţă 
etc. Nu ne va fi greu să acceptăm, că acel 
obiect împrumutat încorporează întrânsul 
o resursă naturală transnaţională de care 
nu ducem deloc lipsă în ţara noastră şi 
anume INTELIGENȚA. Ţări, pe care - de 
altfel - le admirăm cu o involuntară undă 
de invidie - şi-au exploatat acest 
zăcământ, această resursă naturală cu 
diabolică inteligenţă răsturnând trecute 
previziuni, estimări şi surprinzând "concu- 
rența" pe picior greşit. 

Dacă din preţul de cost al unui produs 
pe care-l admirăm şi jinduim, scădem 
cheltuielile producţiei, comerciale etc., o 
anume fracţie rămâne să reprezinte preţul 
noutăţii, al ingeniozităţii, al inovației - de 
fapt, al MATERIEI CENUŞII! 


cenușâreasa 
României 


Brutal spus, nu prea suntem pregătiți 
pentru intrarea în Europa atât timp cât faţă 
de inteligenţa noastră, de această resursă 
naturală care este materia cenuşie, avem 
inerția unui birou de registratură şi indife- 
rența unui fumător faţă de cifra octanică a 
benzinei din bricheta sa. Am propus rupe- 
rea preţului unui produs în două etaje: cel 
de sus, reprezentând producerea şi co- 
mercializarea sa, cel de jos - inteligența 
creatoare incorporată. Diferenţa dintre ele 
este consternantă. Cât costă o tonă de 
computere şi cât costă o tonă de materii 
prime din care sunt produse computere- 
le? Diferenţa dintre cele două preţuri re- 

rezintă... inteligenţa (să zicem japoneză) 
incorporată. Preţul ei. Pentru România nu 
am alt exemplu exploziv decât diferenţa 
de cost dintre cel a 19 kg de oțeluri şi 
preţul de cost al unui motor de Dacia care 
cântărește tot 19 kg - motor realizat de 
cuplul de inventatori Milu-Capra din Bu- 
cureşti. A face economii nu înseamnă a 
cheltui mai puţini bani ci a folosi cât mai 
multă inteligenţă deja exprimată în in- 
venţii, inovaţii etc. Abia de la această 
exploatare intensivă a Materiei Cenuşii 
începe posibila noastră intrare în Euro- 
pa, intrare în jocul istovitor al concurenţei, 
joc în care simplul rol de consumator 
pasiv este sinucigaş. Incercăm a sugera 
un necesar "inventar" al Posibilului por- 
nind de la premisa că adevăratul chip al 
sărăciei în România nu este dat de nivelul 
scăzut al salariilor, pensiilor, nici de 
numărul cerşetorilor de pe străzi, ci de 
nivelul constant, dacă nu cumva în 
creştere, al Dispreţului faţă de Resursa 
naturală inepuizabilă care este inteligenţa, 
materia cenuşie activă, creatoare în a- 
ceastă ţară. Ne aflăm pe acel prag al 
sărăciei unde prin atâtea luxuri afişate - şi 
pe care le urâm din reflexe e eri hei - 
uxul cel mai puțin costisitor al fiecărei zile 
şi pentru fiecare dintre noi este abuzul, 
atât de profitabil, de inteligenţa autohtonă, 
de produsele deja existente ale ei. 


Paul Cornel CHITIC 

După i 
aceea... 
nu mă mai 
apuc 

de nimic! 


e multe ori zicem: "Dă-i, Doam- 

ne , românului mintea cea de 

pe urmă", dar problema noas- 

tră nu este doar a răului pe 

care. ni-l provocăm, dar mai 
ales a binelui pe care ni-l refuzăm cu 
încăpățânare. Tocmai de aceea, în aceste 
pagini am încercat să vi-i apropiem fulgu- 
rant pe acei oameni remarcabili care ar 
putea avea un cuvânt greu de spus împo- 
triva sărăciei şi bulversării momentane. 
Inventatorii sunt cei care, dincolo de va- 
carmul politic şi social, deţin puterea unui 
mai bine care, cumulat, se poate transfor- 
ma într-o forță, şi nu doar a lor ci a unei 
naţiuni. Şi totuşi, în România anului 1993 
un cercetător, care şi-a irosit ani buni din 
viaţă pentru a înmagazina ştiinţă şi a găsi 
soluţii la problemele fizice ale lumii mate- 
riale „are un salariu de 33 de mii lei, de 
exemplu, şi trebuie să lupte cu îndărătni- 
cie pentru a găsi resursele financiare ca- 
pabile să materializeze proiecţiile minţii 
sale. 

Cine se ocupă de existenţa lor? La 
nivel instituțional Oficiul de Stat pentru 
invenţii şi Mărci care, pe baza criteriilor de 
noutate, activitate inventivă şi aplicabilita- 
te industrială, acordă brevete. In prezent 
această instituţie se află într-o perioadă de 
relansare . Analizând evoluţia cererilor de 
brevete pe ultimii şase ani, specialiştii 
OSIM au găsit, parţial, cauzele difi- 
cultăţilor apărute în acest domeniu, al 
obținerii de brevete: 

- "planificarea" activităţii de solicitare a 
cererilor în sistemul vechi, care crea o 
creştere "artificială" a numărului de cereri 
şi care acum nu mai funcţionează; 

- intrarea în vigoare a noii legi, cu o 
procedură complet modificată şi, respec- 
tiv, a unor taxe de procedură, relativ mai 
mari ca cele vechi, aspecte care au creat 
o zonă de "necunoaştere şi ruptură" pen- 
tru solicitanţi, care sperăm să fie depăşită 
în timp; 

- scăderea constantă a interesului. so- 
licitanţilor străini pentru brevetare în 
România până în 1989 şi începutul revi- 
gorării sale în 1990. 

Deci, iată că încă se pune problema 
confruntării dintre vechi şi nou, dintre 
abordarea ideologică şi cea pragmatică. 
Până în 1990, invențiile erau planificate iar 


Evoluția cererilor de brevet în perioada. 1987 - 1992 


Cerere/an 


recompensele, ridicole sau deloc. După 


"1990, aşa cum dovedeşte tabelul OSIM, 


cererile de brevetare au fost cu mult mai 
puţine, pentru că prima problemă este 
cea a banilor. Dacă se poate investi în 
grâu, fie şi inutil, în inteligenţă mai greu 
sau deloc. 


Evoluţia cererilor de brevet 
depuse la OSIM în perioada 1990-1992 

Cel mai bine însă, este să-i lăsăm pe 
ei să vorbească, despre munca lor, des- 
pre condiţia lor, de multe ori inferioară 
celei a unui proprietar de gheretă la peri- 
ferie. 

Primul om remarcabil pe care vi-l pro- 
punem este domnul lon Mincă - de o 
modestie neobişnuită pentru aceste vre- 
muri teribil de orgolioase. De 15 ani lu- 
crează la realizarea invenţiei sale şi la 
impunerea ei atât în țară cât şi în lume, 
care propune o Structură de rețea pen- 
tru prelucrarea paralelă a programelor 
de calcul. Din prezentarea dnei ing. Ma- 
rioara Faighenorv reținem că structura de 
prelucrare are un caracter modulator şi 
poate fi adaptată la gradul de integrare 
disponibil. Această soluţie originală în 
abordarea prelucrării paralele s-a obținut 
într-un orizont teoretic nou: o paradigmă 
fenomenologică a domeniului hardwa- 
re. Pornind de la analiza globală a parale- 
lismului, di Mincă a dedus treptat cum 
trebuie să arate microprocesorul de tip 
nou şi rețeaua în care acesta este folosit, 
tratând în mod global o anumită struc- 
tură. 

Din bibliografia dlui Mincă fac parte 
următorii autori : M. Heidegger: Proble- 
mele fundamentale ale fenomenolo- 
giei; Interpretarea fenomenologică a 
"Criticii rațiunii pure" a lui Kant; Ed. 
Husserl: Logica formală şi logica 
transcedentală; J. Piaget: Eseu de lo- 
gică operatorie; P. Ricoeur: De la text 
la acţiune. lar acestea sunt doar câteva 
titluri printre altele. 

.. Astfel, l-am rugat să vorbească des- 
pre sine: 

— Vă rog să ne faceţi un mic istoric 
al invenţiei dumneavoastră. 

— Cu ani în urmă, după ce sesizasem 
în mod deductiv posibilitatea apariţiei fe- 
nomenului paralelismului în domeniul 
prelucrării programelor de calcul, am citit 
o carte apărută în SUA care ridica această 
problemă. Atunci am făcut şi o întrunire 
pe această temă, care oricum nu şi-a atins 
scopul pentru că tema în sine, preocupa- 
rea mea, a fost luată în râs. Lucrurile aces- 
tea se întâmplau în - mod obişnuit şi 
singura metodă de a ne îngropa elegant 
era să ne paseze de la unul la celălalt, să 
evite orice formă de responsabilitate şi să 
susţină că lipsa banilor ţine loc de orice 
motivaţie. 

Tocmai de aceea, în mod obişnuit, la 
acel moment, am renunţat la ideea de a 
face ceva, dar am continuat pe cont pro- 
priu să dezvolt ideea. In prezent am reali- 
zat şi fundamentarea teoretică a acesteia. 
Odată cu schimbările petrecute, am luat 
totul cu titlul de iniţiativă personală. De doi 
ani de zile mă lupt să pun în aplicare 
această invenţie. 

In principiu, am pornit pe mai multe 
direcţii: pe de-o parte, fundamentarea 
teoretică. Aceasta poate ajuta ca tram- 
bulină la realizarea concretă a proiectului, 
pentru care am obţinut, în sfârşit, un con- 
tract de cercetare cu Centrul de microteh- 
nologie, datorită caracterului 
interdisciplinar al lucrării. Pe de altă parte, 
s-a început şi brevetarea internațională.. 
Urmează deschiderea fazelor naţionale - 
SUA, Japonia, Piaţa Comună. O altă di- 
recţie de lucru este găsirea unor parteneri 
străini, pentru că, fiind destul de complex, 
nu se poate face decât cu colaborare 
internaţională. In acest scop, am lansat 
aceste idei în programul "Eureka" prin 
intermediul Ministerului Cercetării şi 


“Tehnologiei. Au fost aici reprezentanţi ai 


acestui program şi aşteptăm, în conse- 
cinţă, să vedem în ce măsură sunt intere- 
saţi de o asemenea cooperare. 

— Dumneavoastră aţi lucrat singur 
la această invenţie sau aţi fost sprijinit 
şi de instituţia la care lucraţi? 

— La început am fost singur. Am făcut 
destule sacrificii, şi morale, şi materiale. 
Au fost destule umilinţe pe care nu le-am 
depăşit decât formal. Acum, adică după 
'90, ca să lucrez am nevoie de un colectiv 
cu care să pot realiza un model experi- 
mental minim prin care să pot demonstra 
că ideea funcţionează şi s-o fac credibilă. 
In principiu, s-ar putea face aici un proiect 
pe calculator care să fie transmis în 
străinătate şi turnat în Siliciu. Deci, mai 
întâi colectivul „care e greu de făcut, pen- 
tru că mulţi oameni au plecat din cerceta- 
re iar orice colaborare este precară din 
motive care ţin de relaţia între instituţii, de 

Dosar 


calitatea acestora şi a oamenilor, de men- 
talităţi... Există oameni dornici să lucreze, 
dar, cum la nivelul conducerilor nu există 
înțelegere şi primează pragmatismul, e 
greu să te faci înţeles. Eu sunt un aiurit, 
trebuie să mai găsesc un nebun ca mine 
şi poate numai aşa să fac ceva. 

— Deci, aceasta este imaginea 
dumneavoastră în chiar lumea în care 
vă defășuraţi... 

— Din păcate, da. Tocmai de aceea 
caut o colaborare internaţională. Mi s-a 
spus că în domeniul microelectronicii un- 
de sunt necesare sume uriaşe, nu avem 
nici o şansă. Mai bine investim în cerce- 
tarea agricolă, dar eu nu cred că proble- 
ma se mai poate pune aşa în acest 
moment. 

Este evident că ne lipseşte integrarea 
europeană, de care-vorbim atâta şi care 
înseamnă înscrierea într-un circuit de exis- 
tenţă şi de valori. Austria nu este o țară 
foarte puternică economic, dar cu toate 
astea am văzut că îşi permite să facă nişte 
cercetări deosebite în domeniul limbajului 
de programare. Tocmai datorită integrării 
în circuitul internaţional de cercetare. Asta 
` ne trebuie şi nouă. 

— Ce aduce nou invenția dumnea- 
voastră şi cât, din punct de vedere fi- 
nanciar, ajută ea economiei? 

— E greu să vorbeşti despre lucrul pe 
care îl faci. Trebuie să aşteptăm mai întâi 
evaluarea şi verificarea ştiinţifică. 

— Cât timp credeţi că vă mai este 
necesar pentru ca ideea dumneavoas- 
tră să devină un fapt de viaţă, concret? 

— Acum aştept brevetarea internaţio- 
nală care se poate încheia în 2 ani, pro- 
babil. Pe de altă parte, încerc să o 
valorific, să o materializez, dar sunt încă 
la început, din motivele pe care vi le-am 
expus mai devreme. Am nevoie de cola- 
borare internaţională, am nevoie de co- 
lectiv, de bani... 

— Problema banilor cum s-a rezol- 

vat? 
A — Banii i-am obţinut de la Ministerul 
Cercetării (6000 de dolari), dar probleme- 
le au apărut când a trebuit să merg la 
bancă şi să obţin conversia banilor. După 
legile care există ar fi trebuit să aştept 200 
de zile pentru a obţine schimbul , alături 
de importatorii de gumă de mestecat. Şi 
aici m-am căznit să ajung la directorul 
băncii şi să-i explic cum stau lucrurile. In 
cele din urmă am izbândit. Chestiunea 
cea mai problematică este birocraţia. 
Pentru a mişca o hârtie de colo-colo, pen- 
tru fiecare pas pe care trebuie să-l: fac, 
cheltuiesc o cantitate de energie imensă. 
Cam aşa îţi vine să laşi baltă totul. De fapt, 
gândul meu este că am să merg cu 
această lucrare până la capăt, să văd 
până unde se poate ajunge şi după aceea 
cred că n-o să mai fie cazul să mă apuc 
de nimic. 


Elena GUGU 


Un 
disident 
era, 

de fapt, 

| si 
inventator 


adu Filipescu este o figură re- 
lativ Cunoscută opiniei publi- 
ce. In 1983, după ce a tipărit 
manifeste împotriva lui Cea- 
uşescu, a fost arestat şi con- 
damnat la 10 ani închisoare. In decem- 
brie 1984, "Amnesty International" l-a de- 
semnat "prizonierul lunii, iar în 1987 şi 
1989 a fost din nou arestat. Acum Radu 
Filipescu nu e numai co-preşedinte al Co- 
mitetului Helsinki pentru drepturile omului 
şi vicepreşedinte al Grupului pentru Dia- 
log Social, ci şi...inventator. In această 
calitate l-am abordat pentru a ne povesti 
"aventura" lansării invenţiei lui. Care se 
numeşte "Papaga!' şi este un dispozitiv 
pentru testarea circuitelor electrice. 

Ca orice inventator, recunoscut nu de 
posteritate ci de OSIM, dl Radu Filipescu 
a avut de parcurs mai multe etape şi... de 
plătit mai multe taxe. Toate astea, ne po- 
vesteşte, s-au desfăşurat normal. "Proce- 
dura de brevetare a fost respectată în ce 
mă priveşte- şi eu am adus la termen 


“materiale. Am beneficiat şi de un calcula- 


tor care mi-a ajutat foarte mult în elabora- 
rea proiectului de prezentare a invenţiei. 
Cercetarea, însă, nu se face ca în 
străinătate, pe calculator. Astfel, e posibil 
să obţii brevetul în ţară iar în faza 
următoare să fii respins pentru că există 
deja în lume produse similare. Oricum, 
am obținut brevetul fără prea multe obsta- 
cole. Sigur, asta se datorează, poate, şi 
faptului că dispozitivul meu este destul de 
simplu ca prezentare şi uşor de realizat, 
deci nu a cerut cheltuieli prea multe". Luna 
trecută, d! inginer Filipescu a primit con- 
firmarea de la Oficiul internaţional de cer- 
cetare de la Viena care recunoaşte 
aplicabilitatea tehnică a invenţiei. Mai 
complicat e faptul că, ieşind din graniţele 
țării, inventatorul are de plătit o serie de 
taxe (una, de exemplu, este de 1000 do- 
lari) pe care, în general, nu şi le permite. 
"Sigur, ar fi bine ca Guvernul sau unele 
firme să sprijine în acest sens demersurile 
autorului - cum este în Occident unde, în 
general, firmele lansează pe piaţă ase- 
menea lucruri. Dar, la noi, sistemul insti- 
tuţiilor de stat nu permite receptivitatea 
faţă de invenţii. Numai o privatizare puter- 


nică ar rezolva problema. Eu am avut, din 
fericire, şi alte resurse. Dar nu pot spune 
că n-ar fi bine să se acorde nişte spaţii de 
lucru, o minimă dotare pentru cei care vor 
să-şi pună în practică ideile. Intotdeauna 
există un risc. Şi anume acela că invenţia 
nu e bună." 

Dispozitivul pentru testarea circuitelor 
electrice a obţinut la Tirgul internaţional 
pentru invenţii de la Bruxelles, 1991, me- 
dalia de aur. "Am primit telefon de la 
preşedinţia României, un consilier, nu-mi 
amintesc numele, care mi-a spus că aceas- 
tă instituţie va oferi un premiu de 100.000 
lei câte unui inventator român. Eu eram 
cel propus. Banii nu i-am primit, numai o 
felicitare de Anul Nou...", ne spune mai 
departe di Radu Filipescu. "Există o aură 
a inventatorului dar e foarte greu să 
reuşeşti într-un asemenea domeniu. Sta- 
tisticile arată că numai 2-4 % din invențiile 
brevetate sunt. de succes. Adică un 
număr foarte mic sunt produse efectiv, se 
vînd şi aduc beneficii. Greutățile nu vin 
dinspre OSIM, ci din faptul că în practică 
ai nevoie de bani. Fie pentru realizarea 
efectivă, fie pentru plata taxelor. Expoziții- 
le sunt şi ele o şansă de a obţine rezulta- 
te. Am scris câtorva firme străine, dar 
n-am primit încă nici o ofertă precisă". DI 
Filipescu îşi aminteşte cum a imprimat 
manifestele. "Era o problemă tehnică nu 
tocmai uşor de rezolvat , deci tot un fel de 
invenţie. Cu un aparat de scris pe bandă 
de plastic realizam textul. Deasupra, cu 
hârtie şi indigou, scoteam în jur de 200 de 
manifeste pe oră "...Şi dl Filipescu râde 
relaxat, ca la amintirea unui joc din co- 
pilărie. 


` Mirela IAMANDI 

O stea care 
NU mai e... 


ogdan Enescu este profesor 

de matematică la Liceul B.P. 

Haşdeu din Buzău. La Bel- 

grad, în 1977, şi la Londia, în 

1979, a obţinut premiul trei în 
cadrul Olimpiadei internaţionale de mate- 
matică, iar la Bucureşti, în 1978, s-a situat 
pe locul întâi. Reţinut, modest, Bogdan e 
un interlocutor agreabil. Imi spune că, 
atunci când a fost la Londra, organizatorii 
au prezentat o listă cu foştii olimpici şi 
drumul pe care aceştia l-au parcurs ulte- 
rior. Paradoxal, foarte puţini rămăse- 
seră... matematicieni. Erau chiar şi poliţişti 
printre ei. Dar asta e o problemă de opțiu- 
ne personală. Cum o chestiune strict per- 
sonală a fost şi decizia lui de a rămâne 
profesor. "Ai simţit căţi se acordă o atenţie 
deosebită din partea autorităţilor când 
te-ai întors acasă ?" "Singurul beneficiu 
era faptul că aveam acces la facultate fără 
examen. Ceea ce s-a abrogat în anul în 
care am dat eu deoarece tocmai atunci 
câţiva copii ai unor personalităţi din CC 
nu se calificaseră pentru Olimpiadă. lar 
despre condiţiile din perioada de pregăti- 
re, mi-e şi jenă să vorbesc. Totul se făcea 
numai cu entuziasm. In 1977 stăteam în- 
tr-un cămin-internat la Sinaia, cu o masă 
de 11 lei pe zi iar la plecare ministerul ne-a 
dat câte un pacheţel pentru drum cu o 
jumătate de pâine neagră, un ardei şi o 
conservă... La noi nu există un sistem de 
urmărire a valorilor sau nu exista atunci. 
Ca olimpic, nu pot spune că m- am bucu- 
rat de un tratament special, ba chiar am 
fost ignorat. Aş fi avut aceeaşi traiectorie 
dacă n-aş fi fost olimpic. Era nevoie de un 
sistem organizat. Ştiu că ruşii aveau nişte 
şcoli speciale de matematică, pe lingă 
universităţi; la noi foarte greu s-a acceptat 
ideea elitismului. Americanii încheiaseră 
deja contracte cu firme care îi sponsori- 
zau şi pentru care urmau să lucreze. In 
România lucrurile erau prea statice încât 
nu-ţi puteai permite nici să speri prea mult. 
Noi, românii, avem cam 200 de matema- 
ticieni profesori la universităţi din 
străinătate - din punctul ăsta de vedere, 
matematica a dat cele mai bune rezultate 
la export. Dacă ar veni toţi în ţară, s-ar face 
vreo patru-cinci universităţi la nivel de top 
mondial. 

Ar trebui să existe un institut care să 
recunoască măcar, dacă nu să protejeze, 
valorile, să faciliteze contacte cu matema- 
ticieni din străinătate, să creeze posibilita- 
tea unor burse. Sigur, s-ar putea înfiinţa 
nişte şcoli în care să se lucreze numai cu 
vârfurile. Poate că m-aş angaja într-o ches- 
tie de genul ăsta. Dar până atunci... " 

Până atunci, Bogdan se ocupă de 
elevii lui, de chitara clasică, de literatura 
SF. Matematica nu este totul în viaţa lui. 


Mirela IAMANDI 


Genial! 
Lemn 

fără lemn 

si beton 
fără ciment! 


omnul Adrian Hododi nu mai 

este o persoană necunos- 

cută, în primul rând datorită 

forței sale temperamentale şi, 

în al doilea rând, datorită con- 
vingerii sale că acest moment nu mai 
poate fi ratat. 

lată ce scria dl Javier Ayestarran, di- 
rectorul tehnic al firmei spaniole PRODE- 
MA S.A., despre invenţia sa: "Ca un 
corolar al acestei informaţii tehnice, pu- 
tem spune că este un material în totalita- 
tea lui revoluţionar, datorită originii sale, a 
prestaţiilor la care se pretează, a versati- 
lităţii sale, în ceea ce priveşte conformaţia 
lui şi modul de prezentare. Cred că i se 
poate atribui cu toată certitudinea epitetul 
de "material al VIITORULUI”. 

DURREF - nume pe care l-a dat ma- 
terialului său, este un substituent al lem- 
nului. DUR - pentru că rezistă la foc, la 
apă, la aa ocuri termice, frecare, impact şi 
REFOL SIBIL pentru că materia primă de 
bază sunt deşeurile. 

lată ce ne poate spune dl Adrian Ho- 
dodi despre sine, despre condiţia omului 
de cieaţie şi despre invenţia sa. 

omnule Hododi, care sunt ca- 
lităţile pe care le deţine, graţie destinu- 
lui, un inventator? 

— Calitățile unui inventator ţin mai întâi 
de zestrea sa genetică dar, mai ales, de 
felul în care şi le educă în timp. Eu am 
făcut două invenţii - una publicată, una 

nepublicată - dar cunosc un academi- 
cian care are 70 de invenții şi nu a pus nici 
una în practică. Deci, de la a inventa ceva 
până la a-l pune în practică, este un drum 
tare lung. Mai persistă încă mentalitatea 
veche: am făcut o invenţie, am dat-o di- 
rectorului, mi-a dat 7 mii de lei pe ea şi 
uite ce băiat deştept sunt. In economia de 
piaţă sunt trei posibilităţi: fie să-ţi vinzi 
rodul minţii managerului pentru care lu- 
crezi, fie să-l iei coproprietar, ca el s-o 
vândă mai departe cu procent de beneficii 
sau ţi-o pui în practică singur, Pentru toate 
îi trebuie calităţi de luptător. In cazul meu 
invenţia nu a fost ultima şi singura procu- 
pare întrucât nu lucram într-un institut de 
cercetări şi nu eram obligat ca în acest 
mod să-mi justific existenţa. De formaţie 
sunt constructor şi am lucrat la un CAP, 
într-un sector industrial. Acolo am învăţat 
să mă lupt cu viaţa şi cu nevoile celor pe 
care i-am avut în subordine: 

Am vrut să găsesc un înlocuitor al 
lemnului, să găsesc ceva mai bun decât 
ceea ce există în lume, pentru simplul fapt 
că în 1980 mi s-a rupt o canapea şi a 
trebuit să mă ţin de promisiunea pe care 
i-am făcut-o nevesti-mi: că o să fac ceva 
mai bun. După trei ani am făcut primele 
probe care au fost catastrofale. In cei doi 
ani care au urmat m-am îndâriit şi 
împreună cu informaţia pe care am acu- 
mulat-o am ajuns la ultimele rezultate din 
1986, care au fost şi decisive. 

— Aţi lucrat singur? 

— Absolut singur. Fără să mă aflu sub 
umbrela nici unei instituţii. Pierderile şi 
probele le-am suportat eu în bucătăria 
proprie şi am obţinut cel mai bun înlocui- 
tor din lume al lemnului. Tocmai de aceea 
am cereri nenumărate de licenţiere în lu- 
me, dar nu o fac pentru că vreau să 
păstrez monopolul în ţară. Numai acele 
reţete care nu sunt necesare industriei 
noastre le voi licenţia peste hotare. 

Cele mai mari probleme le-am avut cu 
BRCE, prin care am vrut să obţin garanţie 
pentru creditul pe care mi-l putea acorda 
o firma spaniolă, dar nu numai că nu m-au 
garantat, dar m-au şi păcălit. Acum lucrez 

pe un credit în valoare de 
500 de milioane de la 
Banca Agricolă cu o 
dobândă de 80%, bani 
cu ajutorul cărora am 
făcut o staţie pilot, în care 
» „se lucrează deja partea 
de turnare. Urmează să mai dăm în folo- 
sinţă secţiile de uscare şi prelucrare. 

Punerea în practică a invenţiei am 
început-o |după 1990, când am luat cea 
mai directă cale: am înființat o societate în 
care sunt acţionar unic, cu o singură parte 
socială. Am pornit cu o sută de mii de lei, 
din care 60 de mii erau materiale iar restul 
bani gheaţă. Cu aceşti 40 de mii am făcut 
stegulețe ale revoluţiei pe care le-am 
vândut în Italia. De acolo m-am întors cu 
40 de mii de dolari. Am făcut 2 milioane 
credit cu care am cumpărat utilaje de la 
casare. Am licitat șpaţiul firmei pentru alte 
8 milioane credit. In sfârşit, după ce s-au 
strâns ceva bani din vânzarea de cera- 
mică pictată manual şi mobilă sculptată 
manual am început să lucrez pentru in- 
venţia mea. 

Cea mai mare rezistenţă am întâmpi- 
nat-o din partea băncilor, după cum v-am 
spus. Din acest punct ne-a preluat Miro- 
nov. El a făcut cunoscută invenţia mea şi 
avantajele economice pe care le-ar putea 
aduce, respectiv reducereatăierilor mate- 
rialylui forestier cu 40%. 

In momentul de faţă suntem o socie- 
tate cu un capital de 2 miliarde realizat 
prin investireă banilor la momentul potri- 
vit, fapt care ne-a şi ajutat să le protejăm 
valoarea. 

— Doriţi să vă opriți la această in- 
venţie? 

— O am şi pe a doua: betonul fără 
ciment, care este mai ieftin de 15 ori decât 
betonul obişnuit şi care va bulveresa in- 
dustria cimentului mondial. DURREF-ul 
este o invenţie mai complexă, care pe 
lângă cele 108 reţete are şi tehnologia 
brevetată. Acest procedeu de obţinere 
permite mascarea descrierii obţinerii pro- 
dusului. Betonul fără ciment este o in- 
venţie extrem de simplă pe care nu o pot 
masca. De aceea şi evit s-o brevetez. Nu 
vreau să fie furată. Odată publicată ea 
riscă să fie preluată din mers. 

— Ce părere aveţi despre legea 
brevetelor? 

— Am o părere bunicică, numai că 
acolo ar fi trebuit să se menţioneze şi 
premiile pe care inventatorii le-ar putea 

obţine din partea statului, în cazul în care . 


invenţia lui se dovedeşte o noutate ce 
revoluţionează industria ţării respective. 
Despre asta nu se poate spune nimic. Aici 
este hiba. Dacă el ar fi protejat din punct 
de vedere financiar, pe de-o parte, 
mândria lui ar fi satisfăcută şi nici nu ar fi 
tentat să-şi vândă invenţia primului venit, 
pentru câteva mii sau zeci de mii de dolari. 
Astfel s-ar putea păstra şi realiza invenţia 
în mijlocul societăţii în care a creat-o. Asta 
e carenţa cea mai importantă a legii bre- 
vetelor. Ea ignoră nevoile creatorului, atât 
cele psihice, cât şi cele materiale. 


— Deci, nu se poate spune că iarăşi 
este ignorată condiţia inventatorului 
ca om de excepție. j 

— Inventatorul este un filosof, un artist 
al gândirii. Inventatorul vede ceea ce nu 
există încă. Este necesară o structură 
psihică şi intelectuală deosebită pentru 
această vocaţie. Ţi se spune: în acest 
punct ne-am împotmolit. Nu ştim cum 
trebuie dus la capăt un anume lucru. Lip- 
seşte ceva. Inventatorul gândeşte iar fan- 
tezia lui umple, înlocuieşte lipsa. 
DURREF-ul este rezultatul unei gândiri lo- 
gice,căreia i-au urmat testele. Important 


„însă a fost lucrul minţii. Deci, dacă acest 


om care gândeşte logic şi creează, pri- 
meşte răsplata meritată din partea so- 
cietăţii, asigurându-i standardul de viaţă 
cuvenit, se poate spune că el va fi capabil 
să ducă la bun sfârşit lucrul început. Ne- 
puse în practică, toate creaţiile rămân 
pură imaginaţie. Orice inventator trebuie 
să-şi crească copilul. Dacă rămâne în zo- 
na orgoliului abstract nu înseamnă nimic. 
Din punctul meu de vedere, ceea cea 
gândit capul trebuie să facă mâinile. 

— Care este părerea străinilor, spe- 
cialiştilor despre zestrea noastră inte- 
lectuală? ă 

— Există şi admiraţie şi teamă. Intr-o 
oarecare măsură aceasta este şi o expli- 
caţie a blocajului la care suntem supuşi în 
momentul de față. Aşa se explică faptul că 
ni se cere restructurarea numai a unei 
anumite părţi a economiei noastre şi că, 
în general, ceea ce ni se oferă ţine de 
bunurile de larg consum. 

Cel puţin la acest nivel al problemelor 
esenţiale, cum este aceasta a potenţialu- 
lui creator şi al aplicării lui în societate, ar 
trebui să se ajungă la un consens, deasu- 
pra sferei politice. Altfel, riscăm nu doar 
să ne ducem de râpă, dar să şi devenim 
sclavii unor interese care nu ne repre- 
zintă. Peste două zeci de ani vom ajunge, 
dacă nu ne trezim, să plătim guma de 
mestecat pe care o importăm în momen- 
tul de faţă. 

— Cu Ministerul Cercetării şi Teh- 
nologiei cum aţi colaborat? 

— N-am colaborat. A dat un director 
telefon, a zis c-o sămai revină şi n-a mai 
revenit. Asta-i tot. 

— Cum lucraţi:în firma pe care o 
conduceţi, cu oămenii dumneavo- 
astră? z 

— La mine în fabrică ați văzut un afo- 
rism care îmi aparţine şi spune astfel: "Vrei 
pâine, munceşte. Vrei bunăstare, când 
munceşti mai şi gândeşte. Vrei libertate, 
învaţă să munceşti, să trăieşti şi să 
gândeşti". Cam asta este deviza mea, pe 
care o aplic şi aici. Avem semnul egal între 
noi, pentru că mergem în aceeaşi direcţie 
şi fiecare are personalitatea lui, care se 
reflectă în munca pe care o face. Cu cât 
mai mulţi oameni îşi vor exploata resurse- 
le şi vor evolua, cu atât vom ajunge mai 
uşor să facem paşi înainte. Comanda- 
mentul meu ultim este: "Dau tot şi cer 


imposibilul”. 
Elena GUGU 


Și, totuși, 
incă nimic 
concret... 


Interviu cu dl Nicolae 
Naum, director general în 
Minişterul Cercetării 

şi Tehnologiei 


— Am vrea să aflăm de la dumnea- 
voastră cum susţineţi domeniul pe ca- 
re îl reprezentaţi la nivel guver- 
namental? 

— Ministerul Cercetării şi Tehnologiei 
s-a înfiinţat în noiembrie 1992 pe osatura 
fostului Departament al Stiinţei din cadrul 
Ministerului Invățămîntului şi Ştiinţei. Noul 
minister şi-a construit direcţiile pe două 
criterii: de concepţie - Direcţia generală de 
politică a ştiinţei, Direcţia generală de ma- 
nagement şi informatizare şi Direcţia de po- 
litici de inovare şi privatizare „cu 
corespondent executiv în programele gu- 
vernamentale de cercetare, resurse , unităţi 
proprii şi transferul de tehnologie, valorifica- 
rea cercetării. Noi suntem Direcţia de politici 
de inovare şi privatizare, singura direcţie de 
acest gen după '89 într-un minister public. 

Concret, şi noi ne-am structurat di- 
recţia pe cele două concepte bază: un 
concept de promovare şi strategii, pa- 
chete concrete de inovare şi privatizare şi 
un pachet de execuţii, implementarea de 
invenţii şi surse de finanţare. Politica noas- 
tră de inovare este axată pe două căi - 
inovarea în ansamblul ştiinţei contempo- 
rane, concretizată în apariţia ideii în spec- 
trul de cercetare şi dezvoltare, trecerea ei 
prin procesul tehnologic, prin ecranul cri- 
teriilor de evaluare şi ieşirea ei, adică pro- 
cesul de inovare ca atare. lată triunghiul: 
creativitatea, criteriile de evaluare şi rezul- 
tatele. 

— Dar care sunt criteriile de evalua- 
re? 

— Cea mai spinoasă problemă la ora 
actuală este cea a criteriilor. Noi încercăm 
prin noul sistem de ştiinţă şi tehnologie să 
găsim răspunsuri la aceste criterii şi să le 
adaptăm la cerinţele Comunităţii Europe- 
ne. Romania a fost deficitară la acest ca- 
pitol. Noi nu am avut criterii precise şi 
clare, în general. Acum încercăm prin stu- 
dii în politica de inovare, comparate cu 
situaţia internaţională şi adecvate la sta- 
rea noastră de tranziţie, să punem la 
punct programe care să poată să ne con- 
ducă în final la acest program de ecrana- 

re, la acest ciur care să scoată rezultatele 
maxime. 

Noi nu putem vorbi încă de criterii deja 
stabilite . Abia a apărut ordinul de formare 
a reţelei de inovare la nivel naţional. A- 
ceastă reţea se bazează pe institutele de 
inventică şi implementare a invențiilor şi 
pe centrele de inovare şi afaceri pilot din 
sistemul de cercetare-dezvoltare şi 
învățămînt superior . Incercăm să dez- 
voltăm spiritul antreprenorial şi “spiritul 
managerial la aceşti tineri, la aceşti oa- 
meni cu idei pe un sistem de centre de 
incubare în care se introduc aceşti "chi- 
riaşi', adică aceşti posesori ai unor breve- 
te, care să fie sprijiniți tehnic şi material 
pentru a-şi pune în valoare potenţialul 
creator. 

— Dacă nu există criterii, poate 
aveţi stabilite nişte priorităţi... 

— Noi avem primul sistem de triere 
care funcţionează la nivelul centrelor de 
inventică şi implementare. Ele selectează 
printr-un corp de consilieri tot ceea este 
bun la ora actuală din inventica româ- 
nească. 

— Care sunt aceste centre de trie- 
re? 

— Avem Centrul naţional de inventică 


de la laşi condus de profesorul Belou; ` 


sov, Centrul internaţional de implementa- 
re,care au adus numai anul acesta, 
împreună „peste zece medalii de aur de 
la saloanele internaţionale - Bruxelles şi 
Geneva. La Târgu Mureş există Centrul 
naţional de informare, consultanţă, afa- 
ceri în invenţii, mai există un asemenea 
centru de implementare şi consultanţă la 
Craiova şi un altul recent creat la Bucu- 
reşti. Deci, tematica lor de cercetare se 
bazează pe această triere: exponate care 
au luat premii, exponate pe care experții 
le girează că sunt foarte utile pentru eco- 
nomia naţională, exponate de viitor pen- 
tru saloanele de inventică. Acesta este 
pentru ei şi pentru noi un gir că putem 
susţine financiar implementarea, ca în ca- 
zul Hododi. 

— O întrebare esenţială pentru 

“ acest domeniu de care vă ocupați ar fi: 
Dar cu birocraţia cum staţi? pentru că 
mulţi oameni discută de hăţişul acesta 
de încurcături cărora trebuie să le facă 
faţă, chiar şi atunci când în cele din 
urmă obţin ceea ce au nevoie. 

— Fiecare inventator este un caz unic, 
din punctul lui de vedere, dar odată ce ne 
lipsesc criteriile, care ar fi determinante, 
acestei cauze i se mai alătură şi problema 
legislaţiei greoaie şi înguste, plus menta- 
litatea sau puterea de adaptare a 
fiecăruia. Oamenii sunt cea mai mare 
problemă. In ministerele publice lucrează 
oameni care au ocupat timp de douăzeci 
de ani acelaşi scaun. 


Situaţia comparativă 
atotalurilor 


40,8% 
1990 


— Cât timp credeţi că vă va lua 
crearea acelui ecran de criterii şi de ce 
depinde realizarea lui? 

— Ca să fac o apreciere temporală e 
greu. Există o mulţime de factori şi aceia 
nu sunţ neapărat înăuntrul ministerului ci 
în tot ceea ce se întâmplă acum şi aici. 

— Deja tot ceea ce am acumulat pe 
parcursul discuţiei ne împinge pe un 
teren foarte imprecis. Nu avem criterii, 
nu ştim de cine depinde apariţia lor, 
deci trebuie să stabilim exact ce po- 
sedăm? 

— Din păcate, cam în toate domeniile 
se simte aceeaşi stare. Cam asta este 
imaginea. Noi trebuie să înaintăm, dar să 
ne şi integrăm. Totodată, trebuie să ne 
readaptăm tematica şi modul de contrac- 
tare şi rezolvare a cazurilor, la Comunita- 
tea europeană. S-ar putea ca în timp 
lucrurile să se petreacă mai repede decât 
ne aşteptăm, să fim nevoiţi să rezolvăm 
aceste probleme mai repede decât ne 
aşteptăm. f i 

— In privinţa stimulenţilor financiari 
pentru aceşti oameni, care prin con- 
diţia lor nu trebuie să se lovească nici 
de birocraţie, nici de sărăcie, ce ne 
puteţi spune? 

— La capitolul bani vom încerca să 
îmbunătăţim legea brevetelor. Încercăm 
prin saloane, prin rezultatele pe care le 
obţin acolo şi prin aprecierile specialişti- 
lor, să le propunem un fond de premiere. 
Încercăm să-i sprijinim în brevetarea inter- 
naţională, încercăm să-i sprijinim la con- 
cretizarea invențiilor lor, să-i sprijinim la 
plecările în străinătate... 

— Concret, ce aţi făcut până acum? 

— Am pregătit cadrul - programele de 
activitate prin care centrele să poată răsu- 
fla. x 


1990 1991 1992 


— Aţi luat o invenţie considerată ca 
extraordinară s-o duceţi până la 
capăt? 

— Un singur exemplu v-aş da. Avem 
de la Centrul de implementare laşi un 
motor care a luat medalie de aur la Bru- 
xelles şi căruia i-am alocat pentru con- 
struirea prototipului 30 de milioane şi 
pentru care încercăm să mai găsim ceva 
sponsori. Sperăm ca într-un an şi ceva 
aceasta să fie prima invenţie dusă de la 
idee până la punerea motorului pe 
maşină. Invenţia este a profesorului Mari- 
nescu de la laşi. 

— Cum credeţi că stăm sub rapor- 
tul potenţialului creator vizavi de cei 
care ne înconjoară? 

— Eu cred că stăm cel mai bine la 
capitolul organizare şi evident că po- 
tenţialul este ridicat, motiv care ne-a şi 
impus un anume ritm de lucru. La nivel 
financiar acum nu avem nimic. Am făcut 
un calcul estimativ şi se pare că ne-ar 
trebui vreo treizeci de miliarde ca să ma- 
terializăm ideile, necesarul existent de 
pus în practică. Ceilalţi din est nu au nici 
măcar această direcţie de sprijinire a spi- 
ritului antreprenorial. 

— Ca o curiozitate: cât alocă, de 
exemplu, o ţară ca Franţa cercetării şi 
invențiilor în comparaţie cu noi? Aş 
vrea să punem în evidenţă ce înseam- 
nă normalitate. 

— Din câte ştiu „Franţa alocă în jur de 
30 de milioane de franci, deci 6 milioane 
de dolari, ceea ce ar însemna 60 de mi- 
liarde de lei. Noi avemîn momentul de faţă 
260 de milioane de lei. Direcţia noastră, 
vreau să spun, pentru că ministerul are în 
întregime 300 de mii de dolari. Ce să mai 
discutăm..! Asta ar însemna normal. 

— Vizavi de condiţia inventatorului, 
care face tema dosarului nostru, a 
omului de excepţie, această sumă 

Dosar 


arată clar care este locul lui în anorma- 
litatea noastră? 

— Pe sistemul din vest e cu totul alt- 
ceva. Omul cu o idee năstruşnică devine 
un milionar. La noi e complicat. Dacă 
vrem să realizăm ceva ar trebui să şi 
investim. O cuantificare este greu de făcut 
într-o situaţie paranormală, dar printr-un 
pachet de stimuli bine puşi la punct nu 
cred că ne-ar trebui mai mult de cinci ani 
pentru a ieşi cu ceva remarcabil, care 
să-ţi aducă înzecit. Abia atunci poţi să 
scoţi din anonimat ceea ce ai ţinut în 
groapă cincizeci de ani. 

— Credeţi că inventatorii ar trebui 
să-şi schimbe ceva în modul lor de a 
gândi, de a fi? 

— A-i cere unui om de excepţie să-şi 
schimbe atitudinea ar fi o inepţie. Atunci 
el nu mai este om de excepţie. Dacă se 
readaptează, atunci nu mai e el. Inventa- 
torul este un trăsnit. Acest lucru trebuie 
respectat. Statul chiar ar trebui, şi în aceas- 
tă situaţie paranormală, să le asigure 
măcar un sfert din strictul necesar. Şi to- 
tuşi, primii care ne-au înțeles lipsurile au 
fost chiar aceşti oameni. 

— Care sunt domeniile prioritare în 
cercetare? 

— Aici trebuie ţinut cont şi de rigorile 
impuse din exterior, de experţii Comu- 
nităţii europene. In primul rând, probleme- 
le energetice, programul ecologic, 
programul medical. Cam acestea au fost 
luate în obiectiv. Ei nu impun, dar oferă o 
tematică pe baza căreia se intră în cola- 
borare cu două institute de profil, care 
acceptă semnarea unui contract şi se 
trece la lucru. In consecinţă trebuie să ne 
readaptăm întreaga gândire şi modul de 
organizare a institutelor. Deci, dacă vrem 
să intrăm în Europa, trebuie să abordăm 
problemele la modul în care sunt privite 
în ansamblul european.Ei vor să aibă şi 
un control asupra potenţialului din estul 


Europei. 
Elena GUGU 


“În loc de 
concluzii, 
dialoguri... 


O EROARE 
INTERNAȚIONALĂ 


De vorbă cu Ing. Valeriu 
Geambazu, purtător de cuvânt 
al OSIM 


Marile companii transnaționale îşi 
îngăduie să cumpere brevete de mică, 
medie şi mare importanţă. O treime din 
aceste invenţii sunt puse în operă. Marke- 
tingul aplicat invențiilor - fie ele produse 
sau tehnologii - plasează ori face loc aces- 
tei mărti numită de noi inteligenţă creatoa- 
fe... 

Orice invenţie de mică importanţă 
poate aduce, practic vorbind, foloase 
proprietarului ei. 

— In plin proces de privatizare, în 
care ne aflăm, micile întreprinderi ar 
beneficia de pe urma aplicării invenții- 
lor micuțe, mărişoare, măricele? 

— II voi cita pe profesor Erich Hăus- 
ser, directorul Oficiului German de Breve- 
te, căruia punându-i eu o întrebare, mi-a 
răspuns: "In ţările unde există o oarecare 
recesiune, managerii sunt panicaţi, dezo- 
rientaţi şi - în nici un caz - preocupaţi de a 
aplica invenţii. Faptul a fost constatat pe 
toate meridianele globului. 

Aceasta este o atitudine profund ero- 
nată căci dintr-o situaţie grea adevărata 
ieşire este tocmai aplicarea unor invenţii, 
mai precis spus soluţia este numai aplica- 
rea unor invenţii, deci apariţia unor produ- 
se noi, competitive pe plan internațional". 
Şi, adaug eu, e evident cât de păguboasă 
poate fi teama că cinci-şase luni de stag- 
nare a producţiei, pentru schimbarea teh- 
nologiei, când, de fapt această schimbare 
salvează pentru câţiva ani acea întreprin- 
dere. 


MATERIA 


| 


cenușâreasa 
României 


BENEFICII DE MILIARDE... 


Interlocutor: Ing. lon 
Constantin, coordonator al 
activității de brevetare în 
străinătate din cadrul OSIM 


Pentru a estima potențialul nostru 
creator nu trebuie luat în considerație 
doar ce a fost înregistrat la OSIM ori în 
străinătate, ci numărul mare de inventatori 
români, autori ai unor invenţii de impor- 
tanţă mică şi mijlocie, ce nu și- au putut 
breveta creaţiile din lipsa unui pumn de 
dolari. Mulţi au plecat de la mine cu tris- 
tețea lacrimilor pentru faptul că le lipseau 
cele 2000 de dolari necesari, obligatorii... 
Sumă care, pentru un buticar, e aproape, 
un fleac. Firmele străine la care au apelat 
unii dintre ei au oferit doar 5% din benefi- 
ciu... 

Câtorva li s-a părut prea puțin şi au 
refuzat. 

— Cât ar costa statul român breve- 
tarea unei invenții? 

— In total vorbind, 8-10 000 de dolari, 
plus un milion şi jumătate de lei. Probabil 
că pe puţin 20-25 de invenţii pe an ar 
merita o asemenea atenţie. Recuperarea 
banilor, cel puţin în cazul lon Mincă, ar fi 
de ordinul a miliarde de lei. 


IMPORTATORII NOŞTRI NE 
IGNORA 


In Australia şi Noua Zeelandă se află 
15% din inventatorii lumii - şi aceasta pen- 
tru că toţi comercianții cer brevetarea în 
aceste ţări a produselor lor. Şi aceasta 
tocmai pentru a- şi proteja produsele. Vā 
spun aceasta pentru a descrie ce se 
întâmplă la noi în ţară în p robleme de 
import. Nici o firmă de import nu vine la 
noi pentru a ne întreba ce tehnologii de 
vârf se află în ţara de unde vor să aducă 
un anume produs. Motiv pentru care, de 
multe ori, firma este dusă de nas. Intr-un 
mod perfect legal. Nu ştii ce să ceri, iei ce 
îi dau ei. 


CUM SE SCHIMBĂ UN 
GUVERN... 


Brevetele de invenţii joacă rolul de 
instrumente de imixtiune politică fără doar 
şi poate. Să inventăm un exemplu nu doar 
plauzibil, posibil ci chiar aplicat în lume. 
Dacă un stat, bunăoară, vrea să-şi dezvol- 
te industria de tractoare mici, în acea ţară 
vor năvăli mii-zeci de mii de brevete lega- 
te de acest produs astfel că acea ţară, 
orice produs ar face, el intră pe teritoriul 
unui brevet. Pentru a ieşi din criză, acel 
stat recurge la orice. Şi iată că vine O 
firmă mare şi spune: eu îi dau gratuit 
brevetul de tractor mic, dacă schimbi un 
ministru. 

Guvernul,  repecintele şi Statul făcea 
schimbarea cerută contra un brevet! Asta 
a fost soarta unor ţări din lumea a IIl- a! 


Paul Cornel CHITIC 

Raportul 
anual 

| al 
Institutului 
International 
de Studii 
Strategice 
din 

LONDRA 


1999 


anul deziluziilor 
pretutindeni 
în lume 


nul care s-a scurs a fost un 
an de deziluzii în care 
“aproape tot ce putea să 


iasă rău a ieşit rău', esti- 

mează Institutul Internaţio- 
nal de Studii Stategice din Londra în 
bilanţul său pe 1992-1993. Coopera- 
rea multilaterală a stagnat, sentimen- 
tele naţionaliste s-au exacerbat, în 
Rusia s-a instalat "haosul", în Africa a 
domnit foametea, negocierile de pa- 
ce din Orientul Mijlociu au bătut pa- 
sul pe loc, iar acordurile de pace din 
Angola şi Cambodgia "s-au 
destrămat". 

Se subliniază că "libertatea încu- 
rajată de prăbuşirea comunismului a 
însemnat pentru exigenţele etnico- 
naţionaliste libertatea de a declanşa 
războaie deosebit de sălbatice şi 
brutale”. Insă "nu era cu totul 
neaşteptat ca prăbuşirea construcții- 
lor politice artificiale ca URSS şi fosta 
lugoslavie să fie urmată de <răbuf- 
niri> etnico-naţionaliste', subliniază 
raportul. 

In schimb, IISS estimează ca "era 
mai puţin previzibilă resurgenţa sen- 
timentelor naţionaliste" în ţările Co- 
munităţii Europene, care a dus "la 
încetinirea considerabilă a tendinței 
de integrare pe plan politic şi în do- 
meniul securităţii”. "Această tendinţă 
(spre integrare) riscă să se epuizeze 
odată cu revenirea concepţiilor 
naţionaliste de protecţionism econo- 
mic şi de securitate”,. adaugă rapor- 
tul. 


La modul general, institutul subli- 
niază că multiplicarea "intereselor 
naţionaliste înguste" a înşelat "marile 
speranţe" nutrite faţă de unele orga- 
nisme însărcinate cu găsirea soluții- 
lor, ca ONU şi CE. Institutul 
avertizează în mod special Naţiunile 
Unite în legătură cu "pericolul de a 
acumula eşecuri", care "subminează 
credibilitatea organizaţiei”. El no- 
tează că anul 1992 s-a încheiat cu 
"continuarea războiului în Bosnia, 
eşecul complet al operaţiunilor 
ONU în Somalia, recăderea Angolei 
în război civil şi dificultăţi sporite 
întâmpinate de Autoritatea Provizo- 
rie a Naţiunilor Unite în Cambodgia”. 
La problemele structurale ale ONU, 
care ar necesita "reforme semnifica- 
tive", se adaugă probleme financiare 
care "au afectat direct operaţiunile" - 
în Cambodgia, în Bosnia şi mai ales 
în Angola. Totodată, IISS pune ac- 
cent pe faptul că ONU nu îşi asigură 
întotdeauna mijloacele adecvate 
ambițiilor sale. Somalia a reprezen- 
tat o "lecţie salutară" în acest sens. 
Au fost trimişi, "cu întârziere", numai 
500 de oameni, "forțe clasice de 
menţinere a păcii", într-o ţară "în care 
nu exista o pace caie să fie 
menţinută, un guvern căruia să i se 
adreseze, o armată sau o poliţie care 
să îi ajute sau care să fie ajutate”. 
Forța ONU "era menită" să înde- 
plinească sarcini "în plină anarhie şi 
piraterie", comentează IISS, 
întrebându-se "de ce a trebuit să 
treacă atât de mult timp" până când 
ONU şi-a dat seama că nu-şi va pu- 
tea realiza misiunea cu mijloacele de 
care dispunea "în Vestul sălbatic" al 
Somaliei. "in final, forța multinaţio- 
nală condusă de americani (...) a 
arătat ce trebuie făcut în împrejurări 
comparabile", adaugă IISS. In ace- 
laşi timp, "în acest peisaj sumbru, 
sunt unele aspecte luminoase", re- 
levă institutul, care citează de exem- 
plu "semnele încurajatoare din 
Eruopa centrală" - mai ales "diviza- 
rea paşnică a Cehoslovaciei" -, "re- 
venirea încrederii şi speranţei în 
Statele Unite" şi în acordurile START 
II, care "au redus arsenalele nucleare 
mai mult decât se putea spera acum 
câţiva ani". 

IISS salută ocuparea funcţiei de 
preşedinte al Statelor Unite de către 
Bill Clinton, "care a demonstrat rapid 
voinţa de a aborda problemele eco- 
nomice şi sociale care amenințau tot 
mai mult să perturbe viaţa americană 
şi să frâneze rolul necesar jucat de 
Statele Unite ca lider internațional". 


Sfidâna eforturile diplomatice ale 
comunităţii internaţionale, războiul 
din Bosnia-Herţegovina continuă să 
facă ravagii în rândul populaţiei civile 

SUA 


continuitate 

în domeniul 

apârârii 

și politicii 

externe 
orința de continuitate stă la 
baza politicii externe şi de 
apărare a preşedintelui ame- 
rican Bill Clinton, spre deo- 
sebire de politica internă, în 
care schimbările vor fi mai evidente, 
apreciază Institutul Internţional pen- 
tru Studii Strategice (IISS). Riscul, 
subliniază institutul, ar putea surveni 
în cele din urmă din dezechilibrul 
între obiectivul intern şi cel extern al 

noii administrații americane. 

"Dacă Clinton se concentrează, 
în esenţă, pe o strategie de reluare 
economică internă şi nu reuşeşte să 
stabilească o listă clară de priorităţi 
în materie de politică externă, admi- 
nistraţia ar putea fi în cele din urmă 
obligată să facă faţă evenimentelor 
internaţionale pe măsură ce acestea 
intervin", explică IISS, subliniind că 
"factorul urgenţă ar putea atunci să 
cântărească mai greu decât impor- 
tanța". 

În raport se afirmă că Statele Uni- 
te sunt interesate "să rămână anga- 
jate activ - politic şi militar- în Europa, 
ca şi în Asia, dacă vor să evite orice 
ameninţare pe termen lung pentru 
securitatea națională". 

Pentru a menţine reale capacităţi 
militare americane, preşedintele 
Clinton şi ministrul apărării, Les 
Aspin, "intenţionează să pună ac- 
centul pe mobilitatea şi flexibilitatea” 
forțelor armate, acordând prioritate 
forţelor de intervenţie aeriană şi ma- 
ritimă rapide", cu "un număr mai ma- 
re de trupe cu baza în Statele Unite". 

Potrivit raportului strategic, 
preşedintele american doreşte să re- 
ducă numărul militarilor în serviciu 
de la 2,1 la 1,4 milioane şi al sol- 
daţilor din trupele cu baza în Europa 
de la 325 000 la 100 000. El intenţio- 
nează, de asemenea, să reducă 
numărul navelor de la 450 la 340, al 
portavioanelor de la 12 la 10, al'divi- 
ziilor active de la 12 la 9 şi al escaari- 
lelor de vânătoare de la 15 la 10. 

Bill Clinton, apreciază de aseme- 
nea |ISS, pare dispus să dea dovadă 
de mai multă energie decât predece- 
sorul său George Bush în ce priveşte 
"controlul proliferării armelor nuclea- 
re, chimice şi convenționale". 

Preşedintele Bill Clinton 
în Biroul Oval 


Pe plan economic, subliniază 
IISS, deşi obiectivul prioritar al 
preşedintelui este de a consolida po- 
ziţia internaţională a Statelor Unite, 
"el a admis totuşi că rădăcinile răului 
economic american sunt în primu 
rând de ordin intern". 

Prin intermediul creşterilor de im- 
pozit şi al reducerilor cheltuielilor bu- 
getare, el intenţionează săi facă pe 
americani să înghită această "docto- 
rie amară", fiind în acelaşi timp 
conştient că anumite practici comer- 
ciale ale Japoniei şi Europei "au jucat 
un rol important în deficitul masiv al 
balanței comerciale americane". 

Preşedintele este hotărât să facă 
presiuni asupra Europei şi Extremu- 
lui Orient pentru a schimba aceste 
practici. El pare de altfel gata să facă 
concesii pe termen scurt partenerilor 
săi, "în scopul stabilirii, pe termen 
lung, a unor baze ale relaţiilor comer- 
ciale mai echitabile pentru Statele 
Unite". 


EUROPA 


recesiune, 
dezordine 
si conflicte 


nul 1992 a fost dezastruos 

pentru Europa, care a 

cunoscut recesiunea în 

Vest, dezordinea în Est şi 

mai ales conflicte violente în 
Balcani şi în Caucaz. 

Odată cu dispariţia, începând din 
1989, a "ordinii artificiale impuse de 
războiul rece", "dezordinea de odi- 
nioară a reapărut în 1992". "Războaie 


etnice brutale motivate de naţio- 
nalisme devastează Balcanii şi Cau- 
cazul, amenințând să se extindă în 
unele regiuni din vestul Rusiei”. 

In fosta Iugoslavie "nu prea 
există motive să se creadă că luptele 
vor înceta curând", afirmă raportul. 
"Chiar dacă eforturile diplomatice 
desfăşurate în prezent vor duce la un 
acord, planurile care aufost propuse 
nu pot satisface ambițiile contradic- 
torii ale părţilor în conflict”. 

Potrivit ISS, "conducătorii militari 
occidentali au suficiente motive să 
fie prudenţi faţă de un angajament 
militar mai activ în zone cum este 
Bosnia-Herţegovina'. Terenul este 
"neospitalier', nu se întrevede nici un 
sfârşit al conflictului, iar operaţiunea 


Până la eliminarea lor, rachetele fostei Uniuni 
Sovietice rămân o ameninţare 


ar necesita multe resurse umane şi 
materiale. 

IISS relevă, de asemenea, faptul 
că acest conflict, care prezintă 
riscuri reale de extindere, afectează 
în primul rând ţările europene. "EI 
face să planeze o ameninţare reală 
asupra speranţelor pe termen lung în 
legătură cu o ordine europeană de 
securitate spre care tindea Carta Eu- 
ropei, în 1990". 

Dar pentru Occident o altă regiu- 
ne este de interes primordial pe pla- 
nul securităţii, şi anume Rusia. "In 
nici o altă ţară interesele Occidentu- 
lui nu sunt atât de amenințate de un 
eşec al reformelor politice şi econo- 
mice", se menţionează în bilanţ. 

IISS îşi exprimă regretul în 
legătură cu întârzierea acordării 
unui ajutor economic Rusiei, care ar 
fi putut constitui un sprijin pentru Bo- 
ris Elţin, confruntat cu forţe care "nu 
gândesc decât la întoarcerea la tre- 
cut". 

"Armura lui Boris Elţin este mai 
puțin strălucitoare, dar el apare to- 

